
J. ALAUšIUS 


i, 


Imdamasis dar kartą grįžti prie daug kar- 
tų ir daug kieno liestosios temos, susidomėjau, 
kiek gi iš tikrųjų turime partijų, sąjungų, sąjū- 
džių, santarvių, frontų, federacijų ir kitokių jun- 
ginių, beplušančių politiniame mūsų bare. Su- 
skaičiau visus tuos vardus, kurie tebėra Vlike 
ar naujai jame atsirado ir kurie iš jo pasitrau- 
kė ar nebuvo į jį net patekę. Priskaičiau viso 
labo tokių junginių 14. Pakankamai esame or- 
ganizuoti! Gražus skaičius, liudijąs, kiek viso- 
keriopos politinės gyvybės stengiamės rodyti. 
Jei klausimas teeitų apie politinį mūsų interesą, 
galėtume iš tiesų džiaugtis, kad jo nestokojame. 
Klausimas tačiau yra kitas: ar tikslu, visiems tu- 
rint tą patį tikslą, taip išsisklaidyti, kad iš ben- 
dros kovos greičiau susidaro bendros rietenos? 
Kada visokių junginių turime tiek daug, tikru- 
moje jie virsta skaldiniais. Beveik visi sutinka- 
me, kad sutartinas veikimas būtų labai pageidau- 
tinas, jei ne tiesiog būtinas. Deja, tiek pat visi 
matome, kaip toli gražu ligi visų pageidaujamos 
santarvės. Ir juo toliau, juo “ gražiau". 

Pirma kova vyko bent toje pačioje arenoje 
— Vlike. Dabar jau visa eilė junginių įsirengė 
savo atskiras aikštes. Partiškai buvo lengva 
džiaugtis, kad juo daugiau nepageidaujamųjų 
(lyg tokių būtų turėję būti) paliks vežimą, juo 
vežimas galės lengviau riedėti. Pats toks džiau- 


gimasis liudijo, kiek mažai buvo nuoširdaus rū- 
pesčio išlaikyti tą instituciją, kuri savo laiku 
buvo sukurta visiems apjungti bendrai kovai. 

Pirma, ypačiai Vokietijos metais, visos ko- 
vos buvo kovojamos bent tyliai, viešumoje jo- 
mis nesigarsinant ir tuo pačiu mažiau jomis 
kurstant visuomenę. Dabar, priešingai, mūsų 
spauda (su pora išimčių) daugiau užlieta viso- 
mis šiomis “kovomis", negu bendraisiais rūpes- 
čiais. Žemuosius žmogaus instinktus visada dir- 
gina kiekvienas ko nors su kuo nors grūmima- 
sis. Į šiuos instinktus apeliuoja daugelis mūsų 
laikraščių, dirgindami savo skaitytojus pasipik- 
tinti visokiomis “kitų? nedcrybšmis. Kadangi 
dabartyje tų “nedorybių" nepakanka laikraščių 
skiltims užpildyti, leidžiamasi į “istoriją". Vie- 
nu atveju praeitis prisimenama priešų “juody- 
bei" priminti, antru atveju — savo “skaistykbei"' 
paliudyti. Net dar daugelio gyvai tebeprisimena- 
ma praeitis imama “perrašyti" į tokią, kokia ji 
būtų gal turėjusi būti (visų panašių istorijos 
“perrašymų"' principas yra tas pats: ak, taip bū- 
tų turėję būti, ergo—tegu taip ir buvo!). 

Pirma visos “kovos" buvo labiau rezervuo- 
tos centrams. Dabar, plačiau besiorganizuojant, 
iš centrų kova plečiama ir į periferiją. Vienoj 
kitoj vietovėj jau įsisteigė tam reikalui net “po- 
litinės vienybės" klubai. Iš šalies sunku supras- 
ti, kokios logikos pagrindu imamas vienybės žo- 

dis ten vartoti, kur iš tiesų vienų susitelkta tik 
prieš “kitus". Priejome ligi to, kad net Vasario 
Šešioliktoji negalėjo praeiti be kartėlio, pradė- 
jus organizuoti jos atskirus minėjimus. 


Visiems tai visa matoma, niekam nėra pa- 
slaptis. Nera ko čia ypatingo pasakyti. Kaip ir 
visi, tiek pat matau šią visą erzelynę, kaip ne- 
matau iš jos išeities tol, kol jos jieškoma tik 
politinėj plotmėj ir tik politiniu ar, teisingiau 
tariant, tik partiniu žvilgiu. Norėčiau šioje vie- 
toje į mūsų dabartinės politinės arenos (tiksliau 
— jau arenų) “kovas" pažvelgti bendruoju tau- 
tiniu žvilgiu. 

Iš karto pasisakant, man atrodo, kad šis vi- 
sas 14 skaldinių žaismas yra pavojingas visų pir- 
ma ne tuo, kad jis iš tiesų pajėgtų mus suskal- 
dyti į tiek priešingų stovyklų, o tuo, kad jis sa- 
vo paunksme pridengia daug pagrindingesni 
mūsų suskilimą, ir būtent nebe partinių, o jau 
tautiniu atžvilgiu. 


2. 


Nesame taip aštriai suskilę, kaip atrodo iš 
14 skaičiaus ir jų tarpusavio grumtynių. Atski- 
rose vietovėse nesileidžiame taip vieni kitiems 
įsiesti, kaip įsiėdę “ centrai". Pakanksmai liekame 
atsparūs ir tai visai vienų prieš kitus kurstymo 
kampanijai, kuri vedama spaudoje. Nors laik- 
raščiai ir ypač visoki biuleteniai įteiginėja, kiek 
daug visko yra pridarę ir tebedaro "kiti", atski- 
rose kolonijose, vieni kitus asmeniškai pažinda- 
mi, matome, kad ir tie “kiti? yra tokie pat kaip 
mes patys. Žinoma, koks nors neramuolis gali 
kuriam laikui daug ko pridrumsti, daug nuodų 
paskleisti. Tačiau per laiką paprastai ir patys 
“savieji'"" pamato, kad savo veikla jis daugiau 
visiems bendrai kenkia, negu kam iš tiesų pa- 
deda. Blogiau, kai toks neramuolis valdo plunks- 
ną — neberanda ko vietoje veikti, ima savo tul- 
ži spaudoje lieti. 


Esu pastebėjęs vieną įdomų dalyką: beveik 
visi mūsų spaudos prisiekusieji tulžininkai yra 
žmonės, turėję savo praeityje lūžius, iš ko nors 
"atsivertę". Kas anais metais buvo žinomas karš- 
tu režimo tarnu, dabar lygiai karštai šaukia apie 
“kruviną vadizmą''. Kas neseniai iš fašizmo at- 
sivertė į liberalizmą, dabar uoliai rikiuoja libe- 
ralus kovai, deja, ta pačia sena dvasia, kuria 
seniau jis šaukė triūškinti atgyvenusius libera- 
lus. Jam gal nė mintin neateina, kad liberal'z- 
me net pati kova turi kitą prasmę, negu jai tei- 
kia žodžiais atsižadėtas, bet sieloj likęs fašisti- 
nis žvilgis į žmogų. Ne dėl ko kito mūsų anks- 
tesnėje laisvamanių kartoje buvo tiek neapykan- 
tos katalikybei, kad daugelis iš jos buvo religiš- 
kai išauklėti ir tik paskui atsižadėjo to, kas buvo 

jiems jaunystėje brangaus. Tos pačios psicholo- 
gijos pagrindu tas, kuris į katalikus atėjo pir- 
ma kitus perėjęs, kiekvieną savo pažiūrėlę lai- 
ko įau pačios katalikybės tiesa, karščiausiai pik- 
tinasi kiekviena “nevienybe"' ir negali suprasti, 
kaip katalikui ir “kiti" gali būti žmonės, kaip 
ir jų kūrybiniais laimėjimais gali būti džiaugia- 
masi. Toki visoki “tiesos sargai“, savo fanatiz- 
mą kanonizavę tiesa, ir yra nenumaldomi 'ko- 
vos šaukliai'': daugiau juose neapykantos “netie- 
sai", negu tikros meilės savo tiesai. Tikra meilė 
apskritai nežino jokios neapykantos. 


Nežinau, ar yra psichoanalitinių ar kitokių 
priemonių nuraminti visiems tokiems tulžies pri- 
tvinkusiems “atsivertėliams'' (ar, kartais, ir ke- 
leriopiems persivertėliams). Bet pakanka juos 
tokius imti, kokie jie yra. Vietoj piktinimosi, 
rimtomis imant, jie greičiau verti mūsų užuo- 
jautos, kaip visi kuo nors nuskriaustieji bei aps- 
kritsi nelaimingieji. Liguistai įsišaknijusi kovin- 
ga neapykanta, kam ji bebūtų skiriama (libera- 
lams ar fašistams, katalikams ar laisvamaniams), 
yra sunki dalia, verta tikrai nuoširdaus užjauti- 
mo. Daugiau mažiau taip ir imame visus tuos 
“kovos šauklius", kur jų šauksme daugiau ma- 
tome tulžies, negu blaivios minties. Todėl, ne- 
žiūrint visų tų “verpetų"', kuriais verda mūsų 
spauda, atskirose vietovėse aplamai sugyvename 
darniai: bendrai veikiame išlaikydami lituanisti- 
nes mokyklas, organizuodami chorus, remdami 
vietines radijo valandėlės ir pan. 


3. 


Nors ir kaip rimtai pasigrumiama partinėje 
arenoje, nėra klausimo, kad patys pagrindiniai 
dalykai yra visiems lygiai brangūs. Visi lygiai 
ilsisi laisvos Lietuvos ir visi lygiai nori įnešti 
savo dalią kovon dėl jos. O jei nesusiveldoma 
nuo partinio “sporto", tai šios partinės varžybos 
vyksta nebe dėl Lietuvos. Dėl jų galime nesijau- 
dinti. Todėl, kaip anksčiau sakėme, palyginti, 
visos politinės audros plačiojoje visuomenėje 
perdaug atgarsio neranda. Galima būtų šį visą 
14 komandų varžymąsi pavadinti tik žaismu. 


Bet ar visada žaismas lieka tik nekaltas lai- 
ko užėmimas? Nekaltai žaidžiama tik tol, kol 
žaidžiama poilsio laiku. Kada tačiau žaidimui 
imamas laikas, skirtas darbui, pramoga virsta 
nusikrltimu. Ar mūsų partinis žaismas tėra tik 
nekalta pramoga? Ar turime šiuo m=tu laisvo 
laiko žaisti? 


Kada imi atskirą partiją, sąjungą ar sąjū- 
di. būtu įžeidimas rimtas pastangas pavadinti 
žrismu. Kiekvienas iš tų 14 junginių (gal skliaus- 
teliuose ir būtų galima psreikšti abejone, ar ko- 
kia pora tų junginių nėra fiktyvūs padarai) sa- 

ve rimtai ima. Nemaža energijos reikia leisti sa- 
vo žurnalėlius, laikraštėlius bei biuletenėlius, lai- 
kas nuo laiko iš tolimų vietovių draugėn susiva- 
žiuoti ir t.t. Draugėn sudėjus visą energiją ir iš- 
leidžiamas sumas, būtų pagrindo nemažiems už- 
simojimams realizuoti, nors jie jau būtų reali- 
zuoti nebe -kurios partijos, o visų bendru vardu. 
Kada tačiau tai visa suskaldoma į 14 trupinių, 
trupiniai ir telieka. Gali jie būti brangūs kaip 
nemažo pasiaukojimo liudininkai, bet objekty- 
viai jie lieka menkučiai. : 

Dar labiau šis partinis “persiorganizavimas" 
nėra tik nekaltas žaismas kitu atžvilgiu. Jei jis 


VELYKŲ RYTAS LIETUVOJE 
(medžio rėžinys) 


ir nera pakankamai efektyvus perdaug giliai 
mus suskaldyti, tai tikrai jis yra efektyvus dau- 
geli pastumti į abejingumo kelią: abejingumas 
partinėms pjovynėms virsta apskritai abejingu- 
mu. Kas belieka kito skaitytojui tokio laikraš- 
čio, kuris ištisus metus savo skiltis skiria tik nie- 
kinimui to, ką kiti daro, ir piktinimuisi, kad 
kiti neįvertina, ką “savieji"" veikia. Telieka dvi 
galimybės: arba užsidegti tuo pačiu partiniu fa- 
natizmu arba viskam suabejingėti. O kadangi 
svetur visada yra daugiau pagrindo abejingu- 
mui negu fanatizmui, tai ir 'grimstama į abėjin- 
gumą, taip sklandžiai sutinkantį su asmenirio 

oportunizmo pagunda. Šituo būdu partinis Žais- 
mas ir virsta paunksme tam dvasių išsiskyrimui, 
kuris yra nebe žaismas, o pats tragiškasis mūsų 
likimas — keturiolikoje komandų bežaidžiant už 
Lietuvą nepastebėti, kad mūsų lietuviškoji są- 
monė blėsta greičiau, negu tamsiausi pranašai 
pranašavo. Todėl ir tenka kelti klausimą, ar vi- 
sas mūsų partinis žaismas yra jau toks nekaltas, 
kaip jis apsipratusiam žvilgiui atrodo. 


4, 


Kada žvelgiu į mūsų partinę tikrovę, visada 
man prisimena fantastinė Hermanno Kasacko 
apysaka “Die Stadt hinter dem Strom“, išėjusi 
po paskutiniojo karo. Toje savo apysakoje vo- 
kiečių rašytojas vaizduoja “miestą už upės'', ku- 
riame sustoja mirusieji prieš galutinę kelionę į 
nebūtį. Sulaikomi jie šiame mieste lyg savo lIi- 
kimui atbaigti. Kiekvienas čia rūpinasi atitikti 
tai, ką mirtis nutraukė, nors ir nieko iš tikrųjų 
čia jau nebeatbaigiama. Dailininkas džiaugiasi 
radęs kelią į tikrą meną, nors nieko čia jis ne- 
benupieš. Advokatas toliau rūpinasi skyrybų by- 
la, nors abu jos partneriai jau atsidūrę į tą patį 
mirusiųjų miestą. Visi čia užimti, bet visas už- 
siemimas tėra beprasmiškas vietoje sukimasis 
— kaip tame turguje, kur visą dieną mainika- 
vus vakare visi pasirodo beturį tuos pačius da- 
lykus, kuriuos rytą turėjo. Ryškiausiai šios vi- 
sos veiklos beprasmybę iliustruoja dvi milžiniš- 
kos įmonės, konkuruojančios viena kitai pasun- 
kinti uždavinį: viena lydo smiltis į vis kietesnę 
masę, kad antrajai būtų sunkiau ją sumalti, o 
antroji stengiasi vis smulkiau tą pačią masę vėl 
sutrinti, kad pirmajai būtų sunkiau ją vėl suly- 
dyti, ir taip be galo, vis darant pažangą... 


Ar ne panašiai konkuruoja, stengdamiesi 
vienas kitam pasunkinti savo uždavinį, ir mūsų 
pagrindiniai “veiksniai"? Ar ne panašiai visą 
dieną plušama partinėje rinkoje belipdant koa- 
licijas, o vakare vėl atsiduriama ten, kur buvus 
— bendrame erzelyje? Nors visą laiką stumia- 
masi pirmyn, bet iš tiesų niekur toliau nepasi- 
stumiama. Kokia gi audra virė visoje spaudoje 
pernai vasarą atvykus į šį kraštą diplomatijos 
šefui! Nustelbė ji visa: ir kultūros kongresą, ir 
dainų šventę, ir kitas iškilmes. Jei būtų buvę 
rudenį rinkimai, gal būtų paaiškėję, kiek šali- 
ninkų per tą kampaniją kas laimėjo. Dabar, d2- 
ja, nieko nelaimėta: kas kurį laikraštį “savu" 
laikė, tas tokių pažiūrų ir pasiliko. Taigi, daug 
žygiuota, daug vargta, kol po visų žygių ir var- 
gų vėl atsidurta toje pačioje vietoje... 


Sunku rasti išeitį, nes ir čia, kaip aname 
“mieste už upės", viskas amžina, sustingę, ns- 
pakeičiama. Diplomatijos šefas tokiu liks in 

aeternum, nes nebėra kas jį kita telegrama pa- 
keistų: laisvas jis elgtis, kaip nori. Nemažiau 
amžinas ir Vlikas, nes čia jo niekas nebeatšauks 
iš krašto, nors ir kuo jis bevirstų. Ta pačia am- 
žinybe paženklintos ir visos partijos (bei jų pir- 
mininkai): kuri kuriuo metu buvo stipriausia, 
tokia gali jaustis visam laikui — niekas nepa- 
naikins nei Steigiamojo Seimo, nei 19256 metų 
rinkimų. Kiekviena gali lygiai jaustis esanti 
“didžioji partija", kol pakanka narių (kad ir 
trijų!) sudaryti centro valdybai. Realiame gy- 
venime bet koks didžiavimasis būtų ribotas — 
ligi sekančių rinkimų. Čia gi, nebeatsidaužiant 
į rinkimus, galima in aeternum jaustis tuo, kuo 
kadaise būta ar kuo apskritai įsivaizduojama. 
Viskas čia in aeternum, nes anapus tikrovės, ana- 
pus savos valstybės, kurioje vienoje politinis gy- 
venimas gali būti tikrai realus. 


5. 


Ne su ironija prisimenu aną vokiečių rašy- 
tojo apysaką mūsų politinio gyvenimo proga. 
Šiuo atveju ironija būtų cinizmas: Mūsų politi- 
nis gyvenimas atsidūrė “mieste anapus upės“, 
t. y. anapus laiko ir tikrovės dėl to, kad neteko- 
me nepriklausomos valstybės. Tai pati tragiško- 
ji mūsų tautos valanda. Tragiška ji krašte, nuo- 
dijamame svetima ideologija ir slėgiamame tero- 
ro. Tragiška ji ir svetur, kur pati laisvė ir pats 
gerbūvis vilioja mus iš savo tautos. 


Visi jaučiame pareigą kovoti už Lietuvos 
atstatymą nepriklausoma valstybe. Bet ar dėl to 
jau turime taip elgtis, lyg tebeturėtume nepri- 
klausomybę. Toks elgimasis, užuot liudiięs tik- 
rą gyvybę, tėra gyvybės vaidinimas mirusiųjų 
mieste. Tik čia prasideda ironija, liečianti nebe 
tragišką tautos padėtį, o mūsų pačių aklumą. 


Jei nebėra valstybės, kuriai diplomatijos 
šefas būtų atsakingas už savo veiklą, ar tai jį 
atpalaidoja apskritai nuo atsakomybės? Tiesa, 
Vlikas nėra tautos atstovas ta pačia prasme, ku- 
ria esti tautos rinkta atstovybė. Bet vistiek jis 
yra išaugęs iš pačios tautos kovos už laisvę. Jei 
jis nebuvo konstituciškai pramatytas, tai nema- 
žiau, kaip ir pati diplomatijos šefo institucija. 
Tikrovės jausmas būtų diktavęs dipl. šefui jieš- 
koti atramos visų bendroje institucijoje, o ne 
tik savo srovėje, kuri kitoms dar vis tebedaro 
įspūdį atsivertusi demokratijon tik iš bėdos, o 
ne pačia savo dvasia. Jei dipl. šefas nebūtų at- 
sisakęs savo veiklai atramos Vlike, jis būtų ga- 
lėjęs pasidaryti visiems autoritetu. Nebūtų tada 
jam dėl jo asmens kilusioje polemikoje buvę 


mesta priekaištų labiau rūpinantis postine ne- 


priklausomybe, negu bendra kova už valstybės 
nepriklausomybę. Gaila, tikrai gaila, ne kurios 


partijos, bet bendruoju lietuviškuoju žvilgiu, 
kad diplomatijos šefo asmuo taip pat įtrauktas 
į partinę polemiką. 

Panašiai ir su Vliku. Jei būtų jis rūpinęsis 
tik pačiu pagrindiniu savo tikslu, nėra abejonės, 
jis būtų išlikęs tuo, kuo jis teisiškai yra ir kuo 
jis faktiškai anksčiau buvo. Niekada negirdė- 
jome, kad kada nors būtų buvę jame išsiskirta 
Lietuvos klausimu. Bet visą laiką vyko visokios 
"krizės", besigrupuojant ir persigrupuojant į 
koalicijas, besidalinant prezidiumo ir valdytojų 
postus. Negi Lietuvos reikalui buvo būtina žais- 
ti visa tai, kas realu tik savoje valstybėje? Lie- 
tuvos reikalui to viso nereikėjo! Aktualiu klau- 
simu tebuvo darban įtraukti pajėgius žmones, 
turinčius autoriteto visoje visuomenėje, o ne lyg 
ironijai pasiųsti tokius savo atstovus, kurie ne- 
cugebėjo sau nė paprastos pagarbos užsitarnau- 
ti. Todėl, gaila, šiandien Vlikas nebėra tuo au- 
toritetu visai visuomenei, kaip buvo savo laiku. 
Nėra ko tuo džiaugtis, bet nėra ko nė tai slėpti. 
Reikia imtis jo atstatymo pastangų be partinių 
gudrybių, o su lietuviška pareiga. Gudrybėmis 
buvo pasiekta tik to, ką dabar turime. 

Ar kitaip pagaliau yra ir su partijomis? 
Koks gi reikalas verčia jas taip elgtis, lyg tebz=- 
būtų savoje valstybėje kovojama rinkiminė ko- 
va? Reikalo jokio, tik tikrovei aklumas. Neten- 
ka čia, svetur, vykdyti savo programų. Nėra nė 
rinkimų, kurie nulemtų, koks svoris kuriai par- 
tijai priklauso. Vietoj kovų tetenka visomis jė- 
gomis siekti bendro sutarimo, galimo tik nuo- 
širdžia pagarba visoms grupėms, o ne koalicijo- 
mis, sudaromomis vienų prieš kitus. Regis, pa- 
kako jau mūsų pačių patirties akivaizdžiai pa- 
rodyti, kad visos partinės kovos čia lieka tuš- 
čias erzelis, kuriame niekas nieko nelaimi, o 
greičiau visi pralaimi. 


6. 


Kada tik kritiškai palieti mūsų politinį gy- 
venimą, tuojau pat susilauki patetiškų melode- 
klamacijų, kad politika yra būtina, kad politi- 
ka yra kilni ir panašiai. Lyg kas nors kada nors 
būtų apskritai neigęs politiką ar įrodinėjęs ją 
esant anapus moralinių normų. Yra sena dema- 
gogijos taisyklė: jei kuriuo nors klausimu netu- 
ri ko tiesiog atsakyti, vaidink, kad jį atsakai įro- 
dinėdamas tai, kas aišku, bet taip, lyg tavo opo- 
nentas būtų tai neigęs. Niekas negali apskritai 
politikos neigti ir niekas nėra jos neigęs. Prin- 
cipiškai politiką neigti būtų lygu apskritai neig- 
ti valstybę. Tokių “anarchistų? dar nesigirdėjo 
mūsų tarpe: labai gerai žinome, ką reiškia ne- 
tekti valstybės. Jei buvo kada keltas klausimas, 
kaip tiksliai mes šiuo metu “politikuojame", tai 
kaip tik jis kreipėsi prieš mūsų politinės ar, tel- 


singiau, partinės veiklos išvirtimą anarchiniu 
erzeliu. Nėra tai joks pagrindas skubintis su 
"išvada", kad partijos paneigiamos. Demokrati- 
nė valstybė privalo partijų, ir negalima partijų 
neigti be pačios demokratijos paneigimo. Tai 
aišku, ir todėl nelaukiu, kad kas nors imtų man 
tai įrodinėti. Tačiau yra klausimas, kokia par- 
tinio organizavimosi prasmė yra be savos vals- 
tybės, svetur. Nereikia čia pasitenkinti tik pa- 
sipiktinimu: kas gi Lietuvą laisvins, jei partijų 
nebus?! Galime sutikti, kad Lietuvos laisvinimo 
akcija visų pirma yra politinio pobūdžio. Bet 
tai dar nėra savaime partijų įprasminimas. Lie- 
tuvos laisvinimo uždaviniui esame visi įparei- 
goti, be jokių skirtybių. Kaip tik užtat Lietuvos 
laisvinimo reikalas yra nebe partinis, o antpar- 
tinis uždavinys. Lietuvos reikalu visi lygiai su- 
tariame. Čia nė viena partija neatstovauja ko 
nors kito. 


Kada turime partijų, kurios imasi organi- 
zuoti Lietuvai laisvinti veiklą, nebekyla klausi- 
mo, kas turi šio uždavinio imtis. Bet lieka rū- 
pestis, kad šis uždavinys būtų vykdomas ant- 
partine dvasia, kaip jis pats yra antpartinis. To- 
dėl anksčiau neigiamai vertinome šio antparti- 
nio uždavinio vykdymo pavertimą nesibaigian- 
čiomis kombinacijomis, kuriuos postus kuriai 
partijai pavesti: Mes manome, kad reikia visų 
pirma žmonių žiūrėti, o ne nart'iu... Be abejo, 
visos didžiosios srovės (su srovelėmis yra sun- 
kiau, nes jų gali prigimti be skaičiaus) turi bū- 
ti atstovaujamos vyriausioje laisvės kovos vado- 
vybėje. Bet yra klausimas, ar būtinai tam rei- 
kalui turi būti pašaukiami tik partiniai veikėjai, 
politikai profesionalai (jų pas mus susidarė ir 
ta prasme, kad yra pavertusių partinę bei poli- 
tine veiklą ir savo pragyvenimu). Lietuvos lais- 
vinimo veikla ligšiol buvo ir 921 dar ilgam LT'ks 
visų pirmą propagandinio pobūdžio. O ar tam 
uždaviniui, didele dalimi studijiniam, partiniai 
kovūnai jau yra patys tinkamiausieji žmonės? 
Labai tenka abejoti, ir būtent ne tik teoretiškai, 
bet ir iš turimosios patirties. Jei tiek metų ir 
tiek žmonių būtų buvę šiam reikalui parinkti 
iš darbo ir plunksnos nebijančių mokslininkų li- 
tuanistų ar apskritai iš darbo, o ne posėdžių 
žmonių, ar nebūtų buvę daugiau padaryta? Mū- 
sų mastu per visą laiką išleistas stambus kapi- 
talas. Turėtų matytis ir vaisiai, o ne tik posė- 
džių protokolai, istorijai paliksią “prezidiumų"' 
ir kitas krizes. Žinoma, niekas nėra atsakingas 
už tai, kas ne nuo mūsų priklauso. Bet nuo mū- 
sų priklauso, kad būtų parengta bent studiji- 
nės medžiagos Lietuvos reikalu. Kelios lituanis- 
tinės studijos, pagrindas propagandinei akcijai, 
daugiau svertų, negu visi posėdžiai, viešieji ir 
užkulisiniai. Deja, gėda, beveik nieko rimtesnio 

nėra parengta mūsų reikalui populiarinti. O kas 
buvo parengia, tas neatsitiktinai buvo parengta 
kaip tik tokio žmogaus, kuris nebuvo tik parti- 
jos kovūnas. Deja, šio žmogaus susilauktas liki- 
mas yra skaudžiu liudijimu, kiek mūsų politinę 
veiklą nuodija parcinės intrigos. Tas ir yra var- 
gas, kad ir netekę savo valstybės nepajėgiame 
Lietuva kitaip rūpintis kaip tik per savo parti- 
ją. Lyg ne lietuviais būtume gimę, o vienokiais 
ar kitokiais partiečiais ir lyg partija kiekvienam 
būtų sava motina, o Lietuva tik pamotė. Pik- 
tinomės anais metais, kai valdančioji partija sa- 
ve tapatino su Lietuva. Bet iš esmės ta pati pa- 
gunda gyva ir dabar, kada norima kova už Lie- 
tuvą vadinti tai, kas tera paprasta partinė veik- 
la. Lietuvos laisvinimo kova neturi nieko ben- 
dro su mūsų partinėmis varžybomis. Todėl šios 
pastarosios ir turi nutilti ten, kur reikalas eina 
apie Lietuvą. Pro santrumpą “vlikas" pamirš- 
tame, kad jis yra Vyriausias Lietuvos išlaisvi- 
nimo komitetas, taigi, re partinių varžybų spor- 
to aikštė. 

TELESFORAS VALIUS 
BELAUKIANčIOS 
Tragedija Baltijos 


pajūry. 
(medžio rėžinys) 


iš ciklo: 


Reali partinė veikla įmanoma tik valstybė- 
je. Kas nori praktiškai politiškai reikštis, tas sa- 
vaime turi eiti į gyvenamojo krašto politines 
partijas: tai vienintelė reali politinio reiškimosi 
arena. Joje reiškimąsi galima taip pat sėkmingai 
panaudoti Lietuvos reikalui. Bet visi mūsų poli- 
tiniai junginiai stokoja pagrindinės sąlygos rea- 
liomis partijomis būti. Jie tėra paprasti visuo- 
meniniai susitelkimai. Dalis jų yra teisingai tai 
supratę ir savęs tikrąja prasme partijomis ne- 
laiko. Bet ir jiems dažnai yra pagundos tai už- 
miršti ir pasijusti lyg savame krašte. 


Jei visi tie 14 junginių, kuriais esame su- 
siorganizavę Lietuvos vardan, nenori virsti tik 
paprasto partinio susiskaldymo apraiška, jie pri- 
valo savo veikimo prasmę suderinti su bendruo- 
ju lietuvybės reikalu. Pagrindinis čia dalykas 
yra atsiminti nesant savame krašte ir nevystyti 
savo veiklos taip, lyg būtų į rinkimus einsma. 
Savoje valstybėje natūralu, kad partija stovi 


TELESFORAS VALIUS 


PASKUTINIS 
PALYDĖJIMAS 


Iš ciklo: Tragedija 
Baltijos pajūry. 


(medžio rėžinys) 


prieš partiją. Tai yra normalus kelias kovoti už 
valdžios gavimą savai programai įvykdyti. Mū- 
sų tačiau atveju tokios kovos imitavimas yra be- 
prasmiškas, nes jis pasmerktas likti tik papras- 
tu bergždžiu tarpusavio niekinimusi. Visa parti- 
nio pobūdžio polemika gali dingti iš mūsų laik- 
raščių be jokio niekam nuostolio. Politiniai klau- 
simai čia mums tera studijinės problemos. Kaip 
tokios problemos, jie gali būti studijuojami ob- 
jektyviai, be poleminės aistros, be nereikalingo 
įkarščio. Studijuoti valstybines ir socialines pro- 
blemas būtų daug pozityviau negu nepaliauja- 
mai erzintis, kas dėl ko kada nors buvo kaltas. 
Praeitis paliktina istorikams, nesiimant jų užda- 
vinio sunkinti savais partiniais falsifikatais. 
Bet ar. toks siūlymas partinį bei apskritai 
politinį interesą sutelkti į teorinį domesį vals- 
tybės klausimams nėra siūlymas nieko neveik- 
ti? Neturėjau mintyje tokio siūlymo nieko ne- 
veikti, nors prisipažįstu, kad nelaikau veikla nė 
to, kas dabar dažno šiuo žodžiu suprantama, bū- 
tent pasiskaityti centro biuletenių apie tai, kaip 

savoji grupė visur patriotiškai laikėsi, o kitos 
vis rodė tik partinį užsispyrimą, ir paskui kur 
nors prie progos apsikapoti su kito centro biule- 
tenių gavėju. Kita kokia partinė veikla atskiro- 
je vietovėje ir neįmanoma. Geriau užtat savęs 
nesuvedžioti ir veiklos jieškoti ten, kur iš tiesų 
yra ką veikti. Tai bendroji lietuviškoji veikla. 
Tiek bet kurį iš visų 14 junginių vertinu, kiek 
jis ne izoliuoja savo žmones nuo bendrosios lie- 
tuviškosios veiklos, o kaip tik ją paskatina, nu- 
teikia ir įpareigoja (žinoma, konkretų - darbą 
dirbti, o ne ką nors tik “atstovauti''). 
Bendruomeninis organizavimasis yra iškė- 
lęs vieną mūsų visuomeninio gyvenimo negero- 
vę. Tie, kurie daugiausia turi visuomeninio po- 
linkio ir labiausia paslankus vadoyauti, neretai 
pirmiausia yra atsidavę savo politiniams jungi- 
niams, nors ir mažai kas juose yra veikti. Tuo 
tarpu bendruomenė (tiek pati bendruomenė or- 
ganizacine prasme, tiek apskritai bendrinės or- 
ganizacijos) stokoja žmonių darbui vadovauti: 
Kiek daug ir mūsų sąlygose būtų: galima pada- 

ryti liudija tie, deja, negausūs pavyzdžiai, kur 
atsiranda veiklių žmonių. Būtų tikrai pravartu, 
kad, metę savas “kovas", bendran darban uo- 
liau įsijungtų ir tie, kurie ligšiol labiau tik sa- 
vose organizacijose “politikavo". Išbūti metus 
pareigingu (ne iš garbės) tėvų komiteto, Balfo 
skyriaus ar kurios kitos konkretaus darbo or- 
ganizacijos vadovybėje yra didesnis dalykas, 
negu dešimt metų eiti kokią fiktyvią partinę 
tarnybą. 

Jei šitaip visi 14 mūsų junginių tik iš par- 
tinių erzelio centrų visi virstų židiniais sutelkti 
žmones bendrajai lietuviškajai veiklai, savaime 
išnyktų ir ta problema, kuri daug kartų buvo 
kilusi “politikos? ir “kultūros" santykių pavi- 
dalu. Iš “politikų? nevienas pergreit pasiskubi- 
no šio klausimo kėlimą išsiaiškinti tik “kultūri- 
ninkų" netaktu save augščiau pastatyti. Var- 
giai buvo pagrindo taip reikalą suprasti. Klausi- 
mas greičiau buvo tas pats, kurį keliame šioje 
vietoje: beprasmiška tariamo politinio intereso 
vardan nukreipti dėmesį ten, kur nėra ko iš tie- 
sų veikti ir kur užtat visa veikla faktiškai virs- 
ta tik tarpusavio erzelio organizavimu, ir tuo 
pačiu metu palikti nuošaliai tai, kur laukia rea- 
lus darbas, stokojąs darbininkų. Tai kas kad di- 
džioji bendrojo lietuviško darbo dalis priklauso 
nebe “politikai", o “kultūrai"'! Ir kultūrinio dar- 
bo baras privalo ne tik pačių “kultūrininkų" 
(tiesioginių kultūrinių vertybių atstovų), bet ir 
organizatorių, visuomenės sutelkėjų. Jokia pa- 
slaptis, kad kūrybinis ir organizacinis talentai 
retai sutampa tame pačiame žmoguje. Vargiai 
profesorių visa sąjunga būtų pajėgusi suorgani- 
zuoti kultūros kongresą, nors tam pakako kelių 
veiklių žmonių, be pretenzijų į akademikus. 
Tas pats visur. Kad pastoviai kur choras išsi- 
laikytų, dažnai svarbu jam turėti ne tik vedė- 
ją-muziką, bet ir administratorių-organizatorių. 
Būtų žlugusios lituanistinės mokyklos, jei nebū- 
tų susilaukusios pagalbos iš tėvų komitetų. O 
kaip visai kita būtų mūsų knygos padėtis, jei 
Hamiltono pavyzdžiu būtų pasekę visos mūsų 
kolonijos. Visokio talento žmonių reikia visuo- 
meniniam darbui: beprasmiška laukti, kad patys 
“kultūrininkai" pajėgtų ištempti tuos visus už- 
davinius, kuriuos šiandien laikome bendruome- 
nės baru. 

Tikrovėje dalykai taip neišsiskiria, keip 
juos žodžiai išskiria. Kada kalbame apie poli 
tinę mūsų veiklą bendrąja prasme, visų pirma 
turime mintyje Lietuvos klausimo viešumoje 
aktualinimą. Tačiau šiam reikalui priemonės 
kaip tik didele dalimi daugiausia yra kultūri- 
nės. Todėl ir kultūrinės organizacijos drau- 
ge savaime turi ir politinį vaidmenį (bendrąja, 
ne partine prasme). Neseniai studentų pradėta- 

sis leisti “Lituanus"'? žurnalas galbūt daugiau šio 
krašto žmones su Lietuva supažindina, negu vi- 
si junginiai drauge (jų veikla lieka “savybėje"'). 
Ne politikai pernai suorganizavo ir jaunimo pe- 
ticiją JAV prezidentui. Pagaliau, ir pats vašing- 
toninis sąskrydis, nors jau politikų organizuo- 
tas, rėmėsi ne kuo kitu, kaip mūsų kultūrinių 
vertybių pademonstravimu. Juo plačiau bus su- 
prasta, kad mūsų kultūrinės gyvybės stiprini- 
mas yra esminga mūsų laisvės kovos dalis ir 
juo gausiau iš partinių laukų bus ateita į ben- 
drąjį lietuviškosios veiklos barą, juo greičiau sa- 
vaime praras savo pagrindą ir “kultūrininkų" 
santykių su “politikais? problema. Kaip visi ski- 
limai, taip ir pastarasis, ačiū Dievui, atskirose 
vietovėse daug mažiau jaučiamas, negu “cent- 
re". Visur privalu lygiai suprasti, kad visos mū- 
sų organizacijos, politinės ar kultūrinės, yra pa- 
šauktos būti tos pačios lietuviškosios rezisten- 
cijos židiniais. 


8. 


Nesibaiminu šio rezistencijos žodžio vartoti 
nė po tos visos prieš jį kampanijos, kurią pir- 
mosios bene “Naujienos*? pradėjo ir kurią vėliau 
ypačiai plačiai varė viena politinė grupė per 
“Draugo"' skiltis. Reiktų atskiro straipsnio at- 
sakyti visiems tiems išvedžiojimams, kurie šio- 
je kampanijoje buvo dėstomi. Ir ko tik nebuvo 
priporinta: vienas iš šios antirezistencinės kam- 
panijos ideologų, lyg iš talmudo, atskaitė, kad 
ir dėl Vengrijos katastrofos kalta buvo rezis- 
tencija (ji galinti tik ką nors sugriauti, bet nie- 
ko sukurti). Tai buvo tipinga partinės akcijos 
kampanija, kurioje iš partinio įniršio buvo už- 
miršta savęs paklausti, ar, betaikant į partinį 
priešą, nebuvo pridėti kirviai prie to bendrojo 
medžio, kurio syvais visi drauge mintame. Vie- 
toj leistis į polemiką tenoriu visų varnų ir var- 
naičių, krankiusių mirtį rezistencijai, tik pa- 
klausti: ar blėsinti mūsų rezistencinę dvasią nė- 
ra lygu krankti mirtį pačiai mūsų lietuvybei? 
Išdidžiai buvome aiškinami, kad nėra ko rezis- 
tencijos žodį vartoti paprastam lietuviškų parei- 
gų atlikimui. Bet jei šis lietuviškų pareigų at- 
likimas yra jau toks “paprastas", kodėl vis dau- 
giau jų visiškai nebeatlieka. Ar todėl, kad tai 
"paprasta"? Kodėl jau ligi pusės tėvų savo vai- 
kų nebeleidžia lietuviškai skaityti ir rašyti pra- 
mokti? Kodėl mūsų vaikų vasaros stovyklose 
jau viešpatauja nebe lietuvių kalba? Kodėl ta 
pati spauda, kuri taip uoliai, bet neatsakingai 
savo skiltis skolino tyčiotis iš lietuviškosios re- 
zistencijos žodžio, to lyg nemato ir šių gyvybinių 
klausimų atviro svarstymo nesiima? 

Yra pagrindo neapkęsti rezistencijos žo- 


džio, nes jis šiandien skiria dvasias. Ne 14 turi- 
mųjų politinių junginių mus visų pirma skiria, 
o juose pačiuose išsiskyrimas rezistencinės ir 
oportunistinės dvasios. Pastarasis išsiskyrimas 
yra pagrindingesnis už visus kitus išsiskyrimus. 
Jis yra vienintelis realus išsiskyrimas. Kuriam 
iš anų 14 junginių priklausytume, visų pirma 
stovime prieš klausimą: tikime lietuvybe, nežiū- 
rint visų argumentų už mūsų tikėjimo beviltiš- 
kumą, ar kapituliuojame žinojimui, kad svetur 
įsikūrimas paprastai baigiasi prisitaikymu, su- 
tampančiu su asmenine gerove? Šio klausimo 
akivaizdoje nėra 14 partijų, nes šį klausimą ga- 
lima atsakyti tik “taip" ar “ne"'. Kas bando drau- 
ge atsakinėti abejaip, ryt neišvengiamai bekal- 
bės “no"*. Tėra šios dvi realios “partijos. Ma- 
žiau esame suskilę, kaip atrodo iš partinio gau- 
sumo, bet esame giliau suskilę, nebe partiniu, o 
tautinio nusistatymo žvilgiu. Per visas sroves, 
profesijas ir generacijas eina šis dvasių išsisky- 
rimas — per internacionalistus ir nacionalistus, 
per profesorius bei dvasiškius ir paprastus darbi- 
ninkus, per senimą ir jaunimą. Jokia pasaulė- 
žiūra ir joks išsimokslinimas nėra savaime laidas 
prieš oportunizmą. Visus jis lygiai gundo. Nie- 
kas neturi teisės farizeiškai didžiuotis esąs sau- 
gus. 


Būtų atskira tema analizuoti šį dvasių išsi- 
skyrimą. Bet jos lengvai atpažįstamos iš vieno 
ženklo, iš to, kaip žiūri į tikrovę. Rezistencinė 
dvasia neužmerkia akių prieš tikrovę, nesirami- 
na, kad “viskas neblogai", ima dalykus, kokie 
jie yra. Bet užtat kaip tik šis atviras tikrovės 
regėjimas ir virsta protestu prieš tai, kas dedasi, 
sukilimu prieš melagingą tikrovės teisinimą, nu- 
sistatymu išlikti savo sąžinei ištikimam, nežiū- 
rint, kad ir visi rastų argumentų savo sąžines 
išblesinti. Rezistencinė dvasia yra tikėjimo dva- 
sia. Gi tikėjimas yra besąlygiškas. Jo pagrindas 
yra ne sąlygos, o sau pačiam ištikimybė. Dia- 


metraliai priešinga yra oportunistinė prisitaiky- 
mo dvasia. Sutinkame ją sodriai išbujojusią vi- 
suose tuose, kurie savyje tuo pačiu laiku ofi- 
cialų optimizmą suderina su faktiniu defetiz- 
mu. Tai savyje prieštaringa dvasia. Iš vienos 
pusės taip viskas šviesizi imama, kad bet kur 
sutiktas rūpestis dėl nesidėjimo taip, kaip tu- 
rėtų, sutinkamas beveik kaip asmeninis įžeidi- 
mas (ypačiai, jei tuo metu esama įsitaisius į ko- 
kį nors visuomenės vadą). Viskam tuojau pat 
surandama pateisinimų, melodramatiškų apolo- 
gijų, humaniškų “užjautimų", bet kaip tik tuo 
pačiu ir įsijungiama į defetizmo kelią: radus 
pateisinimą atskiriems žygiams, savaime randa- 
mas pasiteisinimas ir pačiam galutiniam žygiui. 
Prieštaravimu negalima ilgai laikytis. Nieko už- 
tat nuostabaus, kad daugelio iš tų “optimistų"', 
kurie šokdavo laikraščiuose pulti del kiekvieno 
rūpesčio, jau seniai nebegirdėti: jie jau spėjo 
nugrimsti ten, kur jų nebegirdime... 

Lietuvybės likimas mumyse yra susijęs su 
rezistencinės dvasios mumyse laimėjimu prieš 
oportunistinę pagundą. Žinoma, ne pats rezis- 
tencijos žodis laiduoja gyvą rezistencinę dvasią. 
Bet nedera nė dėl žodžio jaudintis. Jis budina 
mūsų sąžines visomis tomis aukomis, kuriomis 
jis įėjo į mūsų kalbą (juokingai atrodė, kai, šias 
aukas pamiršus, jo prasmės buvo jieškoma sve- 
timųjų žodynuose). Jo prasmė yra taip pat augš- 
čiau visų partijų, kaip augščiau visų partijų yra 
ir Lietuva. Niekieno jis nėra nuosavybė, kaip 
joks idealas negali būti kieno nors nuosavybe 
paskelbtas. Bet kaip tik dėl to, kad jis nera nie- 
kieno nuosavybė, jis apeliuoja į visus. Visuose 
mūsų junginiuose privalu likti atviriems tam, 
ką rezistencijos žodis mums byloja, priminda- 
mas krašte likusiųjų aukas, turinčias mus degin- 
ti gėda nykstant ne iš prievartos, o sava valia, 
bet tiek pat neatšaukiamai, kaip ir patiems ne- 
pastebimai. 

HEGELIS IR MARKSAS 
ARBA 
IDEALIZMO IR MATERIALIZMO KRYZKELĖ 


FELIKSAS JUCEVIčIUS 


(Tęsinys) 


V- 


Jei hegeliškosios dialektikos prieštaros dės- 
nis yra marksistinės “logikos"? variklis, tai isto- 
rinio materializmo kertiniu akmeniu galime lai- 
kyti “suišorėjimo" idėją. Tiktai turint prieš akis 
šitą idėją ir nusakant žmogaus išlaisvinimą kaip 
jo kovą prieš žmogiškosios egzistencijos suišorė- 
jimą, nesvarbu kokiomis formomis tai besireikš- 
tų, galima suprasti marksistinę filosofiją. Norint 
dabar suvokti “suišorėjimo" sąvokos prasmę, 
reikia susipažinti su josios geneze “Dvasios Fe- 
nomenologijoje" ir su Feuerbacho hezeliškosios 
filosofijos kritika. 

Pirmiausia sustosime ties “Dvasios Fenome- 
nologija". Šis veikalas daugelio yra laikomas ge- 
nialiu kūriniu, nors pats Hegelis ir nebuvo tos 
nuomonės. Jis yra įvadas į hegeliškosios filosofi- 
jos sistemą ir kartu, žiūrint iš pažinimo proble- 
mos taško, šitos sistemos visuma. Tačiau reikia 
tuojau pastebėti, kad Hegeliui filosofija nėra nei 
logika “organon" prasme, t. y. kuri nagrinėja pa- 
žinimo būdą, o ne patį žinojimą, nei “išminties 
meilė", kuri dar nereiškia pačios tiesos turėjimą. 
Ji yra mokslas arba, kaip Schellingas sako, 
mokslas apie absoliutą. 

Žinant dabar, kad hegeliškoji filosofija yra 
mokslas, galima suprasti, kodėl Hegelis “Feno- 
menologijoje" nejieško filosofinės išminties, bet 
tik atvaizduoja spontaniškąjį patirties vystymąsi 
žmogaus sąmonėje. Šičia palaipsniui iškylančio- 
ji patirtis nėra tiktai teoretinė patirtis, objekto 


žinojimas, bet patirtis plačiausia žodžio prasme. 


Sąmonės gyvenimas yra stebimas ne tiktai, kada 
ji jieško pažinti pasaulį kaip mokslo objektą, bet 
ir tada, kai ji save pažįsta kaip gyvenimą arba 
kai ji save pasistato kaip pažinimo tikslą. Visos 
patirties formos, k. a. etinės, juridinės, religinšs 
randa savo vietą, nes šičia eina reikalas apie vi- 
suotinį sąmonės patirties stebėjimą arba, kaip 
Hegelis sako, apie spiritualinės substsncijos pa- 
laipsnišką apsireiškimą sau pačiai. Iš tikrųjų, są- 
monė nežino ir nesuvokia nieko kito kaip tik 


154 


tai, kas yra josios patirtyje. Gi sąmonės patirčiai 
tėra prieinama tiktai spiritualinė, t. y. pažinimo 
galiomis “sumaltoji"? substancija. Tačiau patir- 
tyje apsireiškiančioji substancija nėra tolygi są- 
monei. Tarp sąmonės ir substancijos esančioji ne- 
tolygybė, kuri yra juodviejų judėjimo šaltinis, 
atitinka tą skirtumą, kuris yra tarp žinojimo ir 
būties, subjekto ir objekto, dėl savęs (Fuersich) 
ir savyje (Ansisch), tikrumo ir tiesos. Šitoji ne- 
tolygybė pasinaikina individualinei sąmonei nuo 
juslinės patirties pasikėlus į absoliutinio žinoji- 
mo augštumas, kur jau substancija, betarpiškoji 
būtis, tampa subjektu, o pati sąmonė, t. y. sub- 
jektas, pasidaro identiška substancijai. Būtis ir 
žinojimas apie būtį yra šičia vienas ir tas pats 
dalykas. Žodžiu, idealistinės filosofijos tikslas 
yra pasiektas. Minties ir būties tapatybė ku- 
rią “Logikoje" sutikome absoliutinės idėjos for- 
moje, šičia yra irgi realizuota ir vadinasi absoliu- 
tiniu žinojimu. 


Be to, hegeliškąją fenomenologiją galime 
suvokti kaip individualinio “aš" pasikšlimą iki 
universalinio “aš", arba kaip keliavimą sielos, 
kuri, tarpininkaujant sąmonei, pakyla iki dva- 
sios. Šituo atveju “Fenomenologija" turi pana- 
šumo su Rousseau “Emiliu". Šito “kultūros ro- 
mano" vedamoji mintis yra aiški: kadangi indi- 
vido vystymasis atitinka žmonių giminės evoliu- 
ciją, tai tuo pačiu vaiko auklėjimas turi remtis 
pasaulio istorijos eiga. Hegelis paima raidiškai 
Rousseau tezę apie žmonijos istorijos imanentiš- 
kumą individo sąmonėje, ir “Fenomenologijoje"' 
pasistato sau tikslą moksliškai išmąstyti indivi- 
dualinės ir universalinės sąmonės tapatybę. Pa- 
saulio istorija yra atbaigta. Paskiras individas 
turi ją tik prikelti savo sąmonėje. Štai kodėl jis, 
kaip Sofoklis “Antigonoje" ir Shakespeare'as sa- 
vo tragedijose, bando atgaivinti tuos istorinius 
ivykius bei asmenis, kurie, jo manymu, įkūnija 
žmonijos istoriją. Tokiu būdu individualinei są- 
monei yra duodama galimybė išmedituoti pasau- 
lio istorijos lemtingąsias epochas bei įsisąmoninti 


į jų dvasią: ir tai iš trijų skirtingų pažinimo pako- 
pų. Prieš jai pakylant į universalinės sąmonės 
augštumas, ji yra lyg ir apvedama apie žmonijos 
istoriją trimis skirtingais keliais. Kadangi su in- 
dividualinės sąmonės “istorinėmis kelionėmis“ 
yra kartu sprendžiama žmogiškosios būties su- 
išorėjimo problema, tai prie jų kiek ilgiau ir 
sustosime. Schematiškai žiūrint, tris sąmonės ke- 
liones atitinka trys “Fenomenologijos" dalys: A. 
Subjektyvioji dvasia (sąmonė, savimonė ir pro- 
tas); B. Objektyvioji dvasia ir C. Absoliučioji 
dvasia (religija ir absoliutinis žinojimas). Šitos 
tvarkos čia ir prisilaikysime. 


A. Subjektyvioji dvasia 


Šitoje dalyje Hegelis atvaizduoja sąmonės 
vystymąsi nuo žemiausiojo betarpiškosios patir- 
ties laipsnio iki augščiausiųjų proto kategorijų. 
Dialektinio judesio triadą. sudaro sąmonė, savi- 
monė ir protas. Išeities taškas yra naivioji, jus- 
linė sąmonė, kuri žino arba, tiksliau sakant, tiki 
žinanti savo objektą betarpiškai. Hegelis nori čia 
įrodyti, kad iš tikrųjų ji yra savo objektą žinan- 
čioji savimonė, arba pats savižinojimas. Sąmo- 
nės judesio dialektika savo keliu apima taip pat 
tris momentus: juslinį tikrumą, pagavą (Wahr- 
nehmung) ir samportį.““) Sąmonės objektas pa- 
sidaro čia tuo, ką Hegelis vadina sąvoka, bet 
jau subjekto rolėje. Tačiau sąvokos formoje 
esantį objektą sąmonė dar tesuvokia kaip kažką 
kitą »egu savąjį "aš", lyg kaip daiktą savyje. 
Tiktai dialektiniam judesiui pasiekus savimonę, 
“susubjektintas"" objektas tampa tolygus savi- 
monės “aš". Savimonė yra individuali ir egzis- 
tuoja betarpiškai tik dėl savęs. Ji yra savo esmė- 
je praktiškoji sąmorė. Jei Kanto “Praktiškojo pro- 
to kritikoje" savimonė yra suvokta kaip gamtos 
neigimas, tai “Fenomenologijoje" ji iškyla kaip 
aktyvioji sąmonė, nes joje sąmonės pozityvišku- 
mas pasidaro negatyviškumu. Gi negatyviškasis 
elementas yra Hegeliui, kaip jau žinome, kiek- 
vieno judesio variklis. Čia nagrinėjamasis akty- 
viškumas tesiranda savo žemiausioje formoje, 
keip troškimas arba geidimas (Begierde), bet ku- 
ris, palaipsniui vystydamasis, pasiekia praktiško- 
sios sąmonės zugštesnes formas. Sąmonės ir sa- 
vimonės judesio dialektika mums parodo vienos 
ir kitos nepaksnkamumą. Jis pranyksta tik- 
tai jųjų sintezėie— prote. Šitoji sintezė yra ga- 
lima tik individualinei savimonei pasikėlus iki 
universalinės savimonės. Tiesa, individuališkoji 
savimonė savyje yra universali, bet ji tokia turi 
pasidaryti ir dėl savęs ir tai tokiu būdu, kad 
jos apibrėžtinybės apsireikštų kaip paties dzikto 
apibrėžtinybės, t. y. kad jos pačios mintis apie 
save pasidarytų ir paties objekto mintis. O tai 

kaip tik ir ivyksta prote, kur geidžiantysis “aš 


yra jau mąstantysis, t. y. universalusis “aš"'. Są- 
monės turinys yra kartu savyje ir dėl sąmonės. 
Žinoti objektą reiškia savižinojimą, o savižinoji- 
mas yra žinojimas apie būtį savyje. Tokiu būdu 
protas Hegeliui yra sąmonės tikrumas save esant 
visa tikrove. Šitai kaip tik ir sudaro hegeliškojo 
idealizmo esmę. 


Bendras subjektyviosios dvasios dialektinio 
judesio bruožas yra tai, kad individuolinė sąmo- 
nė visur, kaip ant žemiausios, taip ir ant augš- 
čiausios pakopos, randa jai svetimą ir atbaigtą 
pasauli, kuriame ji pasijunta susvetimėjusi sau 
pačiai (entfremdet) ir suišorėjusi (entaeuss:rt). 
Bet kokią yra šitų žodžių prasmė? Vakarų civi- 
lizacijos Žodyne jie nėra nauji. “Entfremduno"" 
ir “Entaeusserung"" yra vokiškas vertimas loty- 
nų kilmės žodžio “alienation", kuriuo anglų eko- 
nomistai pažymi prekių perleidimą arba parda- 
vimą, o prancūzų k. turi dar neigiamą prasmę 
ir nusako Žmogaus dvasinį sunykėjimą bei iš- 
protėjimą (alienation d'esprit) arba kurios nors 
kūno dalies netekimą. Be to, Rousseau ir Hob- 
bes teorijose apie bendruomenės sutsrti jis 
reiškia turimosios laisvės praradimą arba per- 
leidimą. Filosofijoje berods pirmutinis šitą žo- 
di panaudojo Fichtė, ir tai ta prasme, kad ob- 
jekto stebėjimas prilygsta subjekto suišorėjimui, 
arba kad obiektas yra suišorėjęs arba sud-iktė- 
jęs protas. Hegelis “suišorėjimo"' žodžiu nusako 
visų pirma ana komplikuotą objekto-subjekto 
santykiavimą, su kuriuo susiduriame filosofinio 
pažinimo plotmėje ir kur šitas terminas reiškia 
daiktybę (Dingheit) arba sudaiktinimą (Ver- 
gegenstaendlichung). Stebėdamas savo aplinką, 
žmogus išvysta save kaip gabalą medžiagos, pvz. 
kaip kaukolę. Kitaip sakant, stebintysis protos, 
palaipsniui darydamas sprendimus, sumateriali- 
na dvasią — ir tai iki tokio laipsnio, jog galima 
sakyti, kad “dvasios tikrovė yra kaulas“, arba 
“dvasia yra kaulas". Protas bejieškodamas savęs 
būtyje, susiranda save suišorėjusioje formoje. 
Kaukolė su savo skylėmis ir įdubimais neturi 
jokios žymės gyvosios individualybės. Tai gry- 
nas daiktas. Tačiau nežiūrint to, stebintysis pro- 
tas tiki atradęs dvasios išoraišką, arka 'osios su- 
išorėjimą gamtinėje tikrovėje. Šitas samprotavi- 
mas, kuris iš pirmo žvilgsnio atrodo nesąmorė, 
iš tikrųjų atskleidžia minties ir būties tapatybės 
tiesos turini sielos ir kūno unijos formoje. 

Kitą suišorėjimo formą sutinkame savimo- 
nės ir gyvenimo dislektikoje. Kaip žinome, s:vi- 
monės judesio išeities taškas yra troškimas. Jis 
yra savimonės gyvastingumo palaikytojas. Ta- 
čiau šito troškimo siekinys nėra juslinis objek- 
tas, bet “aš unija su savim pačiu. Savimonė 
geidžia saves pačios, savąii aš", savąjį geidimą. 
Štai kojėl ji gali save patenkinti, tik susirasda- 

ma kitą troškimą, kitą savimonę. Ji gali būti 
“aš, tik prieštaraudama savo kitam “aš"'. Savo- 
jo “aš" suradimas tėra galimas tik kito savojo 
“aš? atradime. Ir toliau Hegelis pasakoja, kaip 
savimonė susiranda savąjį kitą “aš", kuris nėra 
vien tiktai pagavos juslinis objektas, bet mąs- 
tančioje sąmonėje atsispindintysis pasaulis arba 
savistebinčioji savimonė. Dėka šitos savistabos, 
objektas tampa gyvenimu. Kitais žodžiais ta- 
riant, aplinka, kur savimonė savęs jieško ir rave 
stebi, tai, kas pasirodo kaip jos kitas ir sudaro 
josios “tiesos", t. y. buvimo pagrindą, yra gyve- 
nimas, kuris jai prieštarauja. Bet kokia yra ši- 

tos prieštaros konkreti reikšmė? Tai, kad savi- 
monė kaip objektą atranda gyvenimą, kuris yra 
neatšaukiamai kitas negu ji ir kartu ji pati. Ši- 
tas savimonės atplyšimas nuo savojo antrojo 
"aš", gyvenimo, arba savimonės netolygumas 
sau pačiai yra savo esmėje anas skirtumas tarp 
individualinio ir universalinio gyvenimo. Gyve- 
nimo totalybė — tai gyvųjų visuma. Paskiras 
individas tera tik universalinio gyvenimo pavyz-' 
dys (Beispiel). Stebėdamas dabar gyvenimo to- 
talybę, žmogus pasijunta ne namie. Kova už gy- 
venimą, jojo pastangos “darbu ir veikla'“ susi- 
kurti save patį ir apvaldyti bei “sužmoginti" 


gamtą, transcendencijos jieškojimas už savo bū- 
ties ribų “suišorina" žmogų, jį lyg ir sudaikti- 
na. Štai kodėl naivioji, laimingoji sąmonė, kai 
tik apleidžia betarpiškąjį patirties pasaulį ir pa- 
sileidžia į gyvenimo platumas, pasijaučia esanti 
nelaiminga. Savimonė savistebšdama išvysta 
savo tragišką likimą. Įsisąmoninimas į gyveni- 
mą jai reiškia kankinantį žinojimą, kad tikrojo 
gyvenimo nėra. Bet jeigu jis ir yra, tai tik 
anapus sąmonės pasaulio. Žodžių, universalinio 
gyvenimo stebėjimas yra susietas su individua- 
linio niekiškumo meditacija. 


Tačiau kai savo pirmosios kelionės pabai- 
goje savimonė įžengia į proto pasaulį, priešta- 
riškasis dvilypiškumas tarp individualinės ir 
universalinės savimonės pradingsta. Kodėl? Ka- 
dangi individualinė sąmonė pasijaučia esanti 
universalinė. Ji išvysta save kaip universalinio 
“aš? dalį, arba gyvenimo  totalybės momentą. 
Josios veikla pasirodo kaip visos žmonijos veikla, 
o istorinė ir socialinė tikrovė, kuri ką tik virš 
jos kabojo kaip beširdis likimas, pasidaro lyg ir 
iosios kūriniu. Gyvenimo totalybė, bendruome- 
nė ir istorija, yra suvokiama kaip visų žmonių 
ir paskiro individo bendro darbo vaisius, kaip 
kiekvieno ir visų kūrinys. Hegelis tai nusako 
taip: “Individo grynai pavienis dirbimas ir už- 
siemimas siejasi su jo, kaip gamtinės būtybės, 
t. y. egzistuojančio vieneto reikalais. Kad šitos 
io netgi paprasčiausios funkcijos nepavirsta nie- 
kais, bet tampa tikrove, tai įvyksta turimojo 
bendro tarpininko dėka, visos tautos galios dė- 
ka.— Tačiau universalinėje substancijoje turi sa- 
vo šaknis nevien tiktai jo darbo buvimo šitoji 
forma, bet taip pat ir turinys. Tai, ką jis daro, 
vra visų bendros pastangos ir papročiai. Šitas 
turinys, kiek iis yra visiškai individualus, iš 
tikrųjų randasi visuotinėje veikloje. Individo 
darbas yra kartu savo asmeniškų ir svetimų rei- 
kalų patenkinimas.—Kaip kiekvienas darbuoda- 
masis atlieka nesąmoningai bendrąjį darbą, taip 
lygiai jis padaro bendrąjį kaip savo suplanuotą 
dslyką. Visuma tampa visumoje jojo kūrinys, 
dėl kurio jis aukojasi, ir kaip tik dėl to jis iš 
ten save vėl atgauna"'.!7) 


B. Objektyvioji dvasia 


Kai individualinė savimonė save atpažįsta 
kaip universalinę savimonę, prasideda josios 
antroji kelionė, kuri jau turi grynai istorinį 
charakterį. Visa tai, kas pirmosios kelionės me- 
tu buvo šešėliu ir paslaptimi pridengta, dabar 
pasirodo kaip dvasios universalinio subjekto 
konkretus apsireiškimas. Istorija nebėra čia kaž- 
koks aklas likimas, bet suišorėjusios dvasios vi- 
suotinė pstirtis. Istorijoje apsireiškiančioji dva- 


sia, tai šimtmečių subrandintasis “Mes", josios 
savižinojimas laike. Žodžiu, savo antrosios ke- 
lionės metu individualinė savimonė turi reikalo 
su tikrąja pasaulio istorija. Tačiau ji yra atpa- 
sakota ne ištisai, bet tik savo lemtingose kryž- 
kelėse. Dvasios dialekti io judesio tris momen- 
tus atitinka trys pasaulinės istorijos epochos: 
betarpišką dvasią — 2ntikiris pasaulis (Grai- 
kija ir Roma), suišorėju:ią dvasią — medernu- 
sis pasaulis (nuo feodelizmo iki Prancūzų revo- 
liucijos) ir savim tikrąją dvzsią — dabartinis 
pasaulis, t. y. Napoleono Europa ir Hegelio lai- 
kų Vokietija. 

Žmonijos istorijos pasaulyje dvasia egzis- 
tuoja pirmiausia betarpiškai kaip paprastas isto- 
rinis faktas. Ji sutampa su antikinės Graikijos 
arba heleniškojo pasaulio gyvenimu bei aspira- 
cijomis. Šito laikotarpio dvzsios pagrindinė žy- 
me yra betarpinis doroviškumas. Ką tai reiš- 
kia? Faktą, kad žmogiškasis įstatymas atitinka 
valstybės įstatymus, socialinį ir politinį gyveni- 
mą, o dieviškasis įstatymas — namų dievų įsta- 
tymus, šeimos papročius. Graikų valstybės įsta- 
tymas yra Graikijos piliečių valios išraiška. “An- 
tigonoje" yra pasakyta: “Tai žmogus, kuris da- 
vė valstybei įstatymus". Hegeliui tai yra šventa 
tiesa. Heleniškasis pasaulis yra jam betarpiškai 
egzistuojančios dvasios įsikūnijimas. Jojo dvasia 
kyla iš individo ir šeimos gelmių arba, jo žo- 
džiais tariant, iš gamtos gilumų. Helados žmo- 
gus gyvena gamtos gyvenimą. Jis dar nėra iš- 
kreiptas civilizacijos. Tarp dvasios ir gamtos nė- 
ra jokio skirtumo. Heleniškojo pasaulio dvasia 
jaučiasi esanti gamta. Šitoje vietoje aiškiai ma- 
tyti Rousseau įtaka. Jo skelbtasis gamtos ir kul- 
tūros prieštariškumas stipriai veikė ano meto 
galvoseną. Apšvietos žmonėms tai buvo necin- 
čytina tiesa. Štai kodėl Hegelio bendralaikiai, 
kaip ir jis pats, žiūrėjo į Graikiją kaip į praras- 
ta rojų, kur dvasia ir gamta išlaikė nuostabią 
harminiją. Jų sielos būseną galima nusakyti 
Goethės “Ifigenijos"? žodžiais: “Jieškojo Helados 
žemės visa siela“. Deja, istorijos ratas sukasi. 
Laikas nusineša amžinybėn ir aukso amžių. Dva- 
sia pakeičia savo istorinį rūbą. Betarpiškasis 
Graikijos doroviškumas užleidžia vietą romėnų 
teisės formalizmui. Įstatyme suišorėjusią dvasią 
ikūnija “pasaulio viešpats" — Romos imperijos 
paveikslas. Hegelis jį vaizduoja kaip tipišką des- 
potą: “Pasaulio viešpats yra pilnai įsi-ąmoninęs 
i tai, kas jis yra, į tikrovės bendrąją galią, i 
griaunančiąją prievartą, kurią jis naudo'a pr'eš 
savo pačio valdinius''.1š) 2 

Dvasios dialektinio judesio antrasis momen- 
tas yra josios suišorėjimas bei susvetimėjimas 
kultūros arba civilizacijos pasaulyje. Hegelis 
jam duoda “Bildung"' vardą. Šito žodžio prasmė 

sutampa šičia su prancūziškąja civilizacijos :ą- 
voka ir reiškia ne tik intelektualinę, bet kartu 
politinę ir ekonominę kultūrą. Bet kodėl kultū- 
ra yra Žmogaus suišorėjimo forma? At!sakymą 
randame Hegelio žmogiškosios kultūros sampra- 
toje. Lavintis ir kultūrėti jam nereiškia harmo- 
ningai vystytis, bet priešintis sau pačiam, save 
neigti, savęs jieškoti socialinių koniliktų sudras- 
kytame pasaulyje. Ko siekia žmogus savo veik- 
la? Kultūros, t. y. mokslo ir medžiaginių gėry- 
bių. Tačiau vienas jų įsigyti nepajėgia. Jam rei- 
kia kitų pagalbos. Jam ji yra suteikiama, bet 
tik mainų keliu. Jis turi prisidėti prie “substan- 
cijos" gaminimo kitiems. O tai reiškia atsisaky- 
ti nuo savojo “aš'' ir pasidaryti civilizacijos ma- 
šinos vienu rateliu, atsižadėti savo natūralinių 
teisių bendruomenės labui. Feodalizmui galuti- 
nai sugriuvus ir pasirodžius kapitalizmui, mo- 
derniojo gyvenimo mašina pradeda dirbti dar 
didesniu tempu. Gėrybės daugėja ir kapitalas 
auga, bet tuo pačiu žmogus nuasmenėja, o žmo- 
giškoji individualybė suišorėja. Savo darbu jis 
save sudaiktina. Gyvenimo kasdienybėje jis iš- 
vysta save kaip daiktą, o ekonominėje plotmėje 
— kaip pinigą. Skyrelyje “ Apšvietos tiesa" He- 
gelis lakoniškai nusako žmogiškosios būties su- 
išorėjimo procesą objektyvinėje plotmėje: “Mąs- 
tymas yra daiktybė, ir daiktybė yra mąstymas". 
O šitai kaip tik ir yra augščiausias suišorėjimo 
laipsnis. Kapitalistinė bendruomenė pasidaro 
daikto ir subjekto, prekės ir asmens pasikeitimo 
perpetuum mobile. 

Suišorėjusiai civilizacijoje dvasiai priešta- 
rauja esmės arba tikėjimo pasaulis. Tačiau tikė- 
jimas irgi nera laisvas nuo suišorėjimo, nes jis 
reiškia bėgimą iš tikrovės. Kultūros pasaulyje 
suišorėjusi žmogiškoji būtis jieško užuovėjos 
transcendantalinėje Būtyje, t. y. objekte, kuris, 
tiesa, sutaiko visa tai, kas prieštaraujasi tikro- 
vės pasaulyje, bet kuris pats, deja, yra už tik- 
rovės pasaulio ir dargi jam prieštarauja. Taigi, 
tikėjimas lyg ir suplėšo sąmonę į dvi dalis — 
baigtinę ir begalinę. Šitas sąmonės suskaldymas 
kaip tik ir yra tikėjimo klaida. Ji yra ištaisoma 
tik proto triumfo dėka prieš tikėjimą. O tai įvyks- 
ta absoliutiniame žinojime, kur protas įveda į 
savo pasauli tikėjimą, bet aju naujoje ir cukil- 
nintoje formoje. 

Kai antrosios istorinės kelionės metu sąmo- 
nė atsiduria prie paskutiniojo posūkio, dvasia pa- 
sijaučia esanti tikra savimi. Ji yra pas kšlisi 
virš objektyvinės arba substancialinės dvasios, 
ir jos pagrindinė žymė yra savižinojimas. Dva- 
sia atsižino save pačią ir atsižinojimas sudaro 
josios esmę. Dvasiai pasikėlus virš objektyvirio 
pasaulio, savimonė pasidaro gyvenimo žinojimu. 
Tokiu būdu savim tikroje dvasioje lyg ir reali- 

zuojasi žinojimo ir jojo objekto tapatybė. Tuo 
metu, kai kultūros ir religijos pasaulyje dvasia, 
kaip pavieni sąmonė, turi savo substanciją už 
s>vęs, tai dabar suima ją savin. Substancija ne- 
bėra jai svetima tikrovė, kaip kad valstybės ga- 
lia ir turtas civilizacijos ribose ar dangus tikėji- 
mo plotmėje, bet yra grynoji prievolė. Šitoje 
vietoje susiduriame su Hegelio moralės sampra- 
ta, kuri yra nauja vokiečių klasikinėje filosoti- 
joje. Kantui ir Fichtei moralinė tvarka ir geris 
yra anapus mūsų pasaulio. Atrodo, kad pagal 
juos moralės esmė glūdi ne mūsų veiksmuose, 
bet mūsų intencijose. Kiekvienu atveju, tokia 
yra Lessingo galvosena. Jo manymu, ne tiesos 
turėjimas, bet tiesos jieškojimas yra esminis ir 
svarbiausias dalykas. Hegeliui tačiau būtis ir jos 
etinė paskirtis yra neatskiriami. Antigonos mo- 
teriškumas buvo gamtos dovana ir turėjo dori- 
nę prasmę. Jis buvo jokiu pasipriešinimu neiš- 
vengiamas josios pašaukimas. Hegelis tuo nori 
pasakyti, kad prievolė, kurią savimonė vykdo ir 
žino ir kuri yra josios absoliutinis tikslas, nėra 
i2i svetima tikrovė, bet priklauso jai kaip josios 
prigimtis. Vykdyti prievolę reiškia norėti savęs, 
realizuoti savąjį “aš. O norėti savęs paties — 
tai laisvė ir moralybė. Šitoji laisvė yra savo es- 
mėje išlaisvinimas iš nežinojimo esant laisvu. O 
žinojim-s esant laisvu kaip tik ir yra individua- 
linės sąmonės laisvės pagrindas. Hegelis pabrė- 
žia, kad savimonė yra laisva jau tuo pačiu faktu, 
kad ji žinosi esanti laisva, ir šitas savos laisvės 
žinojimas, kuris sudaro josios substsnciją, yra jo- 
sios tikslas ir vienintelis turinys. Grynoji prie- 
volė, kaip sąmonės objektas, išreiškia kartu ir 
tai, kas esu, ir tai, kuo aš turiu būti. Prievolę 
atpažinti kaip žmogiškosios egzistencijos pašau- 
kimą, arba kaip “moralinės savimonės substan- 
ciją", reiškia paneigti neigiamybę. Neigiamybės 
pozityvinis suvokimas atitinka šičia objektyvi- 
nės dvasios dialektinio judesio trečiąjį momentą. 
Iš tikrųjų, betarpiškosios dvasios, gamtos dva- 
sios ir civilizacijoje suišorėjusios dvasios sintezė 
reelizuojasi savimonės žinojime esant laisva. 
Taisi, jei pirmosios kelionės pabaigoje savimonė 
nugali dvasios suišorėjimą, pasikeldama iki uni- 
versalinio "aš", save suvokdama kaip gyvenimo 
totalybės dali, tai antrosios kelionės tikslas yra 
pasiektas, kai ji prievolę ir įstatymą atpažįsta 
kaip savo prigimties balsą. 


16) Pažinimo galią, kuri suvokia dialektinio judesio 
triadą, Hegelis vadina protu (Vernunft), o visose kitose 
funkcijose, k. a. abstrakcijoje, protavime, ji vadinasi 
“Verstand", kuri verčiame žodžių “samprotis"', 

17) G. W. F. Hegel, Phaenomeno'ogie des Geistes. 
Leipzig 1928, Herausg. von Gecrg La2sson, S. W. II, 
DaL25T2 

18) G. WB. Hegel, ten pat, p. 254: 


(Bus daugiau) 


ELL GAU-TĖ 


Kantrus, o Viešnatie, esi 

Prie Nemuno vakrančių — 
Gegutė ver linksmai kvatojasi, 
Pamiršus tavo kančią. 


Kvatojas, aidi lyguma — 
Mes einam kryžiaus kelią — 
Kvatojas ji, gal nežinodama, 
Kaip tavo širdį gelia. 


Iš paupio ir lankose 
Linksma ji pasirodo — 
Visur, visur gegutė lankosi, 
Atnešdama paguodos. 


JE G A 


Kokia jėga — 

Lengvai gali kas rytą 

Iškelti sunkią saulę virš kalnų. 
Kokia jėga — 

Lengvai gali atidaryti 

Dangaus žydruosius fontanus 

Ir lašą, lašą jų mažytį, 
Paversti dideliu tvanu — 
Kokia jėga! 


Tiktai pas mus 

Atrodai lyg bejėgis, 

Nors dangų, remdamas pečiais, laikai. 
Tiktai pas mus - 

Vėliau ištirosta snieaas, 

Anksčiau nugelsta rudenį laukai, 

O mėnesienoje nemiega 

Žiogeliai ir sliekai — 

Tiktai pas mus . 


LEOMVARDA S 
AVDRIEKUS 


PABUŪ-DINIMAS 


Tylėjai vasarą, tylėjai rudenį — 
Daug sielvartingų šimtmečių praėjo, 
Kol mano nerimas Tave pabudino, 
Kaip liepos žiedą vėjas. 


To negalėjo padaryt perkūnijos 
Nei slinkdamos vro šali vėlės — 
Giliai į mūsų buitį įsikūnijęs, 
Nesi lig šiol galvos pakėlęs. 


Nesi lig šiol skambėjęs žodyje, 
Nesi altoriuose jieškojęs vietos. 

Mes tarp nuliudusio rudens melodijų 
Palikome Tave ilgėtis. 


Dabar gali prabilti mano lupomis, 
Pavasariui dirvonuos pasirodžius. 
Prabils ir liepos žiedas, vėjo supamas, 
Pačiais meiliausiais žodžiais. 


V-A-RAP-E LI AI 


Ko kito čia skubėjome, 

Ko kito čia jieškojome — 

Jei ne varpelių tolimo skambėjimo 
Ant vienišų koplytstulpių, 

Jei ne šviesos no tavo kojomis 
Rasotoj pievoje — 

Ko kito, Viešpatie. 


Tau mojant, vėjas keliasi 

Ir varpelius pajudina — 
Siūbuoja ežerai rasos lašeliuose, 
Išgarbinti legendomis, 
Sugaudžia gelmėje vidudienį 
Varpai prižadinti — 

Tau mojant, Viešpatie. 


60 METŲ TĖVYNĖS SARGYBOJE 


Nepavykusi misija 


Lietuviška spauda turėjo lemiančios reikš- 
mės lietuvių kovai su rusifikacija, ypač su spau- 
dos draudimu, ir lietuvių tautiniam susiprati- 
mui. Šioje kovoje “Tėvynės Sargas“, nuo ku- 
rio pirmo numerio pasirodymo pernai sausio 
mėn. sukako 60 metų, buvo vienas iš tvirčiau- 
sių ir energingiausių kovotojų. Jo gimimo prie- 
žasties reikia jieškoti ano meto ideologiniame 
lietuvių inteligentų nesutarime, kuris pradėjo 
ryškėti jau “ Aušroje", perėmus ją redaguoti pa- 
sireiškusiam priešreligine veikla J. Šliūpui. Tas 
nesutarimas dar labiau paaštrėjo “Varpo“ ir 
“Apžvalgos" laikais. 


Griežtas Žemaitijos kunigų leidžiamos “Ap- 
žvalgos" tonas prieš lietuvių liberalus nepatiko 
Seinų seminarijos klierikams. Jie jieškojo nau- 
jų veiklių žmonių naujam nuosaikesniam laik- 
raščiui leisti. 1893 m. pavasarį Seinų seminari- 
jos klierikai Pranas Būčys (vėliau vyskupas) ir 
Andrius Dubinskas atvyko į Kauno seminariją 
pas J. Tumą ir J. Vizbarą pasitarti dėl naujo 
katalikiško laikraščio išleidimo. Jie aiškino ne- 
tinkamą “Apžvalgos" kryptį ginče su pozityvis- 
tine inteligentija. Pr. Būčys ir A. Dubinskas 
buvo “Vaxpo" šalininkai, žinoma, nepagyrė kai 
kurių ir jo išsišokimų prieš katalikus. J. Tumas, 
buvęs vienas iš “Apžvalgos"? iniciatorių, buvo 
pasiųstas į Mosėdį pas kun. K. Pakalniškį, laik- 
raščio redaktorių, susitarti dėl švelnesnės “Ap- 
žvalgos" taktikos su “Varpu" bei “Ūkininku". 
Apie tą savo misiją kun. J. Tumas savo 1911 m. 
laiške, adresuotame Sofijai Čiurlionienei, taip 
rašo: 

“Aš kalbėjau, keikiaus, karščiavaus, būdamas drą- 
sus, nes mudu su P. buvova seminarijoje dideli prieteliai, 
nors jisai buvo 4, o aš tik 1 kurse; abudu dalyvavome ir 
"Apžvalgos" įsteigime. Tad klausėsi, šypsojosi, nieko 
nesakė, bet matėsi, kad nepritaria. Jis tada nieko nelau- 
kė iš svietiškių-pozityvistų ir nesuprato, jog Kunigas su 
“pozityvistu" galės kuomet nors iš vieno darbuotis arba 
kad pozityvistai pasidarytų aiškiais Katalikų Bažnyčios 
nariais. Taip mano misija ir neturėjo jokio vaisiaus. 
"Apžvalga" pasiliko tokia pat, kokia buvus, bet aš tiek 
įnirtau ir darbu pasiryžau, patapęs kunigu, ją paversti 
į B. ir D. nurodytąją pusę".1) 


Iškilusi naujo laikraščio mintis buvo įgy- 
vendinta tik po trejų metų; naujas laikraštis 
pasirodė 1896 m. sausio mėn. 

PMR PAALU L IEUA KO LNS 


Kretingos vienuolyne gimė “Tėvynės Sargas“ 


1895 m. pabaigoje kun. J. Tumas iš Min- 
taujos buvo perkeltas vikaru į tą patį Mosėdį, 
kur anksčiau kun. K. Pakalniškis vikaravo. Čia 
jis atsidūrė tarp energingo spaudos platintojo 
kun. D. Tumėno šatėse ir Kretingos vienuoly- 
no, kur tuo metu už įvairius politinius nusi- 
kaltimus buvo ištremti veiklūs kunigai Felici- 
jonas Lialis, Kazimieras Kazlauskis, Stasys Sta- 
kelė. 


Kretingos vienuolyne rusų valdžios in- 
ternuoti kunigai buvo atskirti nuo  susi- 
siekimo su žmonėmis, uždraustos visos ku- 


nigiškos pareigos, išskyrus anksti rytą atlaikyti 
mišias. Išeiti už vienuolyno ribų neleidžiama, 
tik Telšių apskrities viršininkas buvo leidęs va- 
sarą nueiti pasimaudyti į netoliese tekantį upelį. 
I tokias sąlygas patekęs kun. F. Lialis galvojo 
pradėti studijuoti, bet slaptosios šv. Kazimiero 
draugijos kasininkas atsiuntė jam visą kasą (215 
rūblių) ir paragino išleisti naują laikraštį vieto- 
je "Apžvalgos". Kun. F. Lialis pasiūlymą prie- 
me. Tuoj pat atvyko rusų valdžiai nusikaltęs 
drąsus ir energingas kunigas K. Kazlauskis, ku- 
ris visomis jėgomis parėmė iškeltą mintį, ir abu 
kunigai ėmėsi darbo. Kun. F. Lialis išsiuntinė- 
jo laiškus savo konfratrams: kun. A. Dambraus- 
kui, tik ką grįžusiam iš penkerių metų ištrėmi- 
mo, ir kun. J. Tumui, prašydamas straipsnių, 
o iš kitų — laikraščiui paremti aukų po 10 
rublių metams.?) Kun. J. Tumas, kaip jis pats 
prisipažįsta, belankydamas ligonius ir besėdėda- 
mas Mosėdžio vikarijate, naują laikraštį pakrikš- 
tijo “Tėvynės Sargų". 

Tuo metu užsuko į Kretingos vienuolyną 
šv. Kazimiero draugijos agentas, ex-klierikas 
Ložinskis, ir pasisiūlė su savo patarnavimu — 
važinėti po Lietuvą, ką jis ir anksčiau darė, ir 
rinkti naujo laikraščio prenumeratas. Kun. J. 
Tumui buvo pavesti redakcin'ai reikalai, o kun. 
F. Lialis su kun. K. Kazlauskiu apsiėmė admi- 
nistruoti laikraštį, vesti sąskaitybą ir varyti per 
sieną kontrabandą. Kun. F. Lislis ir kun. K. 
Kazlauskis, negalėdami išvykti iš vienuolyno į 
Prūsus, pasiuntė J. Ložinskį su J. Tumo įžan- 
giniu straipsniu ir keliomis žinutėmis susitarti 
Tilžėje dėl laikraščio spausdinimo. J. Ložins- 
kis nuvyko tiesiog pas M. Jankų, susitarė sų 


juo ir paliko jam rankraščius. J. Ložinskio su- 
sitarimas kretingiškiams nepatiko, nes laikraš- 
čio korektūra turėjo būti taisoma Kretingoje, o 
ne spaustuvėje, kaip J. Ložinskis buvo sutaręs. 
M. Jankus, nelaukdamas daugiau medžiagos laik- 
raščiui, atspausdino pirmą “Tėvynės Sargo“ nu- 
merį tik iš įžanginio ir keleto žinučių. Tokio 
laikraščio D. Lietuvoje negalima buvo parodyti. 
Administratoriai atsidūrė keblioje padėtyje 

Kun. K. Kazlauskis slaptai išvyko iš vie- 
nuolyno, nuvyko į Prūsus, grąžino M. Jankui 
pirmąjį “T. S." numerį, sumokėdamas reikalau- 
jamą sumą, ir Tilžėje, Schoenkės spaustuvėje, 
sutarė spausdinti “Tėvynės Sargą“. Atsakomuo- 
ju redaktoriumi sutiko pasirašyti Jurgis Lapi- 
nas, kuris pasirašydavo ir po kitais lietuviškais 
laikraščiais. Spaustuvė sutiko laukti, kol Kretin- 
goje bus ištaisyta korektūra. Atspausdinto laik- 
raščio rankraščiai buvo siunčiami su laikraščių 
į pasienį ir ten deginami, kad spaustuvėje nepa- 
liktų, nes kartais rusų šnipai slankiodavo Til- 
žės spaustuvėse, stengdamiesi pačiupti rankraš- 
čius ir iššifruoti straipsnių autorius. 

Rytojaus dieną, po kun. K. Kazlauskio iš- 
vykimo į Prūsus, vienuolyne pasirodė policijos 
viršininkas oficialiai apklausti kun. K. Kazlaus- 
kio. Kun. F. Lialis surado išeitį: jis paguldė į 
lovą kun. Gugį, taip pat rusų kalinamą, kuris 
turėjo apsimesti šiltine susirgusiu kun. K. Kaz- 
lauskiu. Kambarį užrakino ir į jį leido įeiti tik 
kun. Lialiui ir tarnui, kuris atneša valgyti. Kun. 
F. Lialis pranešė policijos viršininkui, belau- 
kiančiam pas vienuolyno gvardijoną, kad susi- 
tikti su kun. K. Kazlauskiu negalima, nes jis 
rimtai susirgęs užkrečiama liga, o atsakymai į 
policijos viršininko klausimus bus duoti raštu. 
Viršininkas ligonio netikrino, parašė klausimus, 
i kuriuos raštu atsakė ir pasirašė kun. Gugis 
Kazlauskio vardu. Tik po keleto dienų laimin- 
gai sugrižo iš Prūsų ir pats kun. K. Kazlauskis. 
Vėliau už nesąžiningą prenumeratų rinkimą bu- 
vo pašalintas nuo jo apsiimtų pareigų ir J. Lo- 
žinskis. 

Pradėtas darbas tęsiamas 


Antrą kartą pirmo “Tėvynės Sargo" nume- 
rio išspausdinta 2000 egz. ir sėkmingai perga- 
benta per sieną. Ir toliau buvo spausdinama po 
2000 egz. Lietuvių visuomenė palankiai sutiko 
naują laikraštį, ir mažai kas belikdavo iš dvie- 
ių tūkstančių. Daugiausia buvo siunčiama į 
Kauno, Kuršo, Vilniaus ir Vitebsko gubernijas. 
Pradėtas darbas toliau ėjo sėkmingiau, atsira- 
do naujų pagelbininkų. Prieš vienuolyną gyve- 
nusi pamaldi senutė Urbšalė buvo uoliausia kun. 
F. Lialio ryšininkė tarp užsienio pašto ir vienuo- 
lvno: išsiusdavo rankraščius ir atgabendavo ko- 
rektūrą. Laikraštį per sierą gabendavo samdyti 


nešikai, nekartą ir patys sargybiniai kareiviai, 
inteligentai ir ypač grafo Tiškevičiaus vežikas. 
Grafaitė Marija Tiškevičiūtė mėgdavo dažnai 
važinėti į Klaipėdą. Grįždamas vežikas prikrau- 
davo pilną karietą knygų, kad vos būdavo vie- 
tos grafaitei atsisėsti. Ji, norėdama greičiau pra- 
važiuoti pro sargybą, dažnai duodavo “dovanų"' 
tikrintojui. Vienuolyno jaujoje buvo iškasta gi- 
li duobė ir ten įleista didelė medinė dėžė laik- 
raščiams bei knygoms s15pti. Iš Kretingos į Mo- 
sedį, kur gyveno kun. J. Tumas, laikraščius vež- 
davo mosėdiškis bajoras, lenkiškai visai nemo- 
kėjęs, Leonas Dambrauskis. Mosėdžio k!ebonijos 
kieme buvo didelis rūsys, kurį globojo klebono 
tarnaite Ona Končaitė ir ten slėpė lietuvišką 
spaudą. 


Bet nevisada pasisekdavo laimingai per 
sieną pergabenti “Tėvynės Sargą“. Ne vienas 
įkliuvo į žandarų rankas ir nukentėjo. Ir kun. 
J. Tumo brolis buvo sugautas ir ištremtas į Ki- 
šinevą. Pats kun. J. Tumas buvo įtartas, dažnai 
tardomas ir po naminiu areštu laikomas. Į žan- 
darų rankas buvo pakliuvę pirmojo “T. S." nu- 
merio rankraščiai, atsiųsti iš M. Jankaus ir ga- 
benami per sieną. Jais žandarai labai buvo 
susidomėję, tikėdami susekti straipsnių autorius. 
Kun. F. Lialis jau buvo besirengiąs bėgti į Ame- 
riką, bet jo paties ir kun. K. Kazlauskio apsuk- 
rumu bei Kretingos muitinės valdininko Kurco 
rizika rankraščiai iš muitinės sandėlio buvo iš- 
vogti. Į jų vietą per vieną naktį buvo prirašyti 
visai nekalto turino atitinkamo svorio lapai ir 
ten padėti. 

“T. S." ėjo iki spaudos laisvės atgavimo, t. 
v. daugiau kaip aštuonerius metus (1896-1904). 
Pradžioje (1896 m. Nr. 1-1897 m. Nr. 6) reda- 
gavo kun. F. Lialis, o jam atlikus bausmę ir iš- 
vykus iš vienuolyno, trumpą laiką (1897 m. Nr. 
7-11) laikraščio redaktoriumi buvo Šačių vika- 
ras kun. D. Tumėnas, 1897 m. Nr. 12 - 1902 m. 
Nr. 4-5 — kun. J. Tumas, o pastarajam išvykus 
iš Žemaitijos, toliau tęsė kun. A. Milukas. Il- 
giausiai redagavo ir daugiausia rūpinosi laik- 
raščio reikalais kun. J. Tumas. Jis įvairiais bū- 
dais surasdavo reikalingų lėšų laikraščio leidi- 
mui, organizavo laikraščio bendradarbius bei 
platintojus ir savo gausiais, aktualius dienos 
klausimus liečiančiais straipsniais užpildydavo 
laikraščio puslapius ir davė jam ideologinę 
kryptį. Jis pats apie “T. S." reikalus anksčiau 
minėtame laiške taip rašo: i 

“Man darbo padidėjo. Aš tapau šv. Kaz'miero drau- 
gijos kasininku, kolektoriumi ir dažnai vienatiniu rašy- 
toju, turinčiu pateikti kas mėnuo medži-gzos 5 spaudcs 
lakštams (80 puslapių). Trejus tad metus išbuvau vika- 
rijate, nežinodamas, kas darosi lauke. net vim eraži-u- 
siomis dienomis... Daug mano pinigų ir juodų plaukų 
prarijo".3) į 

Be to, straipsniais, kaip kun. J. Tumas ra- 
šo, “T. S." rėmė kun. D. Tumėnas ir kun. Al. 
Dambrauskas (A. Jakštas). Kai pasirodė “T. S.", 
“Apžvalga" tuoj sustojo, jos redaktorius kun. 
K. Pakalniškis pradžioje labai pyko ant kun. J. 
Tumo už naujo laikraščio įsteigimą, bet vėliau 
perėjo į “T. S." bendradarbius, tik publicistikos 
jis daugiau nelietė, o davė ištisą eilę įdomių 
beletristikos dalykėlių, pasirašydamas Dėde Ata- 
nazu. 

Apie “T. S." buvo susispietęs gausus svar- 
besniųjų katalikų rašytojų būrys: poetai Mai- 
ronis, A. Jakštas, Margalis, Dagilėlis, M. Gus- 
taitis, ir tuo metu buvęs katalikiškų pažiūrų L. 
Gira; beletristai — minetas Dėdė Atanazas, V. 
Pietaris, M. Pečkauskaitė, kun. J. Lindė, kun. 
Sabaliauskas. Čia dar rašė J. Jablonskis, K. Bū- 
ga, D. J. Basanavičius ir J. Šaulys.*) 


Tautos vienybės keliu 


“Tėvynės Sargas" gimė, turėdamas tikslą 
patraukti į bendrą darbą visas lietuvių inteli- 
gentines jėgas: dvasininkus ir pasauliečius. Šita 
kilnia lietuvių tautos vienybės idėja ypatingai 
sielojosi kun. J. Tumas. Todėl pradėjus eiti “Tė- 
vynės Sargui“, jis savo straipsniuose skleidė 
tautinės vienybės ir bendro darbo mintį. Jis, gi- 
liai pažindamas lietuvių tautos kultūrą, visuo- 
menę, jos susiskaldymo priežastis ir būdamas di- 
delis užsidegėlis tautiniais reikalais, pasižymė- 
damas nepaprasta tolerancija bei turėdamas daug 
simpatijų lietuvių visuomenėje, geriausiai ir ti- 
ko tautinės vienybės idėjoms skleisti. Kiekvie- 
na proga jis kvietė ir ragino visus lietuvius lai- 
kytis vienybės, nes “mūsų tvirtumas, tai vieny- 
be. Iki Lietuva nepaliaus Dievą mylėti, iki už- 
laikys tarp savęs brolišką vienybę, tai neiveiks 
mūsų ir.baisiausias priešas''.?) 

“T. S." buvo tolerantingas ir jieškojo ben- 
dro pagrindo veikti visiems lietuvių inteligen- 
tams. Savo recenzijose apie “Ūkininką" ir “Var- 
pą' dažnai atsiliepdavo palankiai. Net J. Šliūpo 
“Lietuviškame Balse", “Apšvieto'e" ir “Naujoj 
Gadynėj"' kartais rasdavo ką nors gero.“) Jo įsi- 
tikinimu, visi lietuviški laikraščiai siekia vieno 
bendro tikslo: - 

“Apie konkurenciją tarp lietuviškų laikraščių negali 
būti ir kalbos, ar jie ne vieną varo? Kiekvienas, žinoma, 
su kitokiomis jėgomis, didesnėmis ar mažesnėmis, bet 
visi .stumia iš Lietuvos sunkų vežimą, atverdami savie- 
siems akis''.7) i 

Bet “T. S.", užėmęs “ Apžvalgos" vietą, pa- 
keitė tik taktiką, o katalikiška ideologija paliko 
ta pati. Kaip “Apžvalga". taip ir “T. S." tautiš- 
kumą siejo su tikvba. Lietuvybė ir katalikybė 
viena kitą remia, tik Bažnyčios reikalai esą sta- 
tytini pirmoje vietoje. Jis katalikybe brangino 
ne tik kaip Dievo leistą ir įsakytą, bet ir kaip 

kultūros pagrindą. Katalikybė “T. S. buvo di- 
džiausias ir plačiausias Lietuvos dvasios pasireiš- 
kimas. Didžiausias jo noras buvo kurti lietuviš- 
ką kultūrą ant tikybinių pamatų. Jis kreipė dė- 
mesį į V. Europą ir nurodė, kad ten materializ- 
mas jau bankrutavęs, grįžtanti krikščionybė, ir 
tikėjosi, kad ne vienas lietuvis, paskaitęs jo Žo- 
džius, susimąstys ir susilaikys nuo paklydimo. Čia 
pasireiškė laikraščio noras patraukti kitų sim- 
patijas, užkariauti širdis, sudominti katalikybės 
kilnumu.*) 

Todėl laikydamasis katalikiškų pagrindų, 
“T. S." negalėjo išvengti ginčų su “Varpu", skel- 
biančiu pozityvistines mintis, o ypač su J. Šliūpo 
redaguojamų laikraščių antireligine ideologija. 

Bet “Aušros"' laikais prasidėjęs lietuvių in- 
teligentų skilimas ir toliau tęsėsi ir didėjo, for- 
muodamasis į atskirus politinius vienetus. Todėl 
“Tėvynės Sargo“ metu tas suskilimas nė kiek 
nesumažėjo, bet dar labiau išryškėjo, ir “Tėvy- 
nės Sargo“" pastangos sujungti bendram tauti- 
niam darbui katalikus ir liberalus nepavyko. Šią 
nesėkmę kun. J. Tumas, pranešdamas skaityto- 
jams, kad jis pasitraukia iš redaktoriaus pareigų, 
taip apibūdino: 

“... mes visi lietuviai dar tebesame atspindis sveti- 
mų idėjų, nuosavos tikrai lietuviškos idėjos sulig aguo- 
nos grūdo teturėdami. Dirbame ne dėl Lietuvos: vieni 
dirba dėl Rymo, kiti dėl Babelio, Markso, etc. Dabarti- 
nis redaktorius mėgino užimti vidurinį kelią... Bene pa- 
vyks suderinti du su kitom nuomonėm lietuvių būriu, 
išrandant bendrą grynai lietuvišką kultūrišką darbą. še- 
šerius metus padirbėjus mato, jog pilna tautiška lietu- 
vi; vienybė tai tik svajonė''.9) 


Už lietuvių tautos reikalus 


Nors “T. S. nepavyko įgyvendinti tautinės 
vienybės ir suburti į bendrą lietuvišką darbą 
skirtingų ideologinių pažiūrų lietuvius, tačiau jo 
išvaryta tautinės kultūros dirvoje vaga yra gili 
ir plati. Užsibrėžęs “stovėti apšvietos, tikybos ir 
lietuvių kalbos sargyboje“ ir rūpintis viskuo, 
kas tik gali padaryti, kad mūsų broliams būtų ir 
šviesu, ir puiku, ir sotu ir sveika", laikraštis 
apėmė visus to meto opiausius lietuvių reikalus: 
tikybinius, tautinius, švietimo ir ekonominius. 

a. Lietuvybė. Jungdamas katalikybę su lie- 
tuvybe. “Tėvynės Sargas" daug pasitarnavo iš- 
ugdyti kaimo ir miesto lietuvių aiškesnei tautinei 
sąmonei. Buvo sugriautas lenkų skelbiamas mi- 
tas, kad katalikas yra tik lenkas. Tai padėjo 
atsispirti ne tik prieš rusų, bet ir lenkų įtaką. 
Nuo lenkiškumo apvalyta, Katalikų Bažnyčia 
tapo stipriausiu lietuvybės pagrindu.!?) 

Teko susikirsti su sulenkėjusiais Lietuvos 
bajorais ir nutautinimo darbą varančiais kuni- 
gais, kurie šiaušėsi prieš tautinį lietuvių susi- 
pratimą. Laikraštis įspėjo bajorus: 


TELESFORAS 
VALIUS 


ŽEMAITIJOJE 
(tipografija) 


“Laikas jau susiprasti mūsų bajorams ir pamislyti, 
kaip jau toli išklydo iš kelio savo prosenių tėvelių, ku- 
rie nežinojo ir nenešiojo lenkiško vardo “šlachcico" ir 
nešvorgotavo svetimomis kalbomis paniekinę savo, kaip 
dabar daro... Laikas jau būtų gydyties nuo lenkiškų li- 
gų, kuriomis lig šiol serga ir kitus užkrečia".11) 


Nutautusių kunigų “Tėvynės Sargas“ per- 
daug nepuolė, bet kur buvo aiškus ir būtinas 
reikalas ginti lietuvybę, nesivaržė pasakyti griež- 
tesnių žodžių net Žemaičių Vyskupijos Konsis- 
torijai, kuri buvo išleidusi aplinkraštį, kad met- 
rikuose lietuvių vardus ir pavardes rašytų su 
surusintomis galūnėmis. Tokį Konsistorijos rei- 


kalavimą “T. S." pavadino “sistematišku lietu- 
višku pavardžių rusinimu“. 

“.„. toks rusinimas yra mums patiems, mūsų žmo- 
nėms kenksmingas... šeimos tradicijos yra ankštai su- 
rištos su pavarde... Suk nesukęs, bene Žemaičių Konsis- 
torijos buvo motyvas — nežemaitiškumas ir stačiai nea- 
pykanta viso to, kas yra lietuviška..." 

Ir dėl lietuviškų vardų aiškiai pasisako, 
kad kunigas “negali niekuomet tėvų priversti 
užrašyti tą arba kitą vardą, nes tam dalykui 
nėra paskirto Kanonų įstatymo. Juk ir seniau 
krikštydavo Fortunatus, Prudencijas ... Vylimės, 
kad Konsistorija nepriklauso prie eilės tų para- 

doksuotų lenkomanų, kurie lietuvių prisirišimą 
prie savo tėvynės vis dar “manija" tebevadina; 
nebetoli laikas, kada ir mūsų jausmai bus ly- 
giai šventi, kaip ir kitų, nes teisingo Dievo, o 
ne interesuotų žmonių galioje yra sugrąžinti 
mums priklausomas teises. Fiat! fiat!!?) 

Patį lietuvių tautiškumą “T. S.“ daugiau 
instinktyviai jautė, karštai mylėjo savo tautą, 
uoliai dirbo jos gerovei, atkakliai kovojo už vi- 
sus lietuvių tautą siejančius klausimus ir nematė 
reikalo tuo girtis bei didžiuotis. Nesigilino ir 
į filosofinius tautiškumo klausimus. Visai nepa- 
grįstas kai kieno daromas “T. S." priekaištas, 
kad sargiečiai neturėję tautinės ideologijos. Į tą 
priekaištą atsako laiške, rašytame A. Merkeliui, 
kun. J. Tumas. Jis taip rašo: 


“Bet ir tu savo rašte klysti, kai sakai, sargiečiai ne- 
turėję tautinės ideologijos. Mes ją turėjome visi įgim- 
tą ir sustiprintą, jai dirbome iš tikrųjų daugiau, kaip 
religinei. Dievui tarnavome per Tėvynę ir mielai ati- 
davinėjom jai, Tėvynei, visas savo pajėgas ir resursus, 
net laisvę. Jei būtų reikėję, būtume ir galvas dėję. Ar 
tokia sielos esmė ne idėja? Kam ją sakyti? Tai būtų 
buvę lygu, kaip sakytis esmi gyvas'.13) 


b. Tėvynės meilė. Tėvynės meilę zrba pa- 
triotizmą “T. S. suprato pagal katalikų tikėji- 
mo mokslą. Jis stengėsi atitaisyti “ Varpo" min- 
tis, kad tikėjimas yra toleruotinas Lietuvoje 
kaip gera priemonė lietuvybei išsaugoti. Nuo 
Nr. 10 padėjo savo šūkį: “Mylėk Viešpatį Dievą 
už visa labiaus, Artimą kaip pats save, o Tėvy- 
nę už save daugiaus". Tuo būdu Dievo, artimo ir 
tevynės meilę suvedė į tam tikrą harmoniją, lai- 
kantis Dievo įsakymų, ir dėl to neteko ginčytis. 
Pati tėvynės meilė suprantama, kaip Dievo duo- 
ta mūsų prigimčiai: 

“žmogus iš pat kūdikystės prisiriša prie tos žemės, 
kur gimė ir augo: jam meilesnė už kitas ta kalba, ku- 
ria ištarė pirmuosius žodžius, meilesni tie žmonės, tarp 
kurių užaugo, ta laisvė ir tie įstatymai, kuriais jo ša- 
lis tvarkosi, papročiai, tikėjimas — trumpai sakant, jis 
myli savo krašto dvasią, ne tiktai žemę. Toksai žmo- 
gaus prisirišimas prie savo krašto žemės ir dvasios tai 
ir vadinas tėvynės meilė... Tai prigimta meilė, kurią 
jaučiame visi, nors ne kiekvienas užklaustas mokėtų 
atsakyti — dėl ko jis myli. Ne tiktai tėvo ir motinos, 
bet ir tėvynės meilė yra mūsų prigimimui Sutverėjo duo- 
ta... Negana tokios meilės, kokia myli apskritai visus 
žmones, reikia savo tėvynę mylėti daugiau, bet ne už 
visa labiau. Ir tiktai už tą vieną Augščiausią meilę te- 
mažesnė, o už kitą visa turi ji stovėti augščiau: ir už 
turtus, už sveikatą ir gyvastį". 


Toliau nurodo, kaip praktiškame gyvėnime 
turi pasireikšti tėvynės meilė. 

“Be žemės ploto nėra tėvynės. Taigi tie visi lietuviai, 
kurie parduoda nors mažiausią žemės sklypelį rusui, 
vokiečiui, latviui ir t.t., nemyli tėvynės"... 

“Nemyli tėvynės tie ūkininkai, kurie žemę drasko 
į dalis, tąsosi po teismus, sukišdami į advokato delmoną 
paskutinį savo turtą... Jei atsiranda nesutikimas tarp 
brolių ar kaimynų, neikite pas rusą, nei pas uredniką, 
nei pas asesorių, nei pas tarpininką, nei pas taikos tei- 

sėją: — vis tai rusai, Lietuvos priešai. Nesisakykite 
jiems savo vargų ir sielvartų — jiems tai visai nerūpi... 
Jie tą užtars, kurs duos daugiau pinigų, o tiesos ne- 
jieškos".., 

Ir čia pat pataria kilusius ginčus spręsti sa- 
vųjų tarpe. 

Tėvynę mylintiems nepataria vykti į užsie- 
nį: Ameriką ir kitus kraštus. 

“ „visi tie žmonės, kurie jieško uždarbio savo kraš- 
te, ar tai prekiaudami, ar amatu užsiimdami, ar žemę 
nuomodami, ir visi tie, kurie duoda uždarbio savo žmo- 
nėms, o ne atėjūnams svetimtaučiams — tai tėvynės sū- 
nūs... Jei atėjūnai turi duonos ir gerą duoną Lietuvoje, 
tai patiems lietuviams taip pat galima gauti, jei tiktai 
gerai rūpintųsi ir jei visi lietuviai laikytųsi vienybėje: 
visus savo darbus ir reikalus atlikdamai tik su lietuviais... 

“Tie tevai gražiai myli tėvynę, kurie išmintingai 
auklėja savo vaikelius, mokydami juos gražiai lietuviš- 
kai skaityti ir rašyti, kurie nuperka jiems ne tiktai ele- 
mentorių ir maldų knygelę, bet taip pat ir visokių kny- 
gų pasiskaityti... Atsiminkite, tėvai, kad nuo jūsų elgi- 
mosi ir vaikų auklėjimo priklauso Lietuvos ateitis!" 

“Kas gali leisti savo vaikus į augštesnius mokslus, 
tas. būtinai turi siųsti ne tiktai sūnus, bet ir dukteris, 
nes Lietuvai reikia šviesių vyrų ir šviesių moterų"... 

Čia pat primena, kad nebūtinai vaikus l-i-ti 
tik į kunigus, kaip ano meto ūkininkų dauguma 
buvo nusiteikusi. “Tegu jis išsirenka sau tinka- 
mą mokslą, by tiktai būtų geras Žmogus“... 

“Tevynės meilę minėdamas, nieko nesakau 
apie tai, kad būtinai reikia visiems pirkti ir 
skaityti lietuviškas knygas ir laikraščius?.!4) 

Ar galima ką nors daugiau ir geriau pasakyti 
apie patriotizmą? Daugelis šių žodžių tinka ir 
mūsų laikams. 

c. Tautinės kovos programa. Didžiausia lietu- 
viams skriauda buvo spaudos uždraudimas. Vie- 
nintelė pasaulyje tauta, kuriai buvo atimta tei- 
sė naudotis savo spauda, buvo lietuviai. Tad “T. 
S.' pirmuoju kovos tikslu buvo lietuviškos spau- 
dos laisvės atgavimas. Jis daug rašė draučžia- 
mos lietuviškos spaudos plausimu: ziški-o 1'etu- 
viškos spaudos reikalingumą, nurodinšėjo būdus 
ir kelius, kuriais lietuviai privalo kovoti dėl 
spaudos laisvės ir kovoti su rusiškomis raidėmis 
knygomis. Prof. V. Biržiška nurodo, kad “"Tėvy- 
nės Sargo“ akcija už spaudos laisvės atgavimą 
buvo žymiai didesnė negu “Varpe". Mat, kai- 
rioji spauda, pasitikėdama vien revoliucija, ne 
daug gero tikėjosi, jei spauda ir būtų lietuviams 
grąžinta, nes cenzūrai trukdant laisvą spaudą, 
revoliucinės idėjos daug sunkiau būtų platina- 
mos lietuviškos spaudos klausimu: aiškino lietu- 
“T. S." spaudos laisvės atssvimo kovą laikė vie- 
nu iš svarbiausių savo tikslų Skadindamas kovo- 
ti su spaudos draudimu, laikraštis atliko dideli 
lietuvių tautinio sąmoninimo darbą.!*) 

Nors ir svarbiausiu lietuvių klausimu laikė 
spaudos laisvę, bet vien tuo “Tėvynės Sargas“ 
nesitenkino. Škona atgavimas, tai tik pirmoji 
laimėta kova“... Tas laimėjimas — 


"tegu neapsvaigina... bet padrąsinęs veda toliau 
žingsnis po žingsnio atkariauti savo laisvę, teisę po tei- 
sės atimdinėti nuo skriaudikų. Jei spaudą sugrąžins, tai 
dar neužlopys skylės mūsų gyvenime. Mūsų kalba iš vi- 
sur išstumta, turės atgauti vėl tas pačias vietas: pra- 
džios mokyklose ir vidurinėse (gimnazijose) ir augšto- 
siose (universitetuose) gauti katedrą, dargi teismuose 
ir kitose valdžios įstaigose... Reiks mums iškovoti, kad 
visi valdininkai Lietuvoje mokėtų vietinę kalbą, o mes 
tada be pasibjaurėjimo mokysimės rusiškos kaip viešpa- 
taujančios kalbos, kad galėtume netylčti, kitur nuvykę 
su savo reikalais, kad mūsų svetur neapgaudinėtų ver- 
tėjai. Reiks iškovoti katalikų lygybę su pravoslavais, 
teisę gauti vietas savo tėvynėje, o ne kur kitur Sibire... 
Ir daug kitų teisių teks mums atgauti iš rusų, bet 
spaudos neturėdami, negalime nė pradėti karo: užtat 
spauda taip trokštama“... 

Straipsnio pabaigoje aiškinama, kas reiktų 
daryti, jei nepavyktų atgauti spaudos: 

“.„„tai belieka mums tas pats elgimos būdas, koks 
ligi šiol buvo, tiktai dešimteriopai karštesnis... mes tu- 
rime neduoti išeiti “lietuviškam klausimui" iš kasdieni- 
nių valdžios rūpesčių"... Visus, ir carą, ir ministerius, 
ir kitus augštus pareigūnus klabinti prašymais, visur ir 
savo spaudoje ir užsienio spaudoje, kur tik galima pri- 
eiti, kelti lietuvių kovos balsą ir rodyti lietuviams daro- 
mą skriaudą... “tegul visi žino, kad pasaulyje yra 
žmonių grupė, lietuviais vadinama, su nepatenkintais rei- 
kalavimais"'.20) 

“Tėvynės Sargas“ drąsino lietuvius, kad 
nebijotų rusų valdininkų ir perdaug nesilenktų 
prieš juos, o jaustųsi savo krašto šeimininkais: 

“Bet atsiminkit tuos visus “ponus" esančius dve- 
jiems, trejiems metams, paskui jūs patys turėsite al- 
mužna sušelpti. Jie ne ponai, jie tarnai; jūs patys po- 
nai, nė nuo nieko nepriklausą, tik reikia protą turėti, ne 
labai išsigąsti... Tegu tie ponai žino, kad jie jums tar- 
nauja, o ne jūs jiems''.21) 

Rūpindamasis bėgamaisiais lietuvių gyveni- 
mo reikalais ir ragindamas lietuvius kovoti dėl 
savo teisių, “T. S.' tačiau vengė griežtesnio pa- 
sisakymo už pašalinimą rusų valdžios ir Lietu- 
vos išlaisvinimą, nes manė, kad lietuviai dar nė- 
ra pribrendę prie tokios laisvės ir tokia idėja 
yra per ankstyva. Ir kiti laikraščiai laikėsi pa- 
našios taktikos. Tada “T. S? atrodė, kad nykš- 
tukui beprasmis kovoti su milžinų, — kova vis 
viena bus pralaimėta ir ji pareikalaus daug au- 
kų. Todėl “T. S.? smerkė ir socialdemokratus, 
kurie platino neapgalvotai kurstančius sukili- 
mus, žudančius daug taurių lietuvių: j 

“Lietuvai terūpi dabar tiktai užlaikyti savo dvasią, 
t. y. šv. Katalikų Tikėjimą, savo kalbą ir papročius ir 
visa tai, ką gero ji gavo nuo savo senuolių. Lietuvos 
užduotis iš vienos pusės saugoti, idant nesiplatintų jos 
krašte gudiška dvasia ir kreivatikystė, o iš antros pu- 
sės, rūpintis idant žmonės taptų kaskart šviesesni moks- 
lu, o per tai būtų tvirtesnio tikėjimo ir patogesnio £y- 
venimo ir gautų geresnį duonos kąsnį. su ginklais ran- 
kose prieš gudų valdžią nesišiaušti, bet vienok nepasi- 
duoti pavertimui į gudus ir kreivatikius, yra tai lietu- 
vių tėvynainių pamatas, ant kurio stovi tikra tėvynės 
meilė''.22) , 

Nors vengė griežčiau pasisakyti už ginkluotą 
kovą su rusais ir nepriklausomybės reikalavimą, 


tačiau yra tam tikrų, švelnesne forma pareikštų, 
pageidavimų Lietuvai laisvės. Jau minėto str. 
apie tėvynės meilę pabaigoje, rašo: 

“Broliai lietuviai! mylėkime tėvynę ne žodžiais, bet 
darbais ir tiesa. Tada tai atgys ir atsikels mūsų myli- 
ma tėvynė Lietuva: atgys ir apdengs garbe mūsų ka- 
pus, o mūsų vaikams duos laimę ir laisvę''.23) 

Kitoje vietoje, kalbėdamas apie lietuviškų 
laikraščių atliekamą tautišką darbą, “T. S.' nu- 
rodo, kad: 

"Visi aiškina administracijos darbus, mokina vieny- 
bėje gyventi, laikytis savo tikėjimo, užlaikyti savo kal- 
bą ir papročius ir laukti, kol Europos kardas pergalės 
Rusijos galybę''.24) 

d. Švietimas. Ypatingai daug dėmesio “T. 
S." kreipė į Lietuvos švietimo reikalus — mo- 
kyklas, kaip svarbiausią krašto kultūrinimo 
veiksnį. Rusų valdžia, uždariusi vyskupo M. Va- 
lančiaus įsteigtas parapines mokyklas, rusinimo 
tikslu pristeigė krašte rusiškų mokyklų, kuriose 
ne tik kad rusai, atkilę iš gilumos Rusijos, mo- 
kytojavo ir visus dalykus dėstė visai svetima ir 
nesuprantama lietuvių vaikams kalba, bet ir rei- 
kalavo rusiškai dėstyti tikybą ir rusiškai mels- 
tis mokykloje. 

“T. S." mokyklų reikalui buvo atskiras sky- 
rius “Mūsų mokslavietės", kur kiekviename nu- 
meryje buvo rašoma straipsniai, paremti prisiųs- 
tomis korespondencijomis. Įspėdavo lietuvius 
neleisti savo vaikų į rusiškas mokyklas, kol jose 
viešpatauja rusinimo dvasia. Kol nėra lietuviš- 
kų mokyklų, kur visi dalykai, išskyrus rusų kal- 
bą, dėstomi lietuviškai, vaikus reikia namuose 
mokyti. Ragino tėvus savo vaikus mokyti lietu- 
viškai skaityti ir rašyti ir liūdėjo dėl žmonių 
nesusipratimo ir negerbimo savo gimtosios kal- 
bos. 

“Broliai lietuviai. Būdami tikrais katalikais, neiš- 
virskite iš lietuvių: kokią kalbą davė Dievas, tokią ir 
mylčkite ir toje kalboje mokykite savo vaikelius. Ta 
mūsų kalba yra Dievo skirta, lygiai kaip ir kitos vi- 
sos, bet lietuviškoji kalba yra už kitas, kurios mūsų 
šalyse vartojamos, seniausia, taigi ir didesnės garbės ver- 
ta, o mokyti vyrai pripažįsta, kad ji esanti ir dailiausia. 
Taip pat lietuvių kalba yra ir seniausia ir gražesnė už 
kitas ir lietuviams kaip gimtoji kalba meilesnė, bet ar 
visiems... Rodos, visi lietuviai turėtų tiktai savo kalba 
tekalbėti namuose, gatvėje, su vaikeliais ir su draugais, 
bet ne visi lietuviai taip elgiasi" ... 

“T. S." rašė apie piemenų auklėjimą, kad 
našlaičiai vaikai, ganydami pas ūkininkus, ne- 
liktų visai be auklėjamosios priežiūros, priminė 
šeimininkams pareigą šalia savo vaikų neužmirš- 
ti ir piemenų. Jaunimas buvo įpratęs rengti va- 
karuškas, su kuriomis kunigai labai griežtai ko- 
vojo. “T. S. aiškino, kad tai esanti bergždžia 
kova, jaunimas turi turėti kokias nors pramogas, 
iei jis neturi gerų, tai susiranda blogų. Tiek pa- 
čių kunigų, tiek tėvų pareiga prižiūrėti, jei ne- 
surandama kitų kultūringesnių pramogų, kad tie 
jaunimo šokiai būtų padorūs. 

Tautos moralė, švietimas, kultūriniai ir eko- 
nominiai reikalai daug priklauso nuo jos blai- 
vumo. Todėl sargiečiai uoliai kovojo su papli- 
tusiu girtavimu. 


e. Ekonominiai reikalai. Lietuvių tautinis 
judėjimas glaudžiai siejosi su ekonominiu gyve- 
nimu. Geriau ekonomiškai pasiturį žmonės yra 
lengviau ir tautiškai sąmoninti. “T. S.? rūpinosi, 
kad lietuvis nebūtų nuskuręs, kad geriau eko- 
nomiškai gyventų ir jaustųsi šeimininku savo 
namuose. Ragino ūkių nedraskyti, nesibylinėti, 
žemės svetimtaučiams neparduoti, nebėgti į už- 
sienį, mokytis įvairių amatų, užsiimti prekyba. 
Kadangi lietuviai daugiausia buvo ūkininkai ir 
dar gana primityviai dirbo žemę, tad daug dė- 
mesio skyrė žemės bei gyvulių ūkio pagerinimui. 
Daug davė naudingų žinių ir iš smulkių ūkio ša- 
kų pagerinimo. Beveik kiekvieno numerio gale 
būdavo naudingų ir praktiškų patarimų iš įvai- 
rių sričių. Rašė apie pinigų taupymo naudą ir 
skatino nors ir po nedaug taupyti. Korespon- 
dencijose džiaugėsi kiekviena lietuvio įsteig.a 
krautuve ar kokia maža dirbtuvėle ir kitiems 
pavyzdžiu rodė. 


Laikraštis turėjo daug bendradarbių-kores- 
pondentų iš įvairių Lietuvos vietovių, todėl kiek- 
viename numeryje iš miestų ir miestelių bei baž- 
nytkaimių buvo gausu žinių, kurios nušviesdavo 
vietos lietuvių veikimą, jų kovas su rusų admi- 
nistracija ir niekšiškus rusų valdininkų darbus. 


Prabėgomis apžvelgę ir vieną antrą vaizdą 
davę, bent apgraibomis galime suprasti, koks 
buvo “Tėvynės Sargas“. Jis praskaidrino rusifi- 
kacijos aptemdytą Lietuvos padangę, kovojo už 
lietuvių teises, daug tautinės šviesos bei šilumos 
įnešė į apšarmojusias lietuvių širdis, praskaidri- 
no lietuvių laisvės kovos kelius ir dideliu indėliu 
prisidėjo prie lietuvių tautos kovos dėl laisvės 
bei nepriklausomybės. “Tėvynės Sargo"' pasirink- 
tasis darbo kelias buvo tikras lietuviškas kelias, 
atitikęs lietuvių tautos ideologiją, paremtą tvir- 
tu katalikų tikėjimu, kurio sultys per penkis 
šimtus metų jau giliai buvo įsigėrusios į tautos 
kūną. 


Simboliška, kad šiandien, po 60 metų, po 
čaugybės didelių ir svarbių įvykių lietuvių tau- 
tos gyvenime, “Tėvynės Sargas“ ir jo oponentas 
bičiulis “Varpas", nors ne reguliariai, bet kartas 
nuo karto aplanko savo skaitytojus. Jų dvasia, 
jų ideologija palikusi ta pati, tik gal Jaugiau po- 
litinių idėjų turi, negu tuo metu. Jiedu išeina 
ne laisvoje tėvynėje, ir ne Tilžėje, kurios grin- 
dinį mina to paties, tik daug žiauresnio masko- 
lio arklio kanopa, bet “Naujoje Tilžėje?" — New 
Yorke. 

Nepagrįsti kaltinimai 


“Tėvynės Sargas" ir drauge su juo katali- 
kiškoji lietuvių visuomenė, ypač kunigai, anais 
laikais ir dar dabar kaltinami už įdėtą vieną 
straipsnį, pripažįstantį Rusijos carą tikru Lietu- 
vos valdovu. Šį klausimą smulkiai yra išaiški- 
nęs prof. V. Biržiška savo str. “50 metų spau- 
dos laimėjimo sukaktį minint“ 1954 m. “Aidų" 
Nr. 6. Ir apie tai netektų daugiau kalbėti, jei 
tie kaltinimai nebūtų kartojami šiandieną. 1956 
m. sausio mėn. “Sėjoj'? J. Audėnas, rašyd:mas 
apie Didiji Vilniaus Seimą, “dėl tiesos“ jieško 
“siūlo galo", kas pirmasis iškėlė Lietuvos nepri- 
klausomybės ar autonomijos idėją. Jis išaiškina, 
kad varpininkai pirmieji buvę, nes 1896 m. sau- 
sio mėn. “Varpas" rašė: “kad virs kada nors 
laikas, kada Lietuva pati valdysis save išsiliuosa- 
vus nuo svetimtaučių jungo“. Straipsnio pabai- 
goje dėl tos pačios “tiesos? J. Audėnas rašo: 

“Tiesa, kai kuri spauda dar keleriais metais vėliau 
rašė kitaip negu “Varpas" ir barė socialdemokratus. Bū- 
tent, 1900 “Tėvynės Sargas“ rašė: “Politišką Lietuvos 
neprigulmystę skaitome už tuščią svajonę ir prieš aną 
išreikštą neva lietuviškosios socialdemokratiškosios par- 
tijos išleidžiamosiose knygelėse atvirai protestuojame. 
Sargiečiai, o su jais visa  konservatyviška ligi kaulų 
smegenų Lietuva pripažįsta Rusijos ciesorių už savo tik- 
rą valdovą". 

Atrodytų, kad sargiečiai ne tik buvo paten- 
kinti Rusijos caro valdžia, bet dar protestavo 
prieš kitų srovių keliamas tautos laisvės mintis. 
Bet ar iš tikrųjų taip buvo? Į tai atsako prof. V. 
Biržiška anksčiau minėtame straipsnyje, kurio su- 
glaustas mintis čia pat pateikiame. 

Tas posakis buvęs įdėtas i “T. S. redakto- 
riaus kun. J. Tumo straipsny be jokio ryšio su 
kitu to straipsnio turiniu ir iš dalies išskirtas rie- 
biomis raidėmis. Prof. V. Biržiška nurodo, kokį 
įspūdį sudarė lietuviams tas posakis: 

“To posakio kilmės nežinant, jau anais laikais, ka- 
da tas straipsnis buvo išspausdintas, šis iškilmingas iš- 
tikimybės carui pareiškimas daug kam atrodė lakai ke's- 
tas lūpose to redaktoriaus, kuris... per visus penkerius 
savo redaktoriaus metus kiekvienu straispniu, korespon- 
dencija, eilėraščiu, net ir beletristika tik kurstė ir kurs- 
tė lietuvių kaimo visuomenę kovoti už savo tikybą, kal- 
bą, mokyklas, ir už visas kitas teises, taigi prieš tą pa- 
tį “valdoną", kuris ir slėgė per savo tarnus visą lietuvių 
tautą ir kurio vardo “Tėvynės Sargas" nei vienu geru 
žodžiu nebuvo paminėjęs... Tuo tarpu visas tas posakis 
neturėjo nieko bendro nei su J. Tumu, nei su “sargie- 
čių" pozicija, bet iš tikrųjų tcbuvo vien2s kovos už Ve'u- 
vių spaudą etapų''.25) 

O reikalas buvo štai koks. Kun. J. Ambra- 
ziejus, gyvendamas Vilniuje, turėjo progos suei- 
ti su Vilniaus generolo gubernatoriaus valdinin- 
kais, kurių žinioje buvo visi lietuvių spaudos 
reikalai. Jis matė, kad Petrapilio sferose rors ir 
buvo linkstama leisti lietuviams spauda, bet 
Vilniaus generolai gubernatoriai buvo tam prie- 


šingi. Tad kun. J. Ambraziejus, susitikęs kun. J. 
Tumą, ir prašė palankiai parašyti “T. S." apie 
carą, kad jis galėtų parodyti rusų valdininkams, 
jog lietuviai nėra prieš carą nusistatę ir nėra 
prasmės jiems drausti spaudą. Kun. J. Tumas su- 
tiko, kaip jis vėliau išsireiškė, parašyti “tą dur- 
na straipsnį . Šią “T. S.“ istoriją prof. V. Bir- 
žiška taip baigia: 

"Šitas "Tėvynės Sargo' sakinys iš dalies ir nulėmė 
spaudos uždraudimo panaikinimo eiga, nes kun. J. Am- 
braziejui šį posaki aniems valdininkams išvertus, greitu 
laiku naujas (po Trockio) Vilniaus generolas gubernato- 
rius Sviatopolk Mirskis savo pasiųstame į Petrapilį ir 
anų valdininkų parašytame atsiliepime pats patarė val- 
džiai kiek galima greičiau palankiai išspręsti lietuvių 
spaudcs uždraudimo klausimą''.26) 

P.E-L:EENE UR DRIEE-NŽA 


I 


T. S. ELIOT šiandien yra vienas įtakingiausių poetų šiapus ir anapus Atlanto. 
Gimė 1888 m. rugsėjo 26 d. St. Louis, Mo.; buvo septintas ir jauniausias žeimos na- 
rys. Jau iš mažumės labiau mėgo nuošalumą ir upę negu savo amžiaus vaikų žaidi- 
mus. Literatūros studijas pradėjęs Harvarde, įas toliau tęsė ir užbaigė Sorbonoj 
ir Oksforde. Vienerius metus dirbo mokytojo darbą, po to tarnavo banke. Būdamas 
preciziškas ir nuosaikus, po dienos darbo vakarais studijuodavo, rašydavo. 1923-1935 
m. redagavo literatūros žurnalą “Criterion", dirbo Knygų leidykloj. Dar 1927 m. 
Eliot tapo britų piliečiu, ą po metų perėjo į katalikus, 1948 m. Eliotui suteikta Nobe- 
lio literatūros premija kaip “naujų literatūros kelių skynėjui". 


Pirminiu savo kūrybos pobūdžiu T. S. Eliot priklauso vadinamajai /ost genera- 
tion grupei, pasireiškusiai tuoj po pirmc/o pasaulinio karo, kuriai toną davė He- 
mingway, Ezra Pound. Tačiau greitai nuo tos grupės nusigręžė, kūrybos pagrindų 
imdamas jieškoti krikščioniškojoj tradicijoj. žymų kritikos ir visuomenės dėmesį su- 
kėlė “Nuteriota žemė" 1922 m., kur vaizduoja gyvenimo be tikėjimo beprasmišku- 
mą po pirmojo pasaulinio karo. “Pelenų diena“ 1930 m. jau rodo pabudimą iš nu- 
siminimo agonijos ir tikeiimo realybės pergyvenimą. “Keturiuose kvartetuose'' 1948 
m. kelia laiko ir amžinybės bei grįžimo į gimtuosius namus problemas. 


Krikščioniškąja tradicija pagrįsti ir Elioto literatūriniai etiudai, pradedant 1928 
m. šiuo atžvilgiu jis nagrinėja Dantę, Paskalį, Baudelaire ir kitus meno bei moks- 
lo žmones, jc kūrybai turėjusius žymios įtakos. 


šalia tų daroų Eliot dar pzgarsėjo savo draminiais veikalais iš istorijos ir da- 
barties: “Nužudymas katedroj" 1935 m., “šeimos susijungimas" 1934 m., “Kokteilio 
partija" 1950 m. 


T. S. Eliot yra veikiau intelektualinis kaip emocinis poetas. Jo raštams suprasti 
skaityto'as turi būti ne tik gerai apsipažinęs su literatūra ir filosofija, bet ir įvai- 
ricmis kalbomis. Ne tik svetimų kalbų žodžius, bet ir ištisus didžiųjų poetų kūry- 
bos pavyzdžius Eliot inkrustuoja į savo veikalus. Be to, jis bene pirmasis anglų 
literatūroj aplenkė konvencines eilių formas, kalbą panaudodamas laisvai idėjoms 
reikšti. Nekonvencinėmis poezijos formomis jis siekiąs didesnio poetiškumo. 


kuri tolimesnėj kelionėj vadovauja, duoda prasmės ir ištvermės kantriai sulaukti 


mirties, kurios, šv. Pranciškaus Asyžiečio Saulės himno žodžiais, joks gyvas sutvė- 
rimas neišvengs. 


Atskiros poemos dalys paskelbtos ne vienu laiku: I d. 1928, II d. 1927, III d. 
1929 m., o visa poema 1930 m. Paskutiniosiose trijose dalyse jaučiama daugiau vie- 
ningumo, kaip pirmosiose. 


Pirmoji poemos dalis sukasi apie apgailestavimą ir atgailą, apie abeiinguma pa- 
sauliui ir atsisakymą nuo jo. Poeto Aš mato savo sielos būklę, jos nuostolius, jieš- 
ko balanso tarp apkartimo ir nusiraminimo. Tik valia apsaugo nuo beviltiško ap- 
gailestavimo ir kančios ironijos. 


“Kadangi nėr vilties sugrįžti" yra modifikuota forma Cavalcanti soneto “Perch 
io non spero“, parašyto poetui mirštant tremty ir nebegalint sugrįžti į savo gim- 
tąją Toskaniją ir pas savo ponią. Senas aras minimas psalmėj (103, 5) arba Izaijo 
pranašystė; (40, 31). Net atmetus apgaulius gyvenimo smagumus, siela negali at- 
gimti pilnutiniam dvasiniam gyvenimui. Prarandama viltis, nes siekimus riboja vie- 
ta ir laikas. Abejonės išdžovina šaltinius — nėr kelio nei į pasaulį nei į išganymą. 
Kadangi nera įmanoma grįžti, pradedama nuo pat gilumos, nuo mirties, nors be 
vilties, bet su pasigailėjimo malda, kad kantriai išlauktume mirties (plg. VI d.), kad 
išmoktume rūpintis daugiau amžinaisiais kaip laikinaisiais dalykais. 


Antrąją poemos dalį sudaro vizija, kuri kiek primena Dantės Purgatorio (24, 
53-54). Esmėj tai yra balansas tarp. apkartimo ir abejingumo (“kad išmoktume rū- 
pintis ir nesirūpint''). Pagrindinė šios dalies tema: kūno sunaikinimas ir iš to iš- 
plaukianti dvasinė vizija. Trys balti leopardai savo mistiškumu primena sunaikinimo 
ramybę (plg. Dantės Inferno, I). Juos sotina svarbiausi žmogaus kūno organai. 
Po kadugio krūmu jie primena Eliją (Kar. 19), kurs, karaliaus Jezabelio grasina- 
mas, norčico mirti po kadugiu. Slenys, pilnas kaulų, kurie buvo “labai sausi" ir “be 
vilties" (Ezek. 37), Izaijo vizijoj virsta tyrais, “kurie žydės, kaip rožės". Tai pa- 
kopa į sekančią garbės litaniją (plg. Dantės Paradiso, 33, 7-9). Apie sulaužytų 
kaulų atgaivinimą kalba psalmė (51, 8). 


Už mirtį pozityvesne yra meilė (plg. Dantės Vita nuova, XIX). Tarpininkė tarp 
mirties ir meilės mirties grėsmę švelnina. Litanijos Ponia jau yra Mūsų Ponia arba 
Marija, kaip Mater gloriosa ir Meter dolorosa, kuri pažįsta gyvenimo kelią nuo 
Icpšio iki kryžiaus, turi karūną ant galvos ir kalavijus širdyje (paradoksų suderi- 
nimas). Be jos tarpininkavimo gyvenimo džiaugsmas ir grožis bejėgis ir nyksta. 
Marija yra Rožė, kurioj Dieviškasis žodis įsikūnijo (plg. Dantės Paradiso 23, 70-71). 


Trečioji poemos dalis yra trijų gundymų alegorija. Kova dabar nukreipiama į 
pasaulio gundytojus. Pakylama augščiau vilties ir nevilties, dėl ko kuvo skųstasi pir- 
mcjoj poemos daly (plg. Mat. 8, 8). Nors kopimas laiptais primena Dantę (plg. 
Purgatorio 26, 146), bet iš tikrųjų jis artimas šv. Jono nuo Kryžiaus kopimui į 
Karmelio kalną trim žygiais — nuoširdumu, širdies sutrynimu ir meile, kas atitin- 
ka gailesčiui išpažinimui, atsiteisimui Kristaus krauju. Kartu čia galima įžiūrėti psi- 
chologinį, moralinį ir dvasinį poemos lygį. Po vidinių kovų, nugalėjus abejones, pa- 
sirodo naujas pasaulis. Graikų gamtos dievo Pano arba Fauno mėlyną žalią spalvą 
vėliau pakeičia mėlyna balta Marijos spalva—žemiškumą papildo dvasiškumas. 


Ketvirtojoj poemos daly įtempimai atslūgsta: Sesuo vualy, kaip nusižeminusios 
sielos tipas, kad ir žodžio netardama, daros palankesnė, tartum laimina. Ji rodo Mū- 
sy Ponią arba Mariją, ypač Apreiškimo Mariją, kuri pagimdė Amžinąjį žodį (Logos), 
išpirko laiką. 


Prisimenamas pavasario grožis, kai jaunystė ir meilė nešama laidoti auksiniuo- 
se moruose (nes vienragiai gali reikšti ir legendą apie Kristų, traukiantį žmoni- 
jos vežimą). Kai visos meilės baigiasi Ponios Sode, t. y. Marijoj, kaip augščiausia- 
me meilės simboly, Sovegna vos (Atmink mus) primena Arnaulto prašymą Dantės 
Purgatorio (26, 146): Atmink mano skausmą, kai būsi augštai. Ji tyli, bet žino jo 
skausmą, atpirkimo reikalą. Savo tylėjimu ji išperka laiką, laikydama tuos daly- 
kus ir svarstydama juos savo širdy. Kai viltis ir neviltis nugalėta, tikėjimu kylama 

iki atgimimo, kurį laiduoja Marijos vaisius — Kristus. Visa eina į savo pabaigą, 
bet už šių lyg neatbaigtų ir beprasmių pastangų stovi Dievo kantrybė ir šventumo 
grožis. Tisas eina simboliu amžino skausmo dėl žmonijos likimo. 


Penktoji pcemos dalis nagrinėja žodžio apreiškimą pasauliui. ŽODIS yra Dievo 
manifestaciją, o žodis — Dievo reveliacija. Žodis duotas pasauliui, bet pasaulis eina 
prieš ŽODĮ (plg. Micah 6, 3). Dievo žodis poemoj nekartą pasigirsta, bet jo agen- 
tas( Marija) tyli. Nors pasaulis išsižada žodžio, bet jis vėl gręžiasi į jį (tyrai 
Sode, Sodas tyruose). Valia padėjo iškopti iš abejonių, bet valia yra persilpna su- 
prasti tikėjimui; tam reikia malonės, arba augščiausios meilės, įgyjamos tik nusi- 
žeminimu, įgalinančiu suprasti tikėjimo paslapčų gilumą. 


šeštoji poemos dalis, nusižeminimo ženklan, akcentuoja natūralinį žmogaus silp- 
numą. Bet atgaivintos jusnys parodo lyrinį pasaulio grožį, apgailestavimo nedrums- 
čiamą širdies troškimą. Valia nusistojusi. Gyvenimas siūbuoja tarp dviejų tisų, ku- 
rių vienas šnabžda apie mirtį, kitas apie gyvenimą. Svyravimas tarp nuostolio ir 
naudos čia reiškia svyravimą tarp tikėjimo ir netikėjimo. Laikas tarp gimimo ir mi- 
rimo yra įtempimas vienišume, bet tarp to vienišumo uolų susikryžiuoja trys vizijos 
(Ponia, Mergelė, Kristus). Tos vizijos jau ne tuščios Virgilijaus formos (plg. Enei- 
da, VI), Marija prašoma padėti išpirkti laiką ne tuščiom formom, nes ramybės nė- 
ra mirty, bet tik “Jo valioj". Plg. Dantės Paradiso (3, 79-81): 


Nes tai priklauso mūs palaimos formai 
Mokėti Dievo valiai pasiduoti, 
Kad mūs valia Jo valioje ištirptų. 


Fiziškai jaučiamas poeto grįžimas į jo jaunystėj gyventas vietas (plg. augalų var- 
dus Naujojoj Anglijoj). 


Kadangi nėr vilties sugrįžti vėl, 
Kadangi nėr vilties, 

Kadangi vėl sugrįžti negaliu, 

Nei trokšt kitų gabumo, išminties, 
Daugiau aš nebesieksiu tų daiktų 
(Kaip senas aras nebeties sparnų), 
Kodėl turiu, 

Jei jėgos įprastai valdyti dings, liudėt? 


Kadangi negaliu patirti vėl 

Silpnos garbės pozityviosios valandos, 
Kadangi nemanau, 

Kadangi žinau, kad nepatirsiu 

Vienos tikros praeinamos jėgos, 

Kadangi gerti negavau, 

Kur medžiai žydi, versmės teka, nes nieko nėr čia vėl. 
Kadangi laikas visad liks, žinau, laiku 

Ir kad vieta liks tik vieta, matau, 

Ir kas aktualu, tebus aktualu tik šiuo laiku, 
Šiai vietai, nedaugiau. 

Džiaugiuos aš, kad daiktai yra, kokie yra ir 
Švento veido atsisakau, 

Nuo balso taip pat gręžiuos, 

Nes negaliu sugrįžti vėl, 

Dėl to džiaugiuos, turėdamas ką nors sukurti, 
Kas džiaugsmo duos. 


Ir Dievą mus pasigailėti aš prašau, 

Prašau, kad leistų man užmiršti 

Tuos dalykus, kuriuos aš pats perdaug svarstau 
Ir aiškinu, 

Nes grįžti vėl nesitikiu, 

Tegul šie žodžiai atsakys 

Už padaryta ir ko padaryt nebegaliu, 

Tesie mums duota teismą pernešti lengviau. 


Kadangi jau nebe skridimui šie sparnai, 
Tik plunksnos orui mušti, 

Tam orui, kurs toks mažas, sausas visiškai, 
Mažesnis ir sausesnis nei valia, 

Išmokyk rūpintis ir nesirūupint, 

Išmokyk mus sėdėt tyliai. 


Melsk už mus nusidėjėlius dabar ir mūs mirties valandoj. 
Melsk už mus dabar ir mūs mirties valandoj. 


II 


Ponia, po kadugiu trys balti leopardai sėdėjo 
Dienos vėsoj, jie buvo sočiai priedę 

Mano kulšių, širdies, kepenų ir to, kas sudėta 
Mano kiaušo kiaurymij. Ir Dievas tarė: 

Ar tie kaulai gyvens? ar gyvens 

Šitie kaulai? Ir tai, kas buvo sudėta 

Į kaulus (jie buvo sausi jau), ėmė čirpsėti: 
Dėliai Ponios šios gerumo 

Ir dėl jos malonumo ir kadangi 

Ji apmąstymais gerbia Mergelę 

Mes šviečiam baltai. Ir aš, kurs išmėtytas šičia, 
Užmiršimui skiriu savo darbus, ir savo meilę 
Tyrų ir sėklos arbūzo ainijai. 

Nes tatai atgaivina 

Mano vidurius, mano akių raiščius ir kas nesuvirškinama, 
Ko leopardai neėda. Ponia pasitraukė 

Drabužy baltam kontempliacijai, drabužy baltam. 
Lai kaulų baltumas atpirks užmiršimą. 

Juose nėr gyvybės. Kaip užmirštas aš 

Ir norėčiau būt užmirštas, taip norėčiau užmiršti, 
Giliai pasišventęs šiam tikslui. Ir Dievas tarė: 
Būk pranašu vėjui, vėjui tiktai, nes tiktai 
Vėjas klausys. Ir čirpsėdami kaulai giedojo, 

Ir žiogo taktu jie šitaip kalbėjo: 


Ponia tylėjimų, 
Rami ir nusiminus, 
Sužeista ir sveikiausia, 

Rožė atminimo, 

Rožė užmiršimo, 
Išsemta, gyvastinga, 
Sukrėsta, ramybės pilna, 
Vienintelė Rožė 

Sodas dabar, 

Kur visos meilės baigias, 
Užbaigdamos kančią 
Meilės nepasotintos, 
Didesnę kančią 

Meilės pasotintos. 
Pabaiga begalinės 
Kelionės be galo. 
Užbaiga viso to, 

Kas neužbaigiama. 

Kalba be žodžio ir 
Žodis be kalbos. 

Ačiū Motinai 

Už tą Sodą, 

Kur visos meilės baigias. 


Po kadugio krūmu kaulai giedojo, išmėtyti, šviesūs: 

Mums smagu išblaškytiems, mes kits kitam maža gero. padarėm 
Po krumu, dienos šviesoj ir smėlio palaimoj 

Užmiršę save ir kits kitą, suvienyti 

Tyrų Tamybėj. Štai toji žemė, kurią jūs 

Dalysitės burtais. Ir nei dalybos ir nei vienybė 

Nieko nereiškia. Štai žemė. Tai mūs palikimas, 


III 


Antrųjų laiptų pirmame pasukime 
Apsigrežiau ir pamačiau 

Tą pačią povyzą tūurėkluose žemai, 
Ore tirštų garų pripiltame, 
Kovojančią su laiptų velniu, kuriame 
Klastingai mainės viltis su neviltimi. 


Antrųjų laiptų antrame pasukime 

Žemai besiritančius palikau; 

Nebuvo čia veidų, tik laiptai tamsoje, 
Drėgni, išgverę, lyg senio nepataisoma burna 
Ar dantys seno ryklio žiotyse. 


Trečiųjų laiptų pirmame pasukime 

Mačiau, lyg fygos vaisius, pūupsančiam lange, 
Kaip už ganyklos, gudobelės žiedų 

Figūra mėlyna žalia, plačių pečių 

Pavasarį žavėjo fleita antikine. 

Mieli plaukai padrikę, kaštaniniai plaukė lūpom, 

Alyvos ir plaukai rudi; 

Užsimiršimas ir fleita, kilimas ir klupimas dvasios trečiame pakilime 
Silpnėja ir silpnėja; už vilties ir nevilties jėga 

Trečiam pakilime. 


Viešpatie, esu nevertas, 
Viešpatie, esu nevertas, 
bet žodį tark tiktai. 


IV 


Kas ėjo tarp žibuoklių ir žibuoklių, 

Kas ėjo įvairiame 

Visokių laipsnių žalume, 

Spalvas Marijos, baltą mėlyną, dėvėjo 

Ir lietė daiktus kasdienius 

Ir kančią amžiną užmiršo ir minėjo, 

Kas ėjo su kitais, kai ėjo jie, 

Kas šviežino versmes ir stiprino šaltinius, 
Vėsino sausą uolą ir Tydė smėlį, 

Ir pentinėliais, Marijos spalvomis, švytėjo, 
Sovegna vos. 


Štai metai į tarpus įeina, padėdami 

Fleitas ir smuikus, parodę 

Tą, kuri juda laike tarp miego, budėjimo, dėvėdama 

Baltą šviesą klostėmis, aplink save, klostėmis. 

Nauji metai eina, parodo 

Pro šviesų ašarų debesį, neša, parodo 

Antikos rimą naujom eilėm. Išgelbėk 

Laiką. Išgelbėk 

Tai, kas neregėta sapne augštesniam, 

Kai vienragiai, brangenybėm išpuošti, traukia aukso morus: 


Tylinti sesė baltam ir mėlynam vualy 


Tarp tisų ir už sodo dievo, 
Kurio fleita nutilo, galvą palenkė ir ženklą davė, žodžio tik netardama. 


Bet šaltinis ėmė trykšti, paukštis sugiedojo: 
Išgelbėk laiką, išgelbėk sapną, 

Ženklą žodžio negirdėto, nekartoto, 

Kol iš tiso ėmė kristi tūkstantinis šnabždesys: 
Ir po šito mūsų ištrėmimo. 

Jei dingęs žodis dingo, jei sunaudotas sunaudotas, 
Jei negirdėtas, nesakytas 

Žodis nesakytas, negirdėtas, 

Tačiau tai nesakytas, negirdėtas, 

Žodis tas be žodžio, Žodis pačiame 

Pasaulyje ir dėl pasaulio; 

Ir šviesa švietė tamsoje ir 

1 Pasaulį neramus pasaulis riedėjo 

Aplinkui tylintįjį Žodį. 


O mano tauta, ką aš tau padariau? 


Kur bus rastas žodis, kur jis suskambės, 

Pasigirs? Ne čia, negana čia tylos, 

Nei jūroj ir nei salose, nei 

Žemyne, nei tyruos, nei žemėj lietaus, 

Nes tiems, kurie vaikšto tamsoj, 

Dienos metu ir nakties metu, 

Tikras laikas ir tikra vieta ne čia, 

Nėr vietos malonei tiems, kurie nuo veido tolinas, 

Nėr laiko džiaugtis tiems, kurie vaikšto triukšme ir balso neklauso. 


Ar sesė vualy melsis už tuos, 

Kurie vaikšto tamsoj, ir renkas tave ir vengia tavęs, 

Už tuos, kuriuos ragas sudrasko tarp meto ir meto, laiko ir laiko, tarp 
Valandos ir valandos, žodžio ir žodžio, jėgos ir jėgos, už tuos, kurie laukia 
Tamsoj? Ar melsis sesė vualy 

Už vaikus pas vartus, 

Kurie nenueina ir melsti negali: 

Melsk už tuos, kurie renkas ir vengia. 


O mano tauta, ką aš tau padariau? 


Ar sesuo vualy tarp liekno tiso medžių 

Mels ir už tuos, kurie įžeidžia 

Ją, kai baimė pasiduoti jiems neleidžia, 

Kai jie teigia prieš pasaulį, neigia tarp uolų, 
Paskutiniuos tyruos tarp paskutinių mėlynų uolų 
Ir sodo dykumoj ir dykumos sausros sode, 
Obuolio suvytusiąją sėklą išspjovę iš burnos. 


O mano tauta. 


VI 


Nors nėr vilties sugrįžti vėl, 
Nors grįžti nėr vilties, 
Nors grįžti jau nebegaliu 


Svyruodamas tarp nuostolio, naudos 

Trumpoj kelionėj, kur sapnai zigzagais skros 
Sapnų suskrostą žarą tarp gimimo ir mirimo 
(Palaimink, tėve) nors nerūpi man dalykai tie, 
Pro platų langą link krantų granito 

Nuplaukia baltos burės jūrom, lėkti ima 
Sparnai nepalaužti. 


Ir prarasta širdis stiprėja tuo džiaugsmu 

Tarp prarastų alyvų, jūros prarastų balsų, 

Silpna dvasia stiprėja vėl sukildama 

Už auksarykštę palinkusią, už juros kvapą prarastą, 
Stiprėja vėl suprasti 

Besūkuriuojantį tilviką, šauksmą bręslės, 

Ir akla akis ima kurti 

Šešėlo formais tarp dramblio kaulo vartų 

Ir smėlio žemėj druskos skonį kvapas atgaivina. 


Toks įtempimo metas tarp mirimo ir gimimo, 
Vieta vienatvės, kur kryžiuojas trys sapnai 
Tarp mėlynų uolų, 

Bet kai iš tiso supurtyto balsai iškris, 

Lai kitas bus supurtytas ir atsakys: 

Pagirta sese, šventa motin, šaltinio dvasia, sodo dvasia, 
Neduok mums apsigaut apgaule, 

Pamokyk rūpintis ir nesirūpint, 

Išmokyk mus sėdėt tyliai 

Ir net tarp šių uolų, 

Tesie ramybė mūsų Jo valia 

Ir net tarp šių uolų, 

Sese, motin, 

Ir upės dvasia, marių dvasia, 

Neleisk man atsiskirti nuo tavęs 

Ir mano šauksmui leisk tave surasti. 


Vertė A. Tyruolis 

AUTOPORTRETAS 
(spalv. tipografija) 


KAIP TELESFORO VALIAUS GRAFIKON 


AE JOS EALYA 


Pirmieji pasimatymai su menininkais daž- 
nai būna savotiški: nežinodamas nei jų tikslios 
biografijos, nei gyvenimo apystovų, nematęs jų 
veido, nei kalbėjęs su jais, susitinki kurioj nors 
bibliotekoj ar parodoj su jų kūriniais ir staiga 
pajunti, kad jie tau artimi, įsilieja tavin tokia 
broliška šilimą ir tokiu atvirumu, tarytumei bū- 
tų tavo žmogiškojo likimo dalis. Tavo, ilgai re- 
šiotų, svajonių ir neišsakytų troškimų įkūniji- 
mas. Tavo dvasioje regėtų veidų ir šalių vaiz- 
dinys, kurių tu nemokėjai pavadinti vardu ar- 
ba nupiešti popieriuje. Taip ir šių pastabų au- 


HENRIKAS NAGYS 


torius pirmą kartą, prieš dvidešimt metų, “Nau- 
jojoj Romuvoj' susitiko grafiką Telesforą Va- 
lių. Tasai medžio režinys vadinosi “Velykų ry- 
tas Lietuvoje“; nepamirštamas kūrinys, viena 
išbaigčiausių tos rūšies kompozicijų visoje mū- 
sų grafikoje. Pavadinkime tai laimingo atsitikti- 
numo valanda, kad kaip tiktai šis kūrinys su- 
vedė mus draugystėn: tarytum iš pakilios vie- 
tos mes žvelgiame į, akmenine tvora aptvertą, 
šventorių, kurio viduryje stovi maža medinė 
bažnytėlė, savo tamsiu kontūru įrėminusi vidu- 
je virpuliuojančią šviesą, plūstančią pro langą 

ir duris laukan, kur patekėjusi rytmečio saulė 
plačiu ir džiaugsmingu potvyniu srovena ant 
palinkusių procesijos galvų ir vėjuje plevenan- 
čių vėliavų ir pro skambantį varpą nuteka į to- 
limas lygumas. Kiekviena detalė čia organiškai 
įjungta į bendrąjį šviesos ir šešėlio ritmą, kiek- 
viena linija ir kiekvienas plėmas čia tėra klus- 
nus įrankis pakilios ir vieningos prisikėlimo ži- 
nios ir giesmės, aidinčios į tavo veidą. Faktūri- 
nis išradingumas, linijų elegancija ir žaismas 
šiame režinyje nėra niekur patys sau elementai, 
negyvi dailininko virtuoziškumo liūdytojai — 
jie tik būtini atributai Velykų ryto saulėtam 
vienkartiškumui išreikšti. Ir tai jau būtų Teles- 
foro Valiaus viena grafikos pagrindinių žymių 
atskleita: techninių priemonių absoliutus subor- 
dinavimas meniškajai tiesai. Žaismo Valiaus me- 
džio rėžiniuose, žaismo, tiesiogine to žodžio pras- 
me, neradome— juose buvo elegantiškos precizi- 
jos, subtilaus transparentiškumo, gimusių iš 
meistriško technikos apvaldymo, bet niekad ne- 
bilaus blizgesio. 


Antrąjį kartą susitikome Valių Vilniaus pa- 
rodoje. Tenai buvo jo visi pagrindiniai to meto 
darbai: medžio rėžiniai: Tragedija Baltijos pa- 
jūry (keturių kompozicijų ciklas); Badas; Dio- 
nvzo Poškos laikais; Atsisveikinant; Pasakų vel- 
nias. Tai buvo susitikimas su geru ir senu pa- 
žistamu. Menininku, kurio kūrybinė tikrovė bu- 
vo tapusi jau savastimi. Neužmirštamas ir šian- 
dien dar ispūdis, kurį paliko “Tragedija Baltiios 
pajūryje" (1942). Tuose keturiuose rėžiniuose 
yra ištisa baladė, iškalbesnė už daugelio poetų 
plunksnas. Žvejų nuožmi dalia. Žvejų moterų 
redalia. Žmogaus skurdas ir skaudus likimas. 
Kova už duoną, atsiplėšimas nuo žemės ir grį- 
žimas jon — iš lengvų valčių į lengvą pakran- 
tės smėlį. Juoda ir godi šituose atspauduose jū- 
ra, juoda ir godi — kapo duobė. Pirmoji bala- 
dės dalis vaizduoja belaukiančias moteris: su- 
stingusius pavidalus, virš kurių jau plazdena 
revilties paukščio sparnai. Degančių laužų dū- 
mai kylą tiesiai, aukos atkaklumu ir nuolanku- 
mu. i žėruojantį dangų. Jūra juoda ir nejudri 
žiūri i moterų veidus, atmušdama, keip aklas 
veidrodis, tiktai artėjančią nakti. Mes tiesiog 
girdime tą šiurpą ir nepaprastą tylą po audres, 
kraupaus laukimo tylą, sustingusia paveikslo 
rėmuose Grafiškai ši kompozicija išbaigta gi 
smulkiausių detaliu. Valius čia sąmoningai pa- 
lieka pirmosios. didžiausios, figūros rūbą foktū- 
ruotą tikt-i labai paprastom vertikaliom linijom, 
tarsi pabrėždamas žmogiškąji skurdą ir, beveik 
medžio kamienui panašų. ios statiškumą. Ant- 
roii kompozicija “Iš vilnių", irėminta dviem 
tamsiom raudančių moterų figūrom, vaizduoja 
iš vandenio keliamą paskendusį žveją. Pro žmo- 

nių pavidalus matosi raibuliuojančios bangelės, 
pabrėždamos žmogiškojo skausmo ir nejautraus 
gamtos elemento disonansą. Trečioji kompozici- 
ja “Paskutinis palydėjimas“ pasižymi puikiu 
komponavimu ir kondensuota nuotaika. Pirma- 
me plane tamsi kapo duobė su įsmeigtais ties ja 
dviem kastuvais, tarsi atsivėrusi laukia karsto, 
kurį paveikslo gilumoje atlydi grupė žmonių, 
nešina kryžiumi ir deglais. Ilgi ateinančių šešė- 
liai driekiasi slėnio gilumoje, liekni pušų kamie- 
nai ritmingais tarpais sukapoja erdvę, o pačioje 
gilumoje vėliai matosi jūra, nerūpestingai su- 
panti burinius laivus ir numirganti ligi tolimo 
horizonto. Ši laidotuvių scena, mūsų nuomone, 
yra vienas geriausiųjų Telesforo Valiaus medžio 
rėžinių, tokia išlaikyta ir subtiliai sudalinta čia 
baltų, pilkų ir iuodųjų dėmių dermė, taip lai- 
mingai čia susilieja formos ir turinio sintezėn 
techninis virtuoziškumas su išsakomąja tiesa. 
Ir paskutinė, ketvirtoji kompozicija “ Karstas", 
yra tikrai šios tragedijos finalas, paskutinis akor- 
das. paskutinis žingsnis ir sakinys. Prieš žaiža- 
ruojanti dangaus foną čia iškyla pirmajame pla- 
ne didžiulis karstas, nešamas keturių palinku- 
sių, nuo naštos svorio, pavidalų. Beveidžių, kaip 
ir priekyje matomų moterų minia. Žemai smėly- 
ie, matosi išmintos pėdos — praėjusių gentkar- 
čių. valydėtų žvejų, kurių nebesulaukė laivai ir 
vandenys. Pats karstas atrodo milžiniškas, kaip 
likimes. kaip pati mirtis. Visas paveikslas per- 
dėm tamsus ir niūrus: Imago mortis. Pro nešė- 
ju siluetus, tolumoie, slėnio gilybėj, dar kartą 
sumirga jūra ir valtys. Taip Telesforas Valius 
papasakoja mums, santūria ir gilia, žemaičio 
rimtim ir mistika nuspalvinta, medžio plokštės 
kalba vieno žmogaus tragediją. Iš tiesų, žmogaus 
trasedija apskritai, nes tų rėžinių dimensija yra 
— kaip tikram meno kūrinyje ir turi būti — vi- 
sagalioianti ir praaugusi regionalinį ir kasdieniš- 
kaii aspektą. 


Telesforo Valiaus palinkimas į dramatišką 
ir tragišką siužetą jau buvo atspėjamas pačioje 
jo meninės kūrybos pradžioie. Taip “Badas", vie- 
nas jaunystės medžio rėžinių, labai akivaizdžiai 
liudijo šio grafiko gebėjimą keliais charakterin- 
g2is objektais sugestiionuoti simboline gelmę ir 
tamsuii žmosištosios kelionės pradą. Šioje kom- 
pozicijoje po skausmingai iškraipyto, bergždžio 
medžio šakomis stovi, suakmenėjusiose pozose, 
keturios žmonių figūros. tarsi maldingam nusi- 
žeminime ar begalinėje neviltyje. Visas paveiks- 
lo plotas išvedžiotas drebančiom linijom, nubė- 
gančiom nalenktų galvų diagonale žemyn į to- 
lvbeie sukrypusių medžių ir palinkusios lūšne- 
15s suksvota akirati. Pirmasai planas beveik vi- 
siškai juodas. su keliom sukietėiusios žemės 
grumstų ir akmenio užuominom. Faktūra, kaip 


visuose Valiaus rėžiniuose, turtinga, kiekvienam 
pavidalui savita, gyvai perduodanti šviesos žais- 
mą ir pavidalo reljefą. 

Idilišką senovės buitį Valius vaizdavo rė- 
žinyje “D. Poškos laikais“: aplinkui centrinį 
baublį matosi išmėtyti namų apyvokos rakandai, 
gerianti ožka ir kiek tolėliau vandens nešėja ir 
dar dviejų žmonių pavidalai. Tolumoje, už di- 
delių medžių, nubėga kelios mažytės trobelės ir 
medžiai, paskęsdami pačiam horizonto pakraš- 
tyje. Šiame rėžinyje tarsi Valius būtų geidęs 
parodyti kitą, saulėtąją, žmogaus gyvenimo pu- 
sę, kada poetas Poška kūrė eiles keistajame s3- 
vo name — baublyje ir pati Lietuva budo nau- 
jam, šviesiam laikmečiui. Poškos žodžiais tariant 
(kuriuos jis užrašė ant baublio): “Čion kitados 
pagonys piovė ožkas, o dabar gyvena Dionizas 
Poška". Telesforas Valius tokiu būdu parodė ir 
kitą savo gimtos Žemaičių žemės veidą — kas- 
dienišką, saulėtą, nerūpestingai ramų. Įdomu, 
kaip čia daug sudėjo dailininkas faktūrinių žais- 
mingų plokštumų ir plokštumėlių, susikryžiuo- 
jančių linijų, paralelių ir taškuojančių dėmių, 
puikiai žinodamas, kad tokiam siužetui techniš- 
kųjų priemonių mirgesys ir barokinis puošnumas 
netiktai galimas, bet ir būtinas. Mūsuose dažnai 
pakalbama apie vieno ar kito dailininko meis- 
triškumą arba virtuoziškumą; Valius, nors ir 
niekur ta prasme specialiai nėra buvęs išgarsin- 
tas nei išgarbintas, yra, iš tiesų, medžio rėžinio 
meisteris, apvaldąs medžiagą absoliutaus virtuo- 
zo užtikrintumu. Ir ne tik vir uozo, bet ir gi- 
laus menininko. Tai pastebėjo, kaip tiktai čia 
minimą rėžini aptardamas, Europos įvertinimo 
ir garso susilaukęs austrų skulptorius Albert 
Bechtold, kuris Valiaus monografijos įžangoje 
(išleistoj 1945 metais Vararlberge, Austrijoje) 
šitaip rašo: “Valiaus medžio rėžinių meninė es- 
mė ir vertė yra ne gimtinės tematikoje, ne že- 
mės stiprybe dvelkiančioje lietuviškai baltiškoje 
formoje, kaip tai pav. “Baublyje"" matome, kuris 
nera vien tik pasakų tvarinys, bet ir šiandien 
dar randamas, sapnuose paskendęs, dažnam Lie- 
tuvos užkampy, kaip bežodė kūrybinės dvasios 
ir fantazijos apraiška, — jų vertė atsiveria pa- 
jautime, kad tai toji pati jėga ir dvasia šituos 
rėžinius sukūrė, kaip kadaise, laimingesnėj se- 
novėj, išmastė ir išskobė baublius"''. 

Trečiąjį kartą susitikau su dailininku Te- 
lesforu Valium nebe bibliotekoj ir ne parodoje. 
Susitikau tą patį dailininką, vieno likimo ben- 
drą, prie Bodeno ežero, gražiam ir tykiam pa- 
saulio kampe, nors tąja idile mudviem ir n-teko 
ypatingai džiaugtis. Ir po keliolikos žodžių su- 
pratau, kad jo rėžiniai kalbėjo tiesą. Man ir 
šiandien dar liko atmintyje dailininko pasakoji- 
mai apie naujuosius darbus, darbus, kuriuos jis 


sakėsi turįs išraižyti: žodžiai, kuriais tie būsi- 
mieji darbai buvo nupasakoti, buvo lygiai išraiš- 
kūs ir gilūs, kupini tos pačios mistiškos ramy- 
bės ir žmogiško tikrumo, kaip ir jo kūriniai. Ir 
pirmą kartą teko būti liudininku keisto kūrybi- 
nio tapsmo: kai iš nupasakotų detalių susidariau 
sąmonėje būsimo kūrinio vaizdą, ir kai jį jau 
mačiau atliktą medyje ir stebėjau jo atspaudą. 
Taip teko matyti gemant: “Gaisrą Lietuvos baž- 
nytkaimy“, “Motiną" ir “Šv. Sebastijoną“. Ir 
daugelį iliustracijų Rainer Maria Rilkės “Kor- 
netui'. 

Nebesustosiu ilgiau prie kiekvieno paminė- 
tųjų darbų, tikiuosi kada nors galėsiąs parašyti 
apie visą Valiaus kūrybą plačiai ir išsamiai — 
ir tai bus tikrai gražus ir šviesus grįžimas į mū- 
sų kartos pragyventą ir išgyventą susitikimą su 
Valiaus kartos dailininkais, grįžimas į dailę ir 
poeziją drauge — tenorėčiau paminėti kaiku- 
riuos ženklus to meto Valiaus kūryboje. nvro- 
dančius į nerimstančio ir nuolat jieškančio ku- 
riančio žmogaus pastangas išsivaduoti iš rutinos 
ir suakmenėjimo. 

Kad ir kaip keista atrodytų, Valius nuolat 
žavėjosi elegantiškais ir transparentiškai leng- 
vais prancūzų dailininkų kūriniais, kuriuose te- 
buvo fiksuojama aplinkos empirinė iliuzija, 
grakščios architektūrinės detalės, lengvi praei- 
vių siluetai, įsilieję į gamtovaizdį arba didmies- 
čio gatvių mirgesį. Ir ne tiktai žavėjosi — jį 
traukė ir viliojo tokia kūryba, tarsi tokiam kely- 
je jis būtų matęs savo stiliaus atbaigimą, pasku- 
tinę ir laimingą užsklandą, kai dailininko kūry- 
binių priemonių ir tematikos ratas susiliečia sa- 
vo tolimiausiose ekstremose ir suteikia jam ga- 
limybę visą Žmogiškąją ir žemiškąją tikrovę už- 
fiksuoti visuose jos transformacijose. Beveik su 
pietizmu Valius kalbėdavo apie Duty, dailininką, 
kuriam pakluso linija, plėmas ir spalva, nuola- 
tos atmiešti balto popieriaus tuštumos, tokia nuo- 
stabia ir rafinuota sanderme, kad, rodėsi, grafi- 
kos ir tapybos komunikacija jo paveiksluose bu- 
vo laimingai išspręsta. Tokio sidabrinio ir per- 
matomo žavesio buvo Valiui tie darbai, kaip ir 
patsai Paryžius, miestas, kur per pastaruosius 
kelis šimtus metų gimė pasaulio dailės naujieji 
sąjūdžiai, kur plakė, nenužudoma nei karų, nei 
vergijų, dailės novatorių, jieškotojų ir pionierių 
širdis. 

Telesforo Valiaus medžio rėžiniuose nuo 
1945 metų ima iš lėto ryškėti to troškimo ženk- 
lai. Iš lėto, nes šis dailininkas nėra niekad tuš- 
čiai eksperimentavęs, nėra tikėjęs vienos nakties 
staigiais persivertimais nei taip vadinamo “susi- 
koks nors kelias priimtinas, jis jo nė nebandė, 
nors techniškai būtų galėjęs lengvai tai ir įvyk- 

dyti. Valius tikėjo, kad bet kuriam posūkiui rei- 


kia ilgos meditacijos, kruopštaus jieškojimo, 
nuoširdžios autokritikos ir nuolatinių pasikalbė- 
jimų su savimi. Tad ir naujų jieškojimų ženklai 
jo grafikoje pasirodė palaipsniui, beveik nepa- 
stebimi. Tai buvo ryšku, pirmiausia, didžiųjų 
dėmių palaipsniškam panaikinime, teisingiau, 
jų sudalinime ir sufaktūravime. Taip pat perė- 
jime retkarčiais į lino rėžinio techniką, kur pa- 
slankesnė medžiaga duoda daugiau galimybių 
suminkštinti kontūrus ir praskaidrinti bendrąją 
paveikslo atmosferą. O taip pat, šiuo metu Va- 
lius bando įvesti į kaikuriuos darbus, viešumai 

mažai terodytus, spalvą. Iš pradžių spalvą, ne 
kaip savistovią priemonę, bet tiktai kaip pagal- 
binį elementą: linijos palydovą. Panašiai mes 
matėme spalvą įvestą Tuoluose-Lautrec, Matisse, 
jau minėto Dufy ir kt. prancūzų dailininkų dar- 
buose. Nebuvo ši pastanga svetima ir kitų Eu- 
ropos kraštų dailininkams, Tačiau Telesforas Va- 
lius nemanė likti šioje pusiaukelėje, arba grafi- 
kos ir tapybos kompromise, ilgesnį laiką. 
Persikėląs šiapus Atlanto į vieną iš nedau- 
gelio Kanados didmiesčių, Torontą, kur laukinė 
šieurė tolimuose užmiesčiuose tebekovoja su mo- 
Černiąja architektūra ir fabrikų blokais, kur už 

keliasdešimt mylių tebėra ežerai ir miškai tik 
neseniai paliesti valčių irklų ir žmogaus kojų, 
Valius tebejieškojo naujų būdų, kuriais galėtų 
— šalia medžio ir lino rėžinių — užfiksuoti sa- 
vo nerealizuotas kompozicijas: gamtovaizdžius, 
miestus, žmones ir ilgai nematytą savo šalį. Jis 
tebesvajojo apie spalvą, kuri duotų daugiau ga- 
limybių nei juoda ir balta rėžinių dėmė, kuri 
atvertų jam ligi šiol sunkiau prieinamus niuan- 
sus ir turtingesnę techniškų priemonių skalę. 
1956 metų pavasarį jis išvyksta keliems mėne- 
siams į Paryžių, miestą, kuris jį nuolat viliojo 


ir kurio jisai buvo nematęs apie dvidešimt me- 
tų. Tenai ir gimė, šiame žurnalo numeryje spaus- 
dinami, tipografijos kūriniai. Tenai, Telesforas 
Valius atrado spalvai vietą savo kūryboje. Ir 
įvedė ją užtikrintu ir drąsiu, žmogaus, pasitikin- 
čio savo pasirinkimu, mostu į visą eilę naujųjų 
kūrinių, pradedančių naują periodą jo meniška- 
iame išsivystyme. Suprantama, kad kalbėti apie 
spalvotą tipografiją, neįstengiant šio žurnalo 
skaitytojams pateikti spalvotų reprodukcijų, nė- 
ra lengva. Mes, tačiau, noretume akcentuoti vie- 
ną momentą, labai akivaizdų ir iš nespalvotų re- 

produkcijų, būtent, kaip subtiliai ir kaip naujai 
Telesforas Valius ir šiuose spalvuotose atspau- 
duose yra gebėjęs įkorporuoti visus stipriuosius 
savo grafikos privalumus: organišką kompozi- 
ciją, faktūrų išradingumą, užtikrintą tematinį 
sprendimą ir be galo turtingą niuansų gamą. 
Atskirai norėtume pasakyti keletą sakinių bent 
apie kelis Valiaus naujosios technikos darbus. 
(Beje, šių tipografijų apytikris formatas yra 45 
centimetrai X 38 cntm., taigi apie penkis, šešis 
kartus didesnis už tradicinį medžio rėžinio for- 
matą.) 


Vienintelis, čia spausdinamas, lino rėžinys 
“Keturios figūros" lyg ir iliustruotų mūsų anks- 
čiau kalbėtą lėtąjį posūkį į lengvesnes linijas ir 
minkštesnių plokštumų išdėstymą paveikslo erd- 
vėje. Nors bendroji nuotaika artima jo anksty- 
vesniųjų rėžinių visumai (čia neabejotinai atpa- 
žistame vieną iš tematinių varijacijų, skirtų Ka- 
zio Bradūno poemos “"Maras"' iliustravimui), ta- 
čiau visas traktavimas jau nutolęs nuo konkre- 
taus figūralizmo ir daiktiškumo. Galėtume saky- 
ti, šiame rėžinyje pastebimi tam tikri grynosios 
formos jieškojimo momentai, populiariu šiandie- 
niniu terminu kalbant, abstraktizmo užuominos. 
Kaip toji žaismingesnė forma ir nuotaika įlie- 
dinta tipografijon matome iš “Autoportreto"': 
čia visa eilė grafikos elementų tikrai puikiai su- 
derinta su spalvinėm dėmėm, pradedant elegan- 
tiška ir laisva linija ir baigiant kiekviena, cha- 
rakteringai ir naujai faktūruota, detale. Visi ti- 
pografijos komponentai susieti išbaigton v'su- 
mon, jų nėra nei perdaug nei permažai; kiekvie- 
nas jų turi aiškų savo uždavinį ir preciziškai 
tikslią vietą erdvės išplanavime. Šviesi nuotai- 
ka ir žaisminga šypsena, anksčiau retai tesutin- 
kami Valiaus kūryboje, šiam meistriškam auto- 
portretui suteikia žmogišką šilimą ir intvmumą. 
P>našiai skaidri nuotaika ir transparrentiška erd- 
vė į mus dvelkia iš kompozicijos, sp-usdina- 
mos iš ciklo “Pajūryje". Lengva pastebėti ko- 
kia tematinė distanciją ir koks skirtingas priŠii- 
mas čia, lyginant su aptartąja kiek ank-čiau 
“Tragedija Baltijos pajūryje"! Pirmuoju užda- 
viniu šioje tipografijoje dailininkas pasirinko 
grakščių valčių ir lengvų burių formu. kapojan- 
čių diagonalėm visą paveikslo ploti, žaisma; azū- 
rinės erdvės dvelksmą ir beveik pasakiško pa- 
saulio nerealiai magišką grožį. Ypatingai puiki 
mums atrodo III kompozicijos plokštumų dermė, 
ritmiškas jų pasikartojimas trikampinėm smai- 
lumom ir subtiliais susilietimais. Tokią nuotaiką 
ir panašų legendų pasaulio traoumą sutinkame 
ir “Jūratėj ir Kastytv". idomiai originaliai api- 
pavidalintoj tipografiioj. pasirinkusioj savo te- 
ma Maironio nepamirštamos poemos poetišką 
berojų pssimatymą. 

Tarsi pro atsiminimų rūką žvelgiame “Ze- 
maitijon", kur Valius dar kartą mums vaizduoja 
senosios Poškos tėviškės buitį, gilindamasis dau- 
giau, šį kartą, nebe į atskirus kasdienos atribu- 
tus, bet į bendrąją atmosferą, gaubiančią visą 
gamtovaizdį. 


Dramatišką siužetą Telesforas Valius naują- 
ja technika apipavidalina “Tremtiniuose" ir “Mo- 
teryse". Abiem tipografijom charakteringa su- 
sintetintos figūrų formos ir mistinė rimtis. Trem- 
tiniai, tarsi suakmenėjusio skausmo pavidalai, 
įsikirtę liūdnon žemėn, o bendrom apybraižom 
vaizduojamos moterys, lyg apsiaustos nesupran- 
tamo ir bekraščio laukimo skarom. Betgi Valiaus 
ankstyvesniuose medžio rėžiniuose taip būdingo 
akcentuoto tragiškumo ir jo išorinių simbolių 
čia nematome, jie užleidžia vietą stipriai api- 
bendrintam minorinių tonų koloritui ir elegiš- 
kam dėmių ritmui. 


Tarsi dedikaciją Paryžiui, tūkstančio daili- 
ninkų miestui, Telesforas Valius atspaudžia 
spalvomis popieriuje garsiąją Notre Dame ka- 
tedrą, prieš kurios didingą ir puošnų portalą sė- 
dėjo su bloknotais ir palėtėm šimtai genialių 
tapytojų, stengdamiesi įamžinti gyvojo akmenio 
veidą, supamą legendarinio Prancūzijos sostinės 
dangaus mėlynumo. Valius atrado šiai simboli- 
nei dedikacijai savitą braižą ir savitą koloritą, 
šviežią ir gyvą interpretaciją dar vieno daili- 
ninko, sugrįžusio iš komercinio kontinento į Eu- 
ropos sostinę atsigaivinti tikru pavasariu ir tik- 
rojo meno tradicija. O didelis pluoštas atsivež- 
tų tipografijų yra aiškus įrodymas, kad toji ke- 
lionė vebuvo atlikta veltui ir kad Telesforas Va- 
lius savo puikiais spalvotais spausdiniais yra pra- 
deieęs naują ir įdomų etapą ne tiktai asmeniš- 
koj kūrybos evoliucijoj, bet ir tos grafikų kar- 
tos, kuri ligi šiol yra jau davusi šimtus kūrinių, 
vertų plačios ir kultūringos meno mylėtojų bei 
žinovų auditorijos dėmesio ir įvertinimo. 


Paraštėje pateikiame pluoštą Telesforo Valiaus bio- 
grafinių žinių: Gimė 1914 metais liepos 10 d. Rygoje. 
1937 metais baigė Kauno Meno mokyklos grafikos stu- 
dija (vedamą prof. A. Galdiko). Nuo tų pat metų daly- 
vavo visose Lietuvos Dailininkų Sąjungos ruoštose pa- 
rodo-e Lietuvoje. 1942-44 metais Vilniaus Dailės akade- 
mijos grafikos katedros vedėjas. 1946-49 grafikos sky- 
riaus vedėjas Taikomosios dailės institute Freiburg i. B. 
Vienas Lietuviu Dailės Instituto organizatorių, daugelio 
šio instituto valdybų narys ir kelis metus — pirmininkas. 
Organizavo ir dalyvavo visoje eilėčie parodų Australijo- 
je ir Vokietijoje, JAV-se ir Kanadoje. Priklauso kelioms 
pagrindinėms Kanados dailininkų organizacijoms; daly- 
vauja ju veikloje ir parodose. Aktyvus Kanados Lietuvių 
Bendruomenės kultūriniu parengimų ir parodų organi- 
zatorius, Atlieka “Aidw" žurnalo meninę priežiūrą. Iliust- 
ravo visa eilę knygu Lietuvoje ir išeivijoje. Jo darbų yra 
į:igiię Kauno, Vilniaus, Vokietijos, Austrijos ir Kanados 
muziejai. 


III RA T VIERA 


DOSTOJEVSKIS SOVIETINIO LIETUVIO 
KRITIKO AKIMIS 


Pereitais metais suėjo 75 metai 
nuo Dostojevskio mirties. Šios su- 
kaktuvės buvo paminėtos ir Lietu- 


voje. Ta proga sovietinės Lietuvos 
Rašytojų Sąjunga suruošė uždarą 
minėjimą, kuriame pagrindinį refe- 


ratą skaitė žinomas kritikas Z. Gri- 


goraitis. Tas referatas, paskelbtas 
“Literatūros ir Meno“ laikraštyje, 
labai ryškiai pavaizduoja sovietinės 
kritikos (t. y. partijos) laikyseną 


Dostojevskio atžvilgiu. Čia mes ir 
bandysime pasidalinti to straipsnio 
mintimis su „“Aidų“ skaitytojais, 
leisdami daugiausia kalbėti referato 
autoriui, patys pasitenkindami tik 
viena kita pastaba. 

Pradžiai keletas žcdžių apie refe- 
rato autorių. Z. Grigoraitis, kaip 
jau sakėme, yra vienas žymesniųjų 
sovietinės lietuvių literatūros kriti- 
kų, išaugusių ir susiformavusių ant- 
rosios okupacijos sąlygose. Grigorai- 
tis — raštingas žmogus ir neblogas 
marksistinio požiūrio į literatūrą ži- 
novas. Aptardamas Dostojevskio 
kūrybą ar atpasakodamas jo 
veikalų turinius, jis niekur nesu- 
klumpa sovietinės terminijos labi- 
rinte ir nė mažiautiam momentui 
neužmiršta, liesdamas psichologinius 
ar istorinius faktus, partijos aprobuo- 
tos jų interpretacijos. Jo straipsnis 
muša visomis sovietinei intelektualų 
mokyklai būdingomis savybėmis: to- 
talus  beasmeniškumas,  automatiz- 
mas-ir įprotis eiti garsiakalbio parei- 
gas. Autorius nė nebando duoti sa- 
vos interpretacijos, ir tik abejingų 
abejingiausiai operuoja išvarginta iki 
suklupimo sovietine terminologija bei 
monstruališku trumpo partijos isto- 
rijos kurso žargonu. Skaitydomas 
nežinia kodėl prisimeni kankinimų 
monotonija arba ant galvos krintan- 
čių vandens lašų baisumą. Baisus tas 


žargonas skaitančiajam ir, be abejo, 
dar baisesnis rašančiajam. Nėra jo- 
kio pasirinkimo; nėra ir negali būti 
jokio individualaus sprendimo; yra 
tiktai nekomplikuotos lygtys, kurių 
nežinomuosius skaičius parūpina par- 
tija. Bet ir žinant visa tai, sunku 
nesistebėti su kokiu cinišku abejin- 
gumu ir šaltumu Grigoraitis kloja 
Dostojevskiui marksistinės kritikos 
Prokrusto lovą ir kaip paskui guldo 
i ją niūniuodamas dialektinio ir is- 
torinio materializmo lopšinę. Grigo- 
raičio naudai tektų pastebėti, kad 
jis, teigdamas arba neigdamas, apie 
Dostojevskį pasako beveik viską, ką 
tokios apimties referatas leidžia. 
Bet eikime prie paties referato. 
“Dostojevskis, pradeda Grigoraitis, 
— vienas iš žymiausių ir sudėtin- 
giausių pereito šimtmečio rusų ra- 
šytojų, palikęs ryškų neišdildomą 
pėdsaką ne tiktai savo gimtojoje ru- 
sų, bet ir pasaulinėje literatūroje“. 
Teliau gana tiksliai pasakoja Dos- 
tojevskio  biografines smulkmenas 
iki “Nelaimingų žmonių" (Biednyje 
liudi) pasirodymo. šį veikalą refe- 
rentas įvertina teigiamai, neužmirš- 
damas pažymėti, kad ši pirmoji Dos- 
tojevskio apysaka “ne tiktai žadino 
skaitytojų užuojautą ir simpatijas 
kenčiantiems Žmonėms, — savo me- 
ninių vaizdų jėga ji kvietė į kovą 
prieš išnaudojimą". Su sekančia ir 
žymiai komplikuctesne Doctojevskio 
knyga “Antrininku" (Dvoinik) auto- 
rius pradeda partinės linijos nusta- 
tytą polemiką su Dostojevskiu. “De- 
ja, jau sekančiame kūrinyje — “Ant- 
rininke“ — atsispindėjo tam tikras 
rašytojo nutolimas nuo socialinių- 
humanistinių kūrinio tendencijų, nuo 
demokratinių Gogolio 
principų. Teigdamas reakcinę, pesi- 
mistinę idėją apie žmogiškosios pri- 


ir Bielinskio“ 


gimties dvilypumą, kurią vėliau jis 
vystė eilėje kitų savo kūrinių, ra- 
šytojas įrodinėja, esą žmoguje greta 
teigiamų moralinių savybių neišven- 
giamai yra savanaudiškumo, blogio, 
pikto pradų. Užguito ir palaužto 
žmogaus sielos, kurioje protesto 
jausmai susigyvena su nuolankumų 
ir  liokajiškumu, dvilypumą Dosto- 
jevskis bandė iškelti į bendražmo- 
gišką plotmę, laikydamas tai cha- 
rakteringu žmogiškos prigimties 
bruožu, būdingu visiems žmonėms“. 
Grigoraičio teigimu, šiuo veikalu 
Dostojevskis atsiskyręs nuo pažan- 
giocosios rusų literatūros, bet vis del- 
to savo personažais ir jų santykiais 
atspindėjęs feodalinių-patriarchalinių 
santykių žlugimo procesą ir nesąmo- 
ninga aplinkos protestą prieš kapi- 
talizmą. Šitaip naiviai ir simplistiš- 
kai išaiškinęs “Antrininko" prasmę 
Dostojevskio literatūrinėje evoliucijo- 
je, Grigoraitis primena, kad ir Bie- 
linskis buvęs maždaug tais pačiais 
motyvais nepatenkintas šia knyga. 
Tiesa, kad Bielinskis buvo nepaten- 
kintas Dostojevskio pasukimu nuo 
seciališkai sąlygotų charakterių prie 
žmogaus apskritai, nes tatai jam at- 
rodė netikslinga ir nenaudinga jo 
politinių bei socialinių idėjų požiū- 
riu, bet jis būtų galėjęs ir kitaip gal- 
voti. Crigoraičiui, deja, pasirinkimo 
nėra: jis gali tik partijos nuomonę 
šiuo klausimu atreferuoti. 


Tolimesnėse referato pastraipose 
Grigoraitis pasakoja Dostojevskio 
gyvenimą nuo 1847 iki “Pažemintų- 
jų ir nuskriaustųjų" pasirodymo, 
prisimindamas jo revoliucinę veiklą 
Petraševskio ratelyje, suėmimą, ka- 
lėjimą, mirties bausmės komediją 
ir pagaliau katorgą bei ištrėmimą. 
Sibire. “Užrašus iš mirusiojo namo" 
(Zapiski iz miortvovo doma) pami- 
ni tik vienu sakiniu, tuo savo skai- 
tytojams ir klausytojams duodamas 
suprasti, kad šio nuostabaus žmo- 
giškos kančios dokumento nagrinė- 
jimas nepageidaujamas sovietinėje 
visuomenėje, kaip netiesioginis tylos 
sąmokslo apie sovietinę katorgą su- 
trikdymas. “Pažemintiesiems ir nu- 
skriaustiesiems" Grigoraitis skiria 

nemaža vietos, laikydamas šį roma- 
ną vienu iš geriausių Dostojevskio 
kūrinių, bet ta pačia proga apgailes- 
tauja, kad jo herojus Ivanas Petro- 
vičius nesąs kovotojas prieš reak- 
cingas idėjas, ir kad, vaizduodamas 
Volkovskį, “Dostojevskis, ribojamas 
savo reakcinės pasaulėžiūros, neat- 
skleidė jo supuvusios ideclogijos ir 
psichologijos, nedemaskavo jo kaip 
socialinio tipo". Po to Grigoraitis 
prieina prie “Nusikaltimo ir baus- 
mės'" romano, kurį jis laiko reikš- 
mingiausiu Dostojevskio kūriniu. At- 
pasakojęs romano siužetą ir idėją, 
Grigoraitis dar kartą čiumpą Dosto- 
jevskį už pakarpos ir prausia ste- 
reotipiniu partinės kritikos Žžargono 
vandenių, kaltindamas tikrovės iš- 
kreipimu, žmonių kančių idealizavi- 
mu, “reakcingo krikščioniško nesi- 
priešinimo piktam"  išaugštinimu. 
Dostojevskis, jo nuomone, daugiau- 
sia nusikaltęs “melagingai bandyda- 
mas susieti individualistinį Raskol- 
nikovo maištą su revoliuciniu epo- 
chos judėjimu. Klysta ir sunkiai nu- 
sideda tiesai, deja, ne Dostojevskis, 
bet Grigoraitis, bandydamas primes- 
ti skaitytojams naivią ir tamsiam so- 
vietų. žmogui skirtą interpretaciją. 
Dostojevskis savo galinga tikrovės 
vizija ir tiesiog pranašiška intuici- 
ja iš tiesų vaizdavo žmogų, Žmogų 
tikraja šio žodžio prasme (ne mark- 
sistinio homo aeconomicus), kuris 
savo klaidingu laisvės supratimu ir 
priemonių jai siekti pasirinkimu bu- 
vo vienas pirmųjų sovietinio pasau- 
lio statytojų.  Raskolnikovas savo 
nusikaltimui pasiruošimo ir jo įvyk- 
dymo fazėje yra tikras sovietinės 
sistemos kūrėjų ideologas ir jų pir- 
matakas. Baigdamas Grigoraitis vis 
dėlto pastebi, kad ir šiame romane 
Dostojevskis atidavęs šiokią tokią 


duoklę socialistiniam realizmui, nu- 
piešdamas “bręstančių  buržuazinių 
santykių cinizmą" ir “reikšdamas 


užuojautą susipainiojusiam ir neran- 
dančiam išeities iš to baisaus kapi- 
talistinio pasaulio žmogui?. 
“Idiotui" paskyręs du trumpus 
sakinius, romaną ““Velniai" (Biesy), 
kuriame augščiau minėtą raskolni- 
kovinio maišto aspektą Dostojevskis 
išplėtė į pranašišką revoliucinės 
tikrovės viziją, Grigoraitis vadina 
“šlykščiu paskviliu, nukreiptu prieš 
demokratinį rusų išsivadavimo ju- 
dėjimą, tapusiu juodžiausios politi- 
nės reakcijos vėliava", 
„ “Broliams Karamazovams" skirto- 
je pastraipoje Grigoraitis supernai- 
viai teigia, jog šis romanas, be ki- 
ta ko, esąs nuo liaudies atsiskyru- 
sios rusų inteligentijos dalies idėji- 
nių klaidžiojimų pavaizdavimas, pa- 
brežiant žodžius nuo liaudies atsi- 
skyrusios, jis esąs “protestas prieš 

religinės moralės žiaurumą ir ne- 
žmoniškumą" etc. Šitokie teigimai 
stebina ne tik savo naivumu, bet 
taip pat ryškiai pavaizduoja absur- 
dišką ir Vakarų žmogui nebesupran- 
tamą kiekvieno dalyko (ir vis tais 
pačiais žodžiais, tais pačiais mirti- 
nai įgrįsusiais sakiniais) supropagan- 
dinimą,  supolitinimą. Toliau jis 
polemizuoja su Dostojevskio tvirti- 
nimu, jog materializmas atimąs mo- 
ralinius pagrindus ir vedąs į nusi- 
kaltimą, vadindamas jį “archireak- 
cingu". Niekur neužsimena Didžiojo 
Inkvizitoriaus legendos, matyt, lai- 
kydamas tatai pavojingu dalyku, nes 
Inkvizitorius juk galėtų būti laiko- 
mas iškalbingų partijos simboliu, 
ypač jos santykio su rašytojais pras- 
me: ji pasiėmė atsakomybę ir teisę 
galvoti, už tai duodama duonos ir 
žaidimų. 

Kalbėdamas apie Dostojevskio įta- 
ką, Grigoraitis pastebi, jog Dosto- 
jevskis turėjęs didžiulės įtakos “Va- 
karų Europos buržuazinei literaiū- 
rai ir kultūrai", bet sąmoningai ar 


nesąmoningai užmiršta paminėti jo 
poveikį sovietiniams rašytojams 
(pvz. Leonovui, Olešai,  Pilniakui 
etc.). 


Į referato pabaigą Grigoraitis pa- 
teikė savo klausytojams ir skaity- 
tojams šitokį Dostojevskio kūrybi- 
nės veiklos balansą: “ILemiamame 
savo gyvenimo ir kūrybos etape Dos- 
tojevskis atitrūko nuo savosios liau- 
dies išsivadavimo judėjimo ir, kaip 
matėme, stojo prieš tas visuomenės 
jėgas, kurios iš tikrųjų kovojo už 
esminį rusų visuomenės pertvarky- 
mą. Savo kūryboje jis bandė atsi- 
remti į reakcines - filosofines ir so- 
cialines - politines teorijas, ir tai ne- 


„išvengiamai silpnino jo galingą rea- 


lizmą, kuris veržėsi iš siaurų reak- 
cinių rašytojo ideologijos rėmų". 


Peržkaičius šitokias išvadas, jų 
autorių būtų galima kaltinti ne tik 
tamsumu ir literatūrine ignoranci- 
ja, bet taip pat ir nesąžiningumu, 
jeigų nežinctumėm, jog jis šičia tė- 
ra partijos aidas, žmogus, kurio in- 
telektas turi be jokių sąlygų pasi- 
duoti dvasinio koncentracijos lage- 
rio disciplinai. 


Išdėsčius privalomą požiūrį į Dos- 
tojevskį, reikštų padaryti kokias 
nors personalines išvadas, o tatai so- 
vietinėje sistemoje nėra toks jau pa- 
prastas dalykas. Klausytojas ar 
skaitytojas, tegu ir užgrūdintas ne- 
laukti ir nesitikėti nieko originalaus 
ir asmeniško, vis dėlto laukia kokios 
nors išvados. Be abejo, ir patį au- 
torių, ilgai kartojus valdiškas fra- 
zes, ima noras pasakyti ką nors sa- 
va. Bet tai yra slidus ir pavojingas 
reikalas. Grigoraitis baigia klasiškų 


sovietinėje praktikoje citatos prin- 
cipu, Originalesnis jis čia tik tuo, 
kad naudoja dvi citatas. Gorkio au- 
toritetu jis stengiasi Dostojevskį su- 
mažinti (tai atsargumo priemonė: 
jeigu nelaimingų būdu jam būtų ne- 
pavykę tiksliai apskaičiuoti efekto ir 
įspūdis būtų išėjęs teigiamesnis, ne- 
gu partija reikalauja), tuo.tarpu Le- 
nino žodžiais jis lyg ir norėtų jį 
rehabilituoti ir gal netiesioginiu bū- 
du pareikšti savo paties. nuomonę. 


Algirdas Vambra 


ATSIŲSTA PAMINETI 


Kazimieras Barėnas: KARALIšKA 
DIENA. Novelės. Nidos Knygų Klu- 
bo leidinys nr. 17. 1957 m., 154 p. 

LUX SCHRISTI 1957, kovo mėn., 
nr. 1(23). Leidžia ALRK Kunigų Vie- 
nybė, 116 p. Rašo: M. Krupavičius 
— šv. Augustino aktualumas, J. Sa- 
kevičius, M.I.C. — Palaimintasis Ino- 
centas XI. Pluoštą “šventadienio 
minčių" arba pamokslų pateikia Pr. 
F. B. (11-31 p.). Likusią žurnalo 
dalį užima Kunigų Vienybės veiklos 
oficialieji raštai, žinios, informacijos. 
Redaguoja kun, V. Rimšelis, M.I.C. 


e Vinco Krėvės vardo literatūri- 
nei premijai, kurią Lietuvių Akade- 
minis Sambūris Montrealyje numato 
įteikti š. m. gegužės mėn. už 1955-56 
m. išleistą lietuvių grožinės litera- 
tūros veikalą, skirti sudaryta sekan- 
ti jury komisija: Birutė Pūkelevičiū- 
te (Lietuvių Rašytojų Draugijos at- 
stovė), Jonas Kardelis (Montrealio 
Apylinkės, Kanados Lietuvių Ben- 
druomenės atstovas), Dr. Henrikas 
Nagys, Birutė Ciplijauskaitė, Kazys 
Veseika (Lietuvių Akademinio Sam- 
būrio atstovai). 

e Dr. Marijos Gimbutienės veika- 
lo “The Prehistory of Eastern Eu- 
rope" (Rytų Europos proistorė) I 
tomas išėjo iš spaudos gruodžio mėn. 
Knygą išleido Harvardo universite- 
tas. Didelio formato, 280 psl., telpa 
126 iliustr. su žemėlapiais tekste ir 
50 fotografijų ant kreid. popieriaus. 
Ji gaunama šiuo adresu: Peabody 
Museum, Harvard University, Cam- 
bridge 38, Mass. Kaina $7.50. 

e Lietuvių Enciklopedijos dešim- 
tas tomas kovo mėn. išsiuntinėtas 
prenumeratoriams. Jį redagavo dr. J. 


Girnius ir dr. J. Puzinas. Tomas 
apima paskutinę dalį raidės J ir pir- 
mąją dalį raidės K. — iki karika- 
tūra. 

e čikagoje išleista kun. dr. J., 


Prunskio skaitymų knyga gegužės 
mėnesiui, pavadinta “Motina Gai- 
lestingoji". Kiekvienai gegužės die- 
nai skirti trumpi skaitymai. 


VYSKUPO KNYGA APIE MARIJĄ 


Labai įdomu, kai 
parašo kokią knygą: 


kuris vyskupas 

juk vyskupai 
jiems pirmiausia yra pavesta skelb- 
ti žmonėms Gerąją Naujieną. Tad ir 
įžymiausieji Lietuvos vyskupai per 
pastaruosius 100 metų mokė sau pa- 
vestuosius ne vien gyvu žodžiu ar 
ganytojiniais laiškais, bet ir knygas 
rašydami: paminėkim tokį Valančių, 
Baranauską,  Paltarcką,  Staugaitį, 
Skvirecką, Reinį. 


I ta garbingąja eilę, šalia vysk. 
V. Padolskio, štai jau ne nuo šian- 
dien yra įsitraukęs ir vyskupas Vin- 
centas Brizgys. Ir, reikia pasakyti, 
sekmingai. Ištisų knygų jis dar ne- 
buvo ligšiol išleisdinęs; bet įvairiuo- 
se laikraščiuose straipsnių yra iš- 
spausdinęs nemaža. Kiek esu jų skai- 
tes, jie sudarė man įspūdį, jog auto- 
rius yra šviesi galva, žinių skrynia, 
tiksli plunksna, 

Bet štai pasirodė ir ištisa vysku- 
ro Vincento knyga: “Marija dangu- 
je ir žemėje". Skaičiau ją neskubė- 
damas, stengdamasis įsigilinti, gro- 
muluodama:, skonėdamasis. Ir vėl 
pasiteisino anoji mano nuomonė apie 
autorių. Skaitant knygą, galima jaus- 
ti, jog ji parašyta dvasiškųjų moks- 
lų žinovo (bet nesipuikuojančio sa- 
vo žinija), o parašyta tiksliai, aiš- 
kiai ir... patraukliai. 

“Marija danguje ir žemėje" yra tai 
trisdešimt vienas trumpas skaity- 
mas-mestvmas kiekvienai Marijos 
mėnesio dienai. Teologui, kanonistui, 
profescriui paprastai nėra lengva pa- 
tiekti sklandžių skaitymėlių plates- 
nėms skaitytojų masėms. Vyskupas 
Vincentas tą sunkenybę nugalėjo vy- 
Kusiai. Kiekviename skaityme jis 
duoda naudingų bei įdomių žinių apie 
Marijos gyvenimo aplinkybes, apie 
jos dorybes, ir stengias skaitytojuje 
sukelti atitinkamų jausmų bei pasi- 
ryžimų, siekdamas, kad paduoda- 
mosios žinios būtų ne vien teologiš- 
kai, o ir moksliškai tikslios, skrupu- 
lingai vengdamas perdėjimų bei sen- 
timentalumo (kuo ne kartą nuside- 
da kiti pamaldžiųjų knygų autoriai), 
užtat kai kam gal sudarydamas 
į-pūdį, jog ta ar kita vieta esanti 


sausoka bei šaltoka, kai tuo tarpu 
kitam ji atrodys vien santūri. Ką gi! 
Kiekvienas autorius turi savą būdą. 
Valančius būtų paskleidęs truputi 
savo valančiško šilto liaudiško hu- 
moro; Baranauskas būtų paspirginęs 
skaitytojo dūšią ir ją pajaudinęs 
liepsnojančiu galingu savo žodžiu; 
Paltarokas būtų paliejęs savo jaut- 
raus estetizmo, pažavėjęs struktūros 
bei žodžio harmoningumu. Užtat 
Skvireckas, Staugaitis ir Reinys yra 
artimesni vysk. Brizgiui, 

Šioje knygelėje mane ypač žavė- 
jo daug jo pabertų duomenų bei min- 
čių, Mums visai naujų ar pamiršta- 
mų. Neištūriu kai kurių nepakišęs ir 
skaitytojams pasigėrėti: 

I. Marijos tėvynė Palestina nebu- 
vo didelė — tik 25104 kv. kilomet- 
rai — Mažiau kaip pusė laisvosios 
Lietuvos. Išilgai Palestina buvo apie 
230 kilom., o skersai — siauriausio- 
je vietoje 37 km., Oo plačiausioje 
150 km. 

2. Kodėl tiek maža žinių apie Ma- 
rijos gyvenimą teliko užrašyta? 
Apaštalams bei evangelistams rašant 
savo raštus, šv. Dvasia jų neparagi- 
no smulkiau rašyti apie Mariją, ka- 
dangi išganymo veikale Dievo tiks- 
las buvo per Kristų išganyti žmonių 
sielas, o tam nebuvo reikalingi Ma- 
rijos gyvenimo aprašymai. Bet ko- 
dėl apie Mariją neparašė kiti Kris- 
taus ir jos bičiuliai? Mat, jinai buvo 
tokia nusižeminusi ir taip nemėgo 
liaupsinimų, todėl, tai suprasdami, 
niekas nebandė jos garsinti, apraši- 
nėdami jos kasdienio gyvenimo 
smulkmenas. Apie Mariją nedaug žo- 
džių evangelijose, bet kokie jie di- 
dingi ir kiek jucse prasmės! Tad ar 
smulkus jos gyvenimo atpasakoji- 
mas bebūtų galėjęs pridėti ką nors 
vertinga prie tos visos didybės 7? 

3. Apie Marijos gimtuosius metus, 
dieną ir vietą evangelijos nieko ne- 
mini. Bet senovinis padavimas jos 
gimtąja diena vadina rugsėjo 8, Dėl 
gimtosics vietos ginčijosi Jeruzalė, 
Nazaretas, Betliejus, Sefforis. 

Daugiau žinių yra apie Marijos 
tėvus. Seniausiasis apie juos kalbąs 
dokumentas, išlikęs iki mūsų laikų, 


yra vadinamoji Jokūbo protoevange- 
lija, parašytoji ne apaštalo Jokūbo, 
antrajame amžiuje, netrukus po Ma- 
rijos mirties: Marijos tėvai buvo 
Joakimas ir Ona, ši iš Aarono gimi- 
nės, anas — vienas iš Jeruzalės šven- 
tyklos kunigų. Joakimas ir Ona bu- 
vę turtingi žmonės. Anot žinovų, šv. 
Luko 3 skyriuje esanti Marijos ge- 
nealogija, o Juozapo genealogija 
esanti Mato I sk. Nors šv. Lukas 
mini Helį, o ne Joakimą, tačiau čia 
nesą netikslumo, nes pas žydus Joa- 
kim, Eliacim, Elie, Heli esąs tas pat 
vardas. 

4. Marijos vardas Myriam žydų 
buvo įvairiai ištariamas, ir jis turė- 
jo daug prasmių — apie 70. Bet 
kiek tas vardas pasako krikščioniui, 
sunku būtų ir išsakyti! Čia gražiai 
autorius pastebi: mūsų gyven'me 
daug esama tamsos, nusiminimo, 
kančios tik dėl to, kad nemokame 
ar pamirštame iš širdies ištarti Ma- 
rijos vardą. 

5 dienoj autorius įdomių dalykų 
papasakoja apie tai, kaip buvo auk- 
lėjami bei mokomi žydų vaikai, ir 
apie tai, kas buvo toji šventyklos 
auklėjamoji bei mokomoji įstaiga, 
kur būdavo atiduodamos kai kurių 
šeimų mergaitės — auklėtis, moky- 
tis ir patarnauti šventyklai, iki pa- 
ūgėjusios (13-15 metų) pačios pasi- 
rinks, ar ten pasilikti visam, ar 
grįžti į pasaulį. 

6 dienoj gražiai apibūdina Marijos 
meilę Dievui. Marijos jaunystėj visi 
žydai manė, kad jau atėjęs tas lai- 
kas, kada, anot pranašo Danieliaus, 
turėjo ateiti Mesijas. Visi su pagar- 
ba žiūrėjo į Dovydo giminės mer- 
gaites: kuri bus ta garbingiausioji, 
kuriai lemta būti Mesijo motina, Bet 
Marija buvo tokia pasižeminusi, jog, 
turbūt, niekad ne“rįso pagalvoti, kad 
ta visų laukiamoji moteris galėtų 
būti ji pati. Tad ji, lyg pati užkirs- 
dama į tai kelią, iš Dievo bei skais- 
tybės meilės, padarė amžinos skais- 
tybės apžadą (kas anuomet buvo 
labai retas dalykas). Vadinas, Mari- 
jos pasižeminimas buvo didesnis už 
viltį tapti Mesijo motina. 

Marijai dar jaunutei esant, mirė 
jos tėveliai. Žydų įstatymas reika- 
lavo, kad palikimas neišeitų iš tos 
pačios giminės, ir Mariją vertė ište- 
kėti už savo giminės nario. Bet juk 
ji buvo susirišusi skaistybės apža- 
du — tad norėjo surasti ir vyrą, 
kurs tą jos apžadą pagerbtų. O to- 
kių vyrų anais laikais būta. Vienas 
tokių buvo Juozapas. Ir juodu susi- 
tuokė. Juozapas tuomet turėjo apie 
30 metų, Marija buvo daug jaunes- 
nė, bet tikrai virš dvylikos. 


9 dienoj randame irgi įdomių da- 
lykų: Marija keliavusi pas giminai- 

tę Elzbietą nuo Jeruzalės į pietus 
per Esdrelcno lygumą, per ramių 
gyventojų šalį. Ligšiol aš manyda- 
vau, kad toji lyguma esanti į šiaurę 
nuo Jeruzalės, ir kad gyventojai nuo 
Jeruzalės į pietus nebuvo ramūs. 
Apie Marijos sukurtąjį Magnificat 
(kurs yra labai turiningas ir labai 
gražus) autorius sako: Marija pa- 
sakė himną, kuriam iki šiol nei tu- 
riniu, nei forma negali prilygti nė 
gražiausieji pasaulio poetų kūriniai... 
O aš ligšiol nežinojau, jog tas toks 
didelis palyginamasis darbas kieno 
nors jau yra atliktas. Būtų buvę 
malonų, jei autorius būtų pasakęs, 
kuria kalba Marija tą himną sukū- 
rė: senhebrajiškąja ar tuo metu kal- 
bamąja aramajiškąja tarme. Evan- 
gelistas Lukas jį išvertė graikiškai: 
įdomu, ar ir jį ištiko bendras ver- 
tėjų likimas — traduttore traditore, 
ar vistik jam pasisekė lygiai gražiai 
atkurti Marijos šedevrą), o gal teko 
lyginti bei gražinti?). Mūsų varto- 
jamasis lotyniškasis Magnificat ver- 
timas yra iš Luko vertimo. Beje, 
Magnificat nėra originalus kūrinys: 
Marija pasekė pranašo Samuėlio mo- 
tinos himnu. Man daug labiau pa- 
tinka Marijos sekimas. 


11 dienoj autorius iškelia Marijos 
bei Juozapo pasitikėjimą Dievu: iš 
pranašo Mikėjaus juodu žinojo Me- 
siją turint ateiti iš Betliejaus, kurs 
yra apie 150 kilometrų nuo jųdvie- 
jų gyvenamojo Nazareto; bet neat- 
rodo, kad jiem labai būtų rūpėję, 
kaip tai pasidarys, kad Išganytojas 
ateitų būtent iš Betliejaus; jei tai 
būtų jiems rūpėję, tai jie ankečiau 
būtų ten persikėlę; jie to nepadarė, 
palikdami pačiam Išganytojui tuos 
dalykus sutvarkyti. Man atrodo, jog 
Marija su Juozapu žinojo, kad “pa- 
sitikek Dievu, bet plauk per gelmę 
laivu!" ir būtų į Betliejų nuvykę 
anksčiau; bet to visai nereikėjo. 
Juodu žinojo. kada turės gimti Vai- 
kelis, ir vienkart iš anksto žinojo, 
jog tuo pat metu jiedviem teks nu- 
vykt į Betliejų užsiregistruoti. 

Autorius teisingai čia pastebi, kad 
Marija su Juozapu negavo vietos 
užeigoj ne dėl žmonių širdies kietu- 
mo: „užsirašymo dienomis Betliejun 
susirinko tūkstančiai žmonių, o mies- 
telis buvo mažas; užeigos kiemuose, 
kur keleiviai nakvodavo po dangum 
tarp gyvulių, gimdyvei būtų buvę la- 
bai nepatogų — tad juodu susijieš- 
kojo už „miestelio nuošalesnę bei ra- 
mesnę vietą — gyvulių stovyklą, ku- 
ri: tuokart buvo tuščia. 


"13 dienoj autorius paduoda įdomių 
žinių apiė didžiąsias žydų šventes. 
Tos šventės buvo Velykos, Sekminės 
ir Palapinės. Įstatymas reikalavo, 
kad tų „švenčių metu kai kurie žy- 

dai aplankytų Jeruzalės šventyklą. 
Vyrai ir vaikai, baigę 13 metų, gy- 
venę nuo Jeruzalės ne toliau, kaip 
vienos dienos kelias pėsčiomis, būti- 
nai turėjo apsilankyti. Kas nepajėgė 
to kelio pėsčias nueiti, buvo laisvas 
nuo pareigos. O moters ir vaikai, ne- 
baigę 13 metų, ir visi, gyvenę toliau 


nuo Jeruzalės, kaip vienos dienos 
kelias, neturėjo pareigos lankyti 
šventyklą. šventoji šeima gyveno 


4-5 dienos atstu nuo šventojo mies- 
to — tad neturėjo pareigos lankytis 
Jeruzalėj. Bet Jėzus, Marija ir Juo- 
zapas taip brangino įstatymą, pa- 
pročius ir šventyklą su jos apeigo- 
mis, jog mielai atliko tą sunkoką 
kelionę. 


15 dienoj randame įdomių smulk- 
menų apie Velykų avinėlį. Pasirodo, 
kad jį turėdavo valgyti 10-20 asme- 
nų, kad jį visą vienu kartu suvalgy- 
tų. Toje Velykų vakarienėj pirmoj ei- 
l6j dalyvaudavo savos šeimos na- 
riai, o jei jų būdavo per maža, tai 
suseidavo giminės ar kaimynai. Ga- 
lima manyti, jog paskutinėj Jėzaus 
vakarienėj dalyvavo ir Jo Motina. 
Pasirinktasis kambarys buvo didelis 
— tad gal, šalia Jėzaus būrelio, val- 
gė velykinę vakarienę dar vienas ki- 
tas būrelis po 10 ar daugiau asme- 
nų, palankių Jėzui, o taip pat gal 
atskirai ir daugiau vyrų bei mote- 
rų. Juk Jėzus tuokart įsteigė nuo- 
stabiausiąjį savo sakfamentą — tad 
gal Jis norėjo turėti kuo daugiausia 
sau ištikimų ir artimų asmenų. 


21 dienoj autorius gražiai kalba 
apie jausminį Marijos gyvenimą. 
Tiksliai nustato du dėsnius: “Kalbė- 
dami apie Marijos jausmus, pasi- 
stenkime išvengti dviejų klaidų. Bū- 
tų klaida manyti, kad Marija nejau- 
tė nieko, ką jaučia kiti žmonės. Bū- 
tų taip pat klaida manyti, kad na- 
tūralius dalykus Marija kada nors 
išgyvendavo taip netvarkingai, kaip 
neretai išgyvena paprasti žmonės". 
Bet kas tvarkinga, kas netvarkinga? 
Tai nelengvas nustatyti visiems lai- 
kams ir visoms vietoms dalykas. 
Įvairų kraštų bei įvairių laikų žmo- 
nės įvairiai reiškia savo. jausmus. 
Man atrodo. kad autorius Mariją 
vaizduoja lyg kokią bronzinę stojikę: 
“Apie Mariją jos didžiausio skaus- 
mo metu pasakyta, kad Kristaus 
mirties metu ji stovėjo šalia kry- 
žiaus. Stovėjo kentėdama, bet rami 
ir susivaldanti. Jos sveika ir apval- 
dyta prigimtis, jos gilus tikėjimas 
ir pasitikėjimas Dievu... jai padėjo 
ramiai pakelti visas kančias... Ma- 
rija buvo vaizduojama Kristaus kan- 
čios metu alpstanti, nualpusi puolan- 
ti i Magdalenos rankas, nualpusi par- 
puolusi po kryžium ant žemės ir pa- 
našiai ... Tačiau šv. Sostas visus to- 


kius Marijos vaizdavimus... pa- 


smerkė". 

Man čia kyla kiek abejojimų. At- 
simenu, kad pats Jėzus yra verkęs, 
prisimindamas Jeruzalės ateinantį 
išgriovimą, kad merdėjo Alyvų dar- 
žely, kad, ant kryžiaus kabėdamas, 
skundėsi Tėvui, kodėl šis Jį apleidęs. 
O juk Kristus buvo tobulai apsival- 
dęs vyras, Dievo Sūnus; Marija gi 
buvo moteriškė — tad jai visai pri- 
tiko, kaip moteriškei, savo giliajam 
skausme pasirodyti bent vienu laips- 
niu silpnesnei už Dievą — Sūnų. Mari- 
jai iš skausmo verkti, alpti, pulti į 
bičiulės glėbį, parpulti po Sūnaus 
kryžium buvo visai natūrali bei gra- 
ži skausmo išraiška, ypač atsime- 
nant, kaip jos tautietės paprastai 
reiškė sopulį. Vadinas, Bažnyčia 
anais atvejais, turbūt, pasmerkė ką 
nors anuose vaizdavimuose netinka- 
ma, 0 ne pačias tas išraiškas, kurios 
savaime yra natūralios, tinkamos, 
pagarbos vertos. Neturint kalbamojo 
Bažnyčios pasmerkimo viso konteks- 
to, sunku čia būtų paskutinį Žodį 
tarti. 


25 dienoj gerb. autorius įdomių 
dalykų papasakoja apie Marijos mir- 
(als 

“Negalime tiksliai pasakyti, kaip 
žmogus būtų baigęs laikinį gyveni- 
mą žemėje, jeigu žmonės niekad ne- 
būtų padarę nuodėmės. Gal žmonės 
į amžinąjį gyvenimą būtų iškeliavę 
kaip pranašas Elijas ar kaip Kris- 
tus, ar kaip Marija... Ar Marija 
mirė paprasta žmonių mirtimi? Die- 
vas galėjo leisti mirti ir Marijai, 
kaip mirė Kristus. Jeigu Marija mi- 
rė, tai ne už savo nuodėmes, o kaip 
Kristaus atpirkimo darbo dalyvė — 
už kitų žmonių nuodėmes. Tačiau 
nėra jokio nei teologinio, nei istori- 
nio prieštaravimo manyti, kad Ma- 
rija nemirė mūsų mirtimi", 

Na, nebecituosiu daugiau 
mielos knygelės, kur mūsų brangi- 
namasis autorius tiek įdomių bei 
vertingų žinių įdėjo, kur jis tiek 
skaidrios meilės mūsų bendrajai 
rangiajai Motinėlei įliejo. Tektų be- 
ne virą knygelę čia surašyti. Tad 
ačiū jam, ačiū už tą tokį reikalinsą 
jr mielą darbelį. Ir reikia pabrauk- 
ti, kad jis ir išleistas Liet. Knygos 
Klubo labai padoriai, su dailiu Jono 
Pilipausko aplanku. 


iš tcs 


Norėčiau kiek pasispyrioti su bran- 
giuoju Vyskupų dėl kai kurių kal- 
bcs dalykų, bet mano rašinėlis ir 
taip kiek ištįso. 

Tezu Dievulis suteikia autoriui jė- 
gų sukurti mums dar ne vieną reli- 
ginio turinio veikalą, kurių esame 
tiek reikalingi! 

Kan. M. Vaitkus 


LIETUVOS ŽEMĖLAPIS 


Lietuvių Enciklopedija, pasigerėti- 
nas mūsų emigracijos paminklas, 
išspausdino X tomą, siekiantį raidę K. 
Atskiras tomas bus paskirtas Lietu- 
vai: jis jau redaguojamas. Ryšium 
su tuo, kaip priedą prie Lietuvos to- 
mo, Enciklopedija išledo Lietuvos že- 
mėlapį, Juozo Andriaus redaguotą. 

Žemėlapis turi mastelį 1 : 532 000 
ir 72.5 cm augštį bei 103 cm“ plotį, 
be rėmų. Jo ribos siekia Liepoją ir 
Ludzą šiaurėje, Balstogę bei Bara- 
novičius pietuose, Drisą ir M'nską 
rytuose, Elbingą vakaruose. Pietinė 
Rytprūsių dalis išjungta: jos vieto- 
je įdėti M. Gimbutienės Aisčių pa- 
plitimo žalvario ir geležies amžiuo- 
se ir A. šapokos Lietuvos 15 amžiu- 
je žemėlapiai. Žemėlapis — hipso- 
metrinis: augščiai virš jūros pažy- 
mėti spalvomis — žalia ligi 100 m, 
augščiau geltona ir ruda. Baltijos jū- 
ros gilumai parodyti izobatomis kas 
10 m vienoda spalva. Vietovardžius 
tvarkė prof. A. Salys, hidrozsrafini 
tinklą prof. S. Kolupaila. Prie žemė- 
lapio pridėta 47 psl. knygutė su įžan- 
ga ir vardynu: labai vertingas prie- 
das, skiriamas žymia dalimi sveti- 
miems skaitytojams ir naudotojams. 

Žemėlapį paruošti ir išleisti — di- 
delis, epochinis darbas. Tą darbą at- 
lieka patyrę specialistai tam tikruo- 
se institutuose per metų eiles. Žemė- 
lapis, kaip ir rimta knyga, re'kalau- 
ja mokslo, meno ir technikos žinių. 
Todėl pagal žemėlapio turinį ir iš- 
vaizdą galima spręsti apie krašto 
kultūros lygį. Pasitaiko, kad žemė- 
lapį leisti pasiima diletantai, kartais 
kilniais tikslais: jie kompromi'uoja 
kartografją ir savo kraštą, išskyrus 
tą atvejį, jei jie sugeba vykusiai nu- 
sikopijuoti svetimą darbą, nedaug ji 
pagadindami. Dar tremtyje vienas pi- 
lietis išleido Lietuvos žemėlapį, tik 
jam neatėjo į galvą mintis, kuriam 
reikalui žemėlapyje nubrėžtas meri- 
dianų ir paralelių tinklas! 

Pirmą rimtą Lietuvos žemėlapį su 
lietuviškais vietovardžiais paruošė ir 
išleido 1924 metais Povilas Matulio- 
nis, Jis buvo žymus miškininkas ir 
didelis patriotas: jo žemėlapis buvo 
tuo metu labai naudingas, nors tu- 
rėjo nemaža klaidų. Kiti leidėjai ne 


kartą naudojo tą žemėlapį, kartoda- 
mi visas klaidas. Karo Topografijos 
Skyrius išleido 1934 metais daug 
tikslesnį Lietuvos žemėlapį, 1 400 
000 mastelyje: jį redagavo plk. A. 
Krikščiūnas, dirbo bent keli karto- 
grafai ir bent keliolika patarėjų, 
įvairių sričių žinovų. Spaudos Fon- 
das buvo leidęs sieninių žemėlapių 
mokykloms: ten stambiomis raudo- 
nomis raidėmis įstrižai visą lapą bu- 
vo atspausta: Lenkų okupuotas Vil- 
niaus kraštas. Taip politikai moka 
įpilti deguto kibirą į medaus stati- 
nę. Politikų reikalavimams paten- 
kinti Karo "Topografijos Skyriaus 
žemėlapyje teko paaukoti kampą su 
Nemuno versmėms, kur buvo įdėtas 
schematinis Pabaltijo žemėlapis, kad 
pasaulio analfabetai surastų, kur yra 
Lietuva. 


Tą politikų daromą žalą žemėla- 
piams miniu dėl to, kad eilė naujo 
žemėlapio trūkumų atsirado dėl pa- 
našių priežasčių. Prieš keletą metų 
mūsų politikai užsimanė turėti že- 
mėlapį būsimoms taikos konferenci- 
joms su visokiomis sienomis. Jiems 
ne tiek svarbus buvo žemėlapio tu- 
rinys, kiek sienos, buvusios, esamos, 
nesamos ir įsivaizduojamos. Sienos 
žemėlapyje būtinos, tik jos turi būti 
tikslios ir nekenkti kitiems ženklams, 
neturi būti plakato pobūdžio. Pradė- 
tas darbas buvo panaudotas Enci- 
klopedijos žemėlapiui, išbraukiant ne- 
reikalingas sienas. Sumanytojai lai- 
kėsi keistos pažiūros: nedėti tų sienų, 
kurių Lietuva nebuvo pripažinusi, to- 
dėl nebuvo parodyta vad. administra- 
cijos linija, kuri per 20 metų skyrė 
nuo Lietuvos Vilniaus kraštą. Dėl to 
buvo sunku nubrėžti apskričių rie- 
nas ir nepa-odyti jų pakeitimai 1939- 
1940 metais. Netiksliai parodyta 
Lenkijos-Sovietų 1920-1939 meių sie- 
na. Visai be reikalo nubrėžta apytik- 
rė 1566 metų riba: ją buvo galima 
pažymėti A. šapokos žemėlapyje. 
Neparodytos dabartinės okupuotos 
Lietuvos sienos, bet pripažinta Po's- 
damo siena tarp Rusijos ir Lenkijos. 
Ir rytinė buv. Lenkijos dalis pr'pa- 
žinta Gudijai. Tik po ilgos kovos pa- 
vyko atstatyti žemėlapio kampą su 
Nemuno augštupiu, kad mokyklų 


jaunimas galėtų rasti, iš kur teka 
Nemunas, O schema analfabetams 
iškelta į priedą su vardynu. 


žemėlapio turinys imtas, dalimi, 
iš kauniškio 1 : 400 000 žemėlapio, 
papildant ir pataicant jį pagal turi- 
Mus duomenis. Ypatingai svarbūs 
tikri vietovardžiai. Nesuskubom at- 
likti vietovardžių tikrinimo ir tvar- 
kymo darbo Lietuvoje. Prof. Salys 
pasiėmė sunkią pareigą užpildyti tą 
spragą emigracijos sąlygose. Jis sėk- 
mingai atliko tą darbą vakarinėj da- 
lyje, bet neturėjo duomenų rytinei 
daliai, Ten palikti lenkiški vardai su 
lenkiška transkripcija, net ten, kur 
ankstyvesni žemėlapiai rašė lietuviš- 
kus vardus, pvz. Szczara — ščėra, 
Molczadž — Maučėdis, Newda— Niau- 
da, Usza — Uša, Uzdianka — Uzda, 
Dvinosa — Dvynasa. Palieku kalbi- 
ninkams kritikuoti kai kuriuos neį- 
prastus vardus, kaip Kriavas, Svie- 
riai, Naročius, Medviagalis... 


Vietovardžių ir turinio atžvilgiu 
naujas žemėlapis yra daug geresnis, 
kaip visi ankstyvesni. Darbas buvo 
atliekamas bent per 3 metus. Leidė- 
jas į ji idėjo nemažą pinigų sumą. 
Redaktorius, po sunkaus dienos dar- 
bo, vakarais, ir dar ligų kamuoja- 
mas, dirbo sunkų darbą, vis taisė ir 
keitė, lipino įrašus primityviomis 
priemonėmis. Jis net neturėjo pan- 
tografo — įrankio kopijuoti, keičiant 
mastelį. Jis neturėjo po ranka Lie- 
tuvos žemėlapio 1 : 100 000, iš ku- 
rio būtų galima tikrint pagrindinius 
duomenis. Prof. Salys turėjo plačią 
korespondenciją su daugybe vietos 
žmonių ir žinovų, kartais dėl vieno 
kurio vietovardžio. Ir šio straipsnio 
autorius paaukojo daug vakarų su 
smulkiais žemėlapiais, vargindamas 
savo senas akis. Buvo tikėtasi, kad 
daromas naudingas  bendruomerei 
darbas. Tačiau, reikia atvirai prisi- 
pažinti, kad išėjęs iš spaudos žemė- 
lapis apvylė jo entuziastus. Visus ge- 
rus norus pagadino spaustuvė, ku- 
riai buvo pavestas litografijos darbas. 
Gal toji spaustuvė gamina puikius 
plakatus ir saldainiams etiketes, ta- 
čiau ji parodė visišką nemokėjimą 
spausdinti žemėlapius. Žemėlapis bu- 
vo užsakytas 1 : 500 000 mactelyje, 
originalai buvo paruošti dvigubai di- 
desni, Sumažinti nesugebėta, pada- 
ryta 6.4 procentų klaida. Žemėlapis 
pasirodė “egzotiškame" mastelyje 1 
: 532 000. Tai sudaro nepatogumų juo 
naudotis. Blogiau išėjo su spalvom: 
spaustuvė parinko tokias tams'as ir 
murzinas spalvas, kad vietomis per 
jas nematyti upių tinklo ir užrašų. 
Bendras žemėlapio įspūdis gaunamas 
blogo skonio, svetimas rimtiems že- 
mėlapiams. Ypatingai nerimtas atro- 
do žemėlapio titulas, nubrėžtas iš- 

VISUOMENINIS 
Go VE Na 


LIETUVOS PLUNKSNOS DARBININKAI 


Keli istoriniai bruožai 


Nepriklausomoje Lietuvoje plunks- 
nos darbininkai, žurnalistai ir rašy- 
tojai, savo kūrimosi pradžioje ėjo 
vienu keliu ir sutilpo vienoje organi- 
zacijoje, kuri iškart buvo pavadinta 
“Lietuvių literatų draugija", o vėliau 

“Lietuvių rašytojų ir žurnalistų 
sąjunga". 


Nors jau anuomet turėjome savo 
nepriklausomą valstybę, bet žurna- 
listų trūko. Nei spaudos draudimo 
metu iki 1904 m., nei iki I-mojo pa- 
saulinio karo nepavyko išugdyti pro- 
fesionalinių žurnalistų kadrų, nors 
visi mūsų tautos kovotojai dėl lais- 
vės rašė, kiti ir labai daug rašė. Jie 
reiškėsi visur: JAV, Mažojoj Lietu- 
voj, Rusijoj — Petrapily, Latvijoj — 
Rygoje ir kitur. Tie visuomenininkai, 
tautos žadintojai, aušrininkai, varpi- 
ninkai atliko labai svarbų tautinės 
sąmonės išugdymo darbą. Jie paliko 
ir mūsų laikams gilius ir neišdildo- 
mai ryškius pėdsakus. Tai buvo kil- 
nūs spaudos savanoriai: jie dažniau- 
siai jokių honorarų negaudavo ir ne- 
imdavo, nes reta redakcija ir tegalė- 
jo juos mokėti, Spaudos darbas bu- 
vo tik priemonė savo sroviniam ar 
tautiniam tikslui atsiekti. Išėjo taip, 
kad mūsoji praeities spauda pasitar- 
navo mūsų šviesuomenei, pavaduoda- 
ma lietuviškus universitetus: ji iš 
kartos į kartą perduodavo išsaugotas 
mūsų šviesuolių žinias, patyrimą, lai- 
mėjimus. Tokiu būdu tie rašantieji 


mūsų spaudos savanoriai, tautos kul- 
tūrinio darbo pirmūnai, atliko labai 
svarbią misiją. Jų dėka mūsoji tau- 
ta pabudo iš miego, pakilo mokslo ir 
kultūros keleriopon pakopų augštu- 
mon. 

Tačiau, atsikūrus nepriklausomai 
Lietuvai, vis dažniau ir dažniau dau- 
gelio spaudos darbininkų galvose kil- 
davo mintis — suorganizuoti spau- 
dos darbininkų, lyg ir profesinį bū- 
relį. Reikalas aktualėjo ir brendo. 

Iki 1921 m. pradžios žurnalistų ir 
rašytojų reprezentacinius uždavinius 
atlikdavo dr. J. Ereto vadovaujamoji 
SEA 

Tų pat metų pradžioje kilo min- 
tis sušaukti Kaune Pabaltijo žurna- 
listų konferenciją. Kaipgi čia išeiti 
iš nejaukios padėties; kad tuo metu 
Lietuvoje dar nebuvo “Lietuvių Žur- 
nalistų Sąjungos" ? 

Reikia tačiau priminti, jog ir 1920 
m. bendresnio pobūdžio spaudos ben- 
dradarbių reikalams aptarti karts 
nuo karto susirinkdavo uolūs plunks- 
nos darbininkai, Bet jie nebuvo or- 
ganizuoti, taip pat nebuvo gausūs. 
Jie tik atstovavo kurios nors srovės 
laikraščiui ar žurnalui. Bet Pabalti- 
jo Kaune šaukiamoji konferencija 
patarnavo gana svarbiu akstinu žur- 
nalistų organizaciniame darbe. 

1921 m. gegužės 11 d. dėl Pabal- 
tijo suvažiavimo svarbių dalykų iš- 
sprendimo susirinko šie asmenys: 


kreivintomis raidėmis ir perjuostas 
pigiu trispalviu kaspinu. Taip buvo 
pratusios mūsų gimnazistės puošti 
vakarų programas garbės svečiams. 
Man atrodo, kad spaustuvė derino 
spalvas prie tos juostelės: gal dėl 
to A. Šapokos žemėlapis išėjo ypa- 
tingai bjauriai iliuminuotas. Didelę 
žalą padarė žemėlapiui tamsiai mė- 
lyna ežerų spalva, kuri padengė už- 
rašus: jiems teko išpjauti “salas" 
ar padalyti ežerą pusiau. Kas, pvz., 
atspės Vištyčio ežero kontūrus? 


„Žemėlapių nebūna be klaidų. Ne- 
žiūrint visų pastangų, jų yra ir nau- 

jame žemėlapyje, ir vietos žmonės 
tuoj jas pastebi. Pvz. Eržvilko glžk. 
stotis pateko ne į vietą, ir per klaidą 
parodyta, kaip bažnytkaimis. Yra 
vietų, kur vieni užrašai dengia kitus, 
o to neturėjo būti. Didieji miestai be 
reikalo parodyti padidintais kontū- 
rais: dėl to Kaunas išaugo beveik li- 
gi Garliavos! 

Žemėlapio priede perdaug akį rė- 
žiančių klaidų angliškame tekste. 
Vis dėlto palinkėkime žemėlapiui pa- 
sisekimo, kurio troško tie žmonės, 
kurie į jį dėjo tiek gražių vilčių. 


Steponas Kolupaila 


kun. J. Tumas-Vaižgantas, J. Lauri- 


naitis, A. Klimas, A. Busilas, B. 
Damskis, dr. E. Draugelis, Jonas 
Kriščiūnas, J. Pajaujis, B. Sruoga, 


A. Žukauskas-Vienuolis, A. Voldema- 
ras, V. Biržiška ir dr. Eljaševas. 

Buvo išrinkta Pabaltijo žurnalistų 
suvažiavimo organizacinė komisija iš 
šių asmenų: J. Laurinaitis, V. Bir- 
žiška, dr. Eljaševas. Minimoji kon- 
ferencija įvyko Kaune 1921 m, ge- 
gužės 30 d. - birželio 3 d. Latviai at- 
siuntė 10 žurnalistų delegaciją, estai 
— 8. Konferencijai vadovavo lietuvis 
dr. E. Draugelis, vėliau pirmininka- 
vo latvis švabė ir estas — Ander- 
kopps. 

Konferencijoj buvo svarstomi: kul- 
tūros, ekonomijos, politikos, spaudos 
ir karinio bendradarbiavimo klausi- 
mai. Konferencija buvo laikoma 1a- 
bai nusisekusia ir dar ilgai po jos 
lietuvių, latvių ir estų spaudos dar- 
bininkai savo laikraščiuose prisimin- 
davo nuveiktus Kaune darbus — tą 
nuoširdų draugiškumą ir bendradar- 
biavimo dvasią. 

* 


1922 m. vasario 26 d. latviai šventė 
savo pirmojo laikraščio 100 metų su- 
kaktį. Jie kvietė kolegas žurnalistus 
lietuvius į Rygą. 1922 m, sausio 13 
d. įvyko susirinkimas, į kurį atsilan- 
ko: kan. J. Tumas, M. šalčius, J. 
Pronskus, J. Laurinaitis, A. Klimas, 
A. Busilas, V. Biržiška, M. Bagdonas. 

Vėl iškilo būtinas reikalas turėti 
savo profesinę žurnalistų sąjungą. 
Pagaliau visi nutarė tokią organiza- 
ciją steigti. Prof. Vaclovas Biržiška 
pasiūlė ją pavadinti “Lietuvos Žur- 
nalistų Sambūriu". Tas pavadinimas 
visiems susirinkimo dalyviams nepa- 
tiko. Kritikos prispirtas, prof. V. 
Biržiška savo siūlymą atsiėmė. Bu- 
vo dar siūlyta “Lietuvių Žurnalistų 
Draugija", bet po ilgo ginčo daugu- 
ma balsų priimtas organizacijos pa- 
vadinimas: “Lietuvių Literatų Drau- 
gija". Į valdybą išrinkti: kan. J. Tu- 
mas-Vaižgantas, J. Laurinaitis, A. 
Klimas. Valdybai (laikino'i) buvo 
pavesta ir latvius pasveikinti, ir įsta- 
tus paruošti, 

Pagaliau 1922 m. sausio 31 d. Kau- 
ne šaukiamas pirmasis žurnalistų ir 
literatų steigiamasis susirinkimas. 
Tame istoriniame susirinkime daly- 
vavo: kan. J. Tumas, M. šalčius, 
Bronius Prapuolenis, J. Laurinaitis, 
A. Bružas, K. Kristutis, J. Pronskus, 
P. Ruseckas, A. Klimas, J. Strimai- 
tis, M. Bagdonas, K. Samajauskas, 
A. Žukauskas-Vienuoli-, P. Būdvytis. 
Susirinkimui pirmininkavo kan. J. 
Tumas, sekretoriavo — A. Klimas. 

Nors tikroji lietuvių žurnalistų 
sąjungos užuomazga įvyko 1922 m. 
sausio 31 d., bet Lietuvoje L, Ž. S. 
įsisteigimo data buvo išvedama iš 


1921 m. gegužės 11 d., kada lietuviai 
žurnalistai ir literatai buvo susirin- 
kę aptarti Pabaltijo žurnalistų suva- 
žiavimo Kaune reikalus. 

Tad šiuo metu turime dvi istorines 
žurnalistų sąjungos įsisteigimo datas: 
Pagal 1921 m. gegužės 11 d.—-šiemet 
sukako Lietuvių žurnalistų Sąjungai 
ši) (k 

Daugumas mūsų žurnalistų-rašy- 
tojų sąjungos steigėjų jau išėjo am- 
žinybėn. Iš 1922 m. sausio 31 d. 
steigiamajame susirinkime dalyvavu- 
sių  rašytojų-žurnalistų nedaug be- 
turime. Mano žiniomis, dar laikosi 
mūsų tarpe gerbiamas prof. inž. Br. 
Prapuolenis, kuris 1957 m. sausio 15 
d. švenčia savo gyvenimo 79 m. su- 
kaktį. Šis brangus visuomenininkas, 
profesorius, inžinierius, publicistas 
šiuo metu gyvena JAV senelių prie- 
glaudoje šiuo adresu: Br. Prapuole- 
nis, Holy Family Villa, Orland Park, 
Ill. ; 

Be to, J. Pronskus gyvena Kan-- 
doje ir dar aktyvus lietuviškos spau- 
dos baruose. A. Žukauskas-Vienu:clis 
dar gyvas okupuotoje Lietuvoje. 


1922 m. sausio 31 d. įvykusiame 
žurnalistų ir rašytojų susirinkime 
kan. J. Tumas pateikė naujos orga- 
nizacijos įstatus. Įstatai apėmė labai 
plačius steigiamos organizacijos veik- 
los barus. Tačiau, atrodo, je buvo 
labiau priimtini rašytojams. Įstatai 
buvo labai praktiški, gyvenimiški, 
nesigilinta į įvairias plunksnos dar- 
bininkų teorines-ideologines bei fi- 
losofines sritis. Kalbamus įstatus pa- 
sirašė: kan. J. Tumas, J. Strimaitis, 
A. Žukauskas-Vienuolis, A. Klimas, 
J. Laurinaitis. Pagaliau tie įstatai 
1922 m. kovo mėn. buvo įteisinti, 
juos įregistruojant Kauno apskrit'es 
viršininko įstaigoje. 

Iš viso aiškiai matyti, jog LŽS 
steigėjas ir organizatorius, vyriau- 
sias jos šulas ir vadovas iki 1925 
m. buvo kan. J. Tumas. Niekas ne- 
ginčys to didelio vaidmens, kurį 
laisvos Lietuvos gyvenime suvaidino 
Lietuvių Žurnalistų ir Rašytojų Są- 
junga. 

Nuo to meto auga mūsoji spauda 
ne tik kiekybe, bet ir kokybe. Atsi- 
rado vis naujų ir naujų plunksnos 
darbininkų. Mūsoji LŽS subūrė ir 
sucementavo įvairių politinių srovių, 
įvairių pasaulėžiūrų bei ideologijų 
žurnalistus į darnų vienetą. Nors 
kaip matome, po kan. J. Tumo įsta- 
tais tėra pasirašę vos keliolika ra- 
šytojų bei žurnalistų, bet jau 1924 
m. sąjungos narių priaugo iki 43; 
tas skaičius iki 1929 m. paūgėjo iki 
71. Sudčtis betgi kito. Daugis “'en- 
tuziastų'' greit atšalo. Bet jų vieton 
atėjo vis nauji ir nauji: jauni ir ga- 
būs žurnalistai. Reikia pridurti, jog 
anais laikais labai maža buvo žur- 


TARP DVIEJŲ PASAULIŲ 


(A. ALECHINO MIRTIES MINĖJIMO PROGA) 


1946 m. kovo 23 d. mažame Lisa- 
bonos viešbučio kambarėlyje prie 
stalo sėdėjo nejudrus žmogaus pavi- 
dalas, Sustingusių akių žvilgsnis bu- 
vo nukreiptas į atverstą knygą 
Margaritos Sotbern “Vers VExile“, 
lyg skaitydamas eilutę “...tai yra 
likimas tų visų, kurie gyvena trem- 
Lyje 

Taip mirė A. A. Alechinas, 18 me- 
tų išbuvęs pasaulio šachmatų meis- 


teriu. Ką tik pasibaigęs antrasis pa- 
saulinis karas, sudėtingi ir lygiai 
tragiški jo padariniai tebebuvo su- 
kaustę žmonijos dėmesį. Tai šis įvy- 
kis praėjo mažai pastebėtas. Liūdna 
pabaiga vieno audringo gyvenimo, 
nepalyginamos šachmatininko karje- 
ros. 

A, Alechinas buvo kilęs iš rusų di- 
dikų šeimos, įžymios savo turtais. 
Jo tėvas lengva ranka sviedė kelis 


nalistų, kurie būtų išėję augštąjį 
žurnalizmo mokslą. Jie mokėsi spau- 
dos darbo, nuolatos bendradarbiauda- 
mi — rašydami laikraščiams. Jie 
mokėsi iš vyresniųjų savo kolegų 
žurnalistų išspausdintų straipsnių. 
Džiugu šiandien konstatuoti, jog 
daugelis jų pasirodė talentingi žur- 
nalistai: daugis jų net praaugo savo 
vyresniuosius kolegas. 

Ypatingo aktyvumo ir svorio Lie- 
tuvių Žurnalistų ir Rašytojų Sąjun- 
ga pasiekė 1924-1925 m. Nuo 1925 
m, LŽS pirmininku išrinktas dr. J. 
Purickis, aukso plunksnos žurnalis- 
tas, gabus diplomatas. Jis turėjo gi- 
lų gyvenimo patyrimą ir žmonių pa- 
žinimą greta plačios erudicijos bei 
enciklopedinio gyvenimo bei mokslo 
pažinojimo. 

Dr. J. Purickis pirmininkavo LŽS 
apie 10 metų. Gyvenimas parodė, jog 
labiau organizacinę veiklą mėgsta 
žiurnalistai ne rašytojai. Tuo tarpu 
sąjungos įstatuose pirmoj vietoj bu- 
vo Minimi rašytojai ir patys įstatai 
daugiau tiko rašytojams. Tad kilo 
mintis žurnalistus atskirti nuo rašy- 
tojų. 

1929 m. kovo 22 d. “Mūsų Ryto- 
jaus'' redakcijos patalpose buvo su- 
šauktas reoragnizacinis LŽS susirin- 
kimas. Į jį atsilankė 30 narių. Ir 
šiam susirinkimui pirmininkavo dr. 
J. Purickis. Susirinkime buvo pakeis- 
tas sąjungos pavadinimas iš “Lietu- 
vos Žurnalistų ir Rašytojų S-gos" į 
“Lietuvos Žurnalistų S-gą“. Naujus 
įstatus pasirašė: dr. J. Purickis, A. 
Klimas, M. šalčius, F. Kirša ir A. 
Bružas. LŽS buvo įregistruota Kau- 
no apskrities viršininko įstaigoje 
1930-m: IV, 12: d. 2 

Po persiorganizavimo lietuvių žur- 
nalistų į profesinę organizaciją, dau- 
gis s-gos narių, nors ir ne praban- 
giai, gyveno iš plunksnos darbo—iš 
gaunamų honorarų arba iš kurio 
laikraščio mokamos algos. Ilgainiui 
žurnalistams buvo išrūpintos įvairios 
lengvatos, pvz. atpigintas susisieki- 
mas, gydymasis, pensijų klausimas 
ir t.t. Argi nutylėtume žurnalistų 


poilsio namus Giruliuose, pačiam pa- 
jūryje? Juose buvo gana erdvūs 24 
kambariai. Žemė, ant kurios poilsio 
namai buvo pastatyti, pavyko įsigyti 
labai palankiomis sąlygomis: 1800 
kv. metrų ploto sklypą užrašė prieš 
mirdamas M. šuišelis, o 2200 kv. 
metrų gretimą sklypą palankiomis 
sąlygomis perleido velionies našlė. 
Taigi susidarė 4000 kv. metrų, gana 
didelis sklypas. 

Pagaliau imta rūpintis žurnalistų 
ir rašytojų “Lietuvos Spaudos Na- 
mais''. Tuo reikalu pasirodė nemaža 
straipsnių (J. Kardelio ir kt.). Gal 
iki šiandien Lietuvos žurnalistai bei 
rašytojai ir spaudos namus turėtų. 

Bet 1940 m. birželio 15 d. raudo- 
nosios armijos tankai jau šliaužė 
Kauno ir visos Lietuvos keliais. So- 
vietų Rusijos pasiuntinys Pozdniako- 
vas ir iš Maskvos atskridęs Dekano- 
zovas likvidavo visas lietuviškas or- 
ganizacijas. Buvo uždaryta ir Lie- 
tuvos Žurnalistų Sąjunga. NKVD su- 
naikino daug žurnalistų s-gos narių. 
Kiti buvo ištremti į Sibiro koncent- 
racijos stovyklas. Kai kurie žurna- 
listai — J. Paleckis, J. šimkus ir k. 
nuėjo tarnauti rusams. 

Vokiečių okupacija nepalengvino 
lietuvių tautos kančių. Lietuvių tau- 
tos reikalus ginančios spaudos kaip 
ir nebuvo; tautinė spauda ėmė spon- 
taniškai kurtis pogrindy. Žurnalis- 
tai vėl dirbo, nepaisydami pavojų 
gyvybei. 

1944 m. liepos 16 d. komunistai 
užėmė Vilnių, o rugpjūčio 1 — rau- 
donoji banga paskandino ir Kauną. 
Daugis Lietuvos žurnalistų gelbėjosi, 
pasitraukdami tos pačios nemėgia- 
mos Vokietijos teritorijon, 

Tuomet daugelio žurnalistų bei ra- 
šytojų galvose kilo mintis steigti lie- 
tuviškus informacinius laikrašč'us 
bei žurnalus. Buvo svarbu, kad sto- 
vyklose gyvenę lietuviai nepalūžtų 
nevilties sielvarte, kad jie būtų tin- 
kamai informuoti. Bet tam laikotar- 
piui apžvelgti reikėtų atskiro straips- 
nio. 

Vladas Mingėla 

milijonus rublių garsiajam Monte 
Carlo Kasinui. šachmatais lošti Ale- 
chinas išmoko iš savo vyresnio bro- 
lio Aleksiejaus. Atrodo, kad čia pa- 
liečiama kažkokia slapta gaivalingos 
aistros styga, nes nuo tos dienos 
šachmatai jam tampa palaima ir 
prakeikimu. Pirmas didesnis pasise- 
kimas — pergalė Stockholme 1912 
m., bet jau 1914 m. Petrapilyje ir 
Mannheime 22-jų metų Alechinas 
prašoka visą Europos šachmatų eli- 
tą. 

Pasaulinis karas sustabdo meteo- 
rišką jo kilimą. Dabar Alechinas ru- 
sų armijos eilėse, apdovanojamas 
Stanislovo ir Jurgio kryžiais. Bet 
1917 m. švelnios jo rankos ir gera 
prancūzų kalba tampa jam mirties 
bilietu. Iš to laiko kilę kiek perdėti 
pasakojimai apie jo “mirti ar gyven- 
ti' partiją su Trockiu. Betgi lieka 
faktas, kad vienas iš penkių liaudies 
teisėjų nepasirašė jo mirties spren- 
dimo Odesoje, Alechinas perkeliamas 
į kilmingųjų rusų koncentracijos sto- 
vyklą. 


Galų gale 1921 m. jam pavyksta 
ištrūkti į Vakarus. Užpakaly lieka 
sugriauti tėvų namai, iškankinta ru- 
sų tauta ir naujieji Kremliaus šei- 
mininkai, jėgos troškuliu avsvaigę, 
jau beruošią naujus ambicingus pla- 
nus visam pasauliui užvaldyti. Prieš- 
akyje — Vakarų pasaulis, rūpestin- 
gai gydąs praėjusio karo žaizdas, bū- 
dingų naivumu puoselėjąs amžinos 
taikos viltį. Alechinas pasiekia Ber- 
lyną su 200 markių kišenėje. Vėliau 
persikelia pastoviai gyventi į Pran- 
cūziją, ten priima pilietybę ir baigia 
teisių fakultetą Sorbonoje. Bet Ale- 
chinas neturi laiko praktikuoti tei- 
sės. Visa aistra jis vėl atsiduoda sa- 
vo jaunystės svajonei — iškovoti pa- 
saulio šachmatų meisterio vardą, 


Kad supratus tikrąjį  Alechino 
vaidmenį ir reikšmę šachmatams, 
nepakanka išvardinti triumfalines jo 
pergales chronologine tvarka. Susi- 
pažindami su būsimų jo žygių tik- 
rąja scena, padarysime trumpą iš- 
kylą į 64 langelių pasaulį, 

k 


Pirmiausia čia susiduriame su šach- 
matų ABC — Steinitzo ir Tarrascho 
teorijomis. Devynioliktojo šimtmečio 
antroje pusėje Steinitzas išdėstė sa- 
vo teoriją, pagrįstą atsargiu ir me- 
todišku mažų mažiausių pirmenybių 
kaupimu, ligi kraštutinumo vengiant 
bet kurių susilpninimų savoje stovyk- 
loje. Tai leido - įsivyrauti atsargaus 
pozicinio ; manievravimo: metodui — 
kantriai laukiant priešo klaidos. Pa- 
gal "Tarraschą „esminiai šachmatų 
elementai. yra laikas ir erdvė. Laika 
jis išreiškia tempais, t. y. judesiais, 
kuriais tikslingai. išstatomos figūros. 

Erdvės — suprantama, šachmatų 
lentoje — užvaldymui reikią užgrieb- 
ti centrinių laukelių kontrolę. "Taip 
tad suskaičiavus tempus ir centri- 
nius laukelius veikiančias jėgas, su- 
daroma primityvi matematikos for- 
mulė, einanti sprendiniu, bet kurią 
šachmatų poziciją įvertinant. 


šių šachmatinių teorijų įtakoje iš- 
sivysčiusi meisterių karta tikėjo, kad 
šachmatų esmės mįslė išsprendžiama, 
pasiekiant išbaigtai tobulą lošimo 
formą. "Tai klasikinė gadynė šach- 
matų istorijoje. Kalbamuoju metu ji 
jau buvo peržengusi savo zenitą. Ir 
kadangi stagnacija šachmatams tiek 
pat svetima, kiek ir menui, atsistota 
prieš būdingą pasirinkimą: rasti nau- 
jus kūrybinius kelius, arba — mirtis 
išsisemimu, 

Iš to, kas pasakyta, nesunku su- 
prasti ir tą apie 1925 m. kilusią aud- 
rą dėl vis stiprėjančios nuomonės, 
kad šachmatai jau baigią savo am- 
žių lygiųjų mirtimi, Turnyrinė sta- 
tistika bylojo aiškia kalba, taip kad 
net toks puolimo virtuozas, kaip did- 
meisteris R. Spielmanas pasidavė ši- 
tai įtakai ir pasiskelbė galįs sulošti 
20 partijų iš eilės lygiomis su bet 
kuriuo lošėju pasaulyje. 


šitas nuobodokas scenovaizdis ne- 
lauktai dvelktelia praeities romanti- 
ka, kai jame pasirodo Alechinas. 
Lyg koks senobinis riteris, apsigink- 
lavęs devizu “Drąsa — Bandymas — 
Nuotykis", trenkia jis geležinę pirš- 
tinę bestingstančių formų garbinto- 
jams po kojų ir drauge istorinį iš- 
šaukimą — “Pražūtis dogmai!", Ale- 
chinas sutinkamas abejojimų, kar- 
tais ir neslepiama pašaipa. Tos gai- 
vališkos atakos turi gi galų gale, su- 
dužti į moderniškų meisterių beveik 
tobulą gynimosi techniką. 


Tačiau smogiančios pergalės greit 
keičia dviprasmiškas šypsenas nuste- 
bimu. Jau imama kalbėti apie roman- 
tizmo atgimimą. Bet gilioji Alechino 
genijaus prasmė dar nesugriebiama. 
Jo kovota ne senobiniais ginklais, 
bet naujais metodais, išeinančias iš 


' naujos pažiūros į pačių šachmatų Io- 


šimo esmę. Ir ne amžių dulkės dengė 
jo šūkį nuo jo amžininkų akių, o tik 
jų pačių didis nesupratimas. 


Netrukus lieka tik viena kliūtis 
Alechino pergalių kelyje. Jau pasku- 
tinė pakopa, bet joje — magiškas J. 
P. Capablancos vardas. šis Kubos 
šachmatų “wunderkind'as" subrendo į 
tikrą “'wunder-didmeisterį" po to, kai 
karštos Havanos saulės padedamas, 
negailestingai sukūlė visai jau ne 
laskeriškai lošiantį Laskeri. Žaibiška 
orientacija, logika, kertanti savo pa- 
prastumu, nuostabus lošimo techni- 
kos apvaldymas — štai Capablancos 


raktai į pergalę. Laimėjimus pasiek- 
davo paperkamu lengvumu, pasau'io 
meisterio vardas nukrito pats, lyg 
tas išsirpęs vaisius, į jo priejuostę. Jis 
apšaukiamas nenugalima “šachmatų 
mašina". Ir tik gera nuomonė apie 
save prašoko retą Capablancos ta- 
lentą. “šachmatuose man nebėra pa- 
slapčių, lošimas perdaug jau papras- 
tas" — pompastiškai pareiškė jis ir 
pasiūlė padaryti didesnę lentą, įves- 
ti daugiau figūrų, kad jam kiek įdo- 
miau būtų lošti. O lyg patvirtinda- 
mas šitokį akiplėšiškumą, ištisais 
metais nepralošdavo nė vienos par- 
tijos! 

Pirmą iššaukimą Capablancai Ale- 
chinas pasiuntė jau 1921 m. Bet tik 
1927 m. Buenos Aires mieste paruo- 
šiama scena didžiajai šachmatų ti- 
tanu kovai, Susikirtimas tų dvieių 
priešingybiu tiek gyvenime, tiek 
šachmatų lentoje, nuspalvintas dar 
asmeniškos ir abipusės neapykantos, 
sukėlė ligi tol negirdėtą susidomėji- 
mą šachmatų pasaulyje. Daugumcs 
nuomonė buvo palanki Alechinui, 
labiausiai dėl jo originalaus ir turi- 
ningo lošimo būdo:  “Capablancos 
geriausios partijos — lyg skambi 
šalna, Alechino tačiau, — tai audrin- 
gi akordai“ — taikliai išsireiškė 
Brinckmannas. 

Bet ir karščiausieji Alechino ger- 
bėjai būgštavo dėl galimos išdavos. 
Alechinui dar nebuvo tekę pralenkti 
Capablancos nė viename turnyre, o 
asmeniška pasekmė — 3 pralaimėji- 
mai prie 7 lygių — tikrai nieko ge- 
ro nežadėjo. Alechinas ir pats jautė, 
kad tiesioginiu frontiniu puolimu ši 
tvirtovė nepaimama. Išdavoje jo pa- 
sirenkama tikrai įsidėmėtina taktika. 
Lošimo pradmėje jis privaldo įprastą 
savo veržlumą, vidury — lėtai, rū- 
pestingai  manievruoja, lyg imituo- 
damas didįjį savo priešą, o gale — 
demonstruoja technišką, niekuo neuž- 
sileidžiančią anajam. Taip lošiant 25 
iš 34 susitikimų baigėsi lygiomis. 
Capablanca tikriausiai priėjo klai- 
dingų išvadų apie “pasikeitusį Ale- 
chiną". šiojo taikingumas buvo tik 
taikingumas barškuolės gyvatės, kuri 
mieguistu ritmu linguoja savo galvą 
ir staiga žaibiškai kerta mirtingu ge- 
luoniu. Laimėjimų santykis 6:3 Ale- 
chino naudai nebuvo augštas, bet pa- 
kankamai aiškus šitokiame susitiki- 
me. Capablanca niekad pilnai nebe- 
atsigavo po šito pralaimėjimo. Keis- 
tu būdu jis tapo pats savo didžiulio 
talento auka. Pasisekimai jam da- 
vėsi taip lengvai, kad jis perdaug jau 
suprastino savo naudojamas priemo- 
nes ir taip visas jo lošimas sulėkštė- 
jo. Alechinas dabar jam įrodė, kad 
paviršutiniškai  lošiančiam gilusis 
šachmatų lošimo turinys lieka amži- 
na paslaptimi. 


Ir taip “šachmatų mašinos“ mitas 
buvo sunaikintas. Krauju ir prakai- 
tu Alechinas pasiekė šitą pergalę. 
“Dabar man prasidėjo nauja era..." 
rašė jis tuoj po mačo. 


Maža to, nauja — ir daug švieses- 
nė — era prasidėjo visam šachmatų 
pasauliui, 


Seka absoliutaus Alechino viešpa- 
tavimo dekada. Jis sukuria naują 
super-didmeisterio klasę ir toje kla- 
sėje jis pats vienas. Jo laimėjimai 
San Remo 1930 m. ir Veldes 1931 jau 
nebe laimėjimai, bet žiauri visų da- 
lyvavusių degradacija, Ten, kur da- 
lyvaudavo Alechinas, likusieji kovo- 
davo tik dėl antrosios vietos. Taip 
ejosi net ligi 1935 m., kai Alechinas 
visai nelauktai prakišo mačą ir ti- 
tulą dr. Euvei. Pikti liežuviai pori- 
no, kad rusva arbata, kurią jis at- 
sargiai siurbčiojo lošimo metu, pri- 
laikė savyje prancūziško “Monnet" 
konjako... Bet nepraėjo dar 2 metai, 
kai Alechinas didžiu dvasios susikau- 
pimu malte sumala Euvę atsigriebi- 
mo mače. Bet laužyti taisykles — 
tai Alechino duona. Tolimesnieji jo 
pasireiškimai jau kuklesni, čia am- 
žius pradeda rinkti savo duoklę. Ta- 
čiau puikiam didmeistrių derliuje nė 
vienas dar neturi ūgio, reikalingo 
išstoti mače prieš Alechiną. S. Floh- 
ras numatomas sekančiu iššaukėju. 
Liūdnas pasirinkimas — tai tik pa- 
blogintas Capablanca. AVRO kandi- 
datų turnyre 1938 m. išeina jis... pas- 
kutiniuoju. Bet ir pirmieji du — P. 
Keres ir R. Fine — prisipažįsta, kad 
jiems dar “trūksta garo" didžiajam 
susitikimui su Alechinu. 


Čia antrasis pasaulinis karas ir 
vėl sumaišo Alechino planus, nu- 
traukia kūrybinį jo kelią. Jis pasie- 
kė gražių laimėjimų, tiesa, dar ir 
karo metais, bet turnyrų su tikrai 
pirmaeiliais dalyviais tuo laiku su- 
ruošti jau nebebuvo įmanoma. 


šiandieną, kai Alechinas jau įsta- 
tomas į istorinius rėmus kaip šach- 
matininkas ir žmogus, noriu pasisa- 
kyti dar dviem atvejais, kurie yra 
tapę karštų ginčų objektu. Tai gali 
būti paaiškinta tik apgailėtina infor- 
macijos stoka, čia turiu galvoje 
Alechino “kolaboraciją'? su vokiečiais 
ir sovietišką jo "atsivertimo" versi- 
ją. 

1945 m. anglų ir olandų šachma- 
tų sąjungos apkaltino Alechiną pro- 
nacizmu. Diskvalifikacijos galimybė 
stabdė pasiruošimus Alechino-Botvin- 
niko mačui. Bet nelaukta pirmojo 
mirtis tapo niūriu atsakymu ir išei- 
timi iš nejaukios padėties. šių į7y- 
kių užuomazga sutampa su antrojo 
pasaulinio karo pradžia, užklupusia 
Europos šachmatininkus Buenos Ai- 
res olimpiadoje. Lošimai tarp karo 


padėtyje atsidūrusių valstybių buvo 
neįmanomi. Reikalavimas visus šito- 
kius susitikimus užskaityti pralaimė- 
jimu Vokietijai, kaip vienpusiškai 
susidariusios padėties kaltininkei, bu- 
vo gan natūralus Alechinui, kaip 
Prancūzijos komandos kapitonui. 
Alechinas pralaimėjo tą argumentą, 
ir daug daugiau negu tai. 1940 m. 
sumušę Prancūziją, vokiečiai netruko 
jam priminti nesenos praeities “klai- 
das". Alechinas planuoja sprukti iš 
vokiečių, bet pirmiausia tam reikėjo 
kiek pataisyti pašlijusius su jais 
santykius. Iš čia jo straipsnis nacių 
spaudoje: Alechinas “įrodo", kad žy- 
dai kaip šachmatininkai stokoja 
"drąsos" ir “kūrybinės jėgos". 1943 
m. Alechinas išgauna vizą turnyrui 
Madride. Į Vokietiją, ar jos tiesiogiai 
kontroliuojamas valstybes, jis nieka- 
da nebegrįžta. Vokiečių me'steriai 
Brinckmanas ir Rellstabas, Alechino 
bendrakeleiviai į Madridą, iš pirmų 
rankų suteikė man žinias, liečiančias 
pastaruosius įvykius. Išvada aiški: 
Alechinas tikrai nebuvo joks prona- 
cis, bet minėtasis straipsnis — aiš- 
kus nevykusio oportunizmo pasireiš- 
kimas. 


1948 m. sovietų šachmatų metraš- 
tyje pasirodė reikšmingas tik ką “iš- 
kepto" naujojo pasaulio meisterio 
M. Botvinniko straipsnis, kuriame 
aprašoma jo kelias į didįjį pasiseki- 
mą. Čia Botvinnikas padaro sensa- 
cingų "atidengimų". Jau 1938 m. — 
tuoj po AVRO kandidatų turnyro — 
jis slaptai taręsis su Alechinu dėl 
mačo ir kvietęs pastarąjį iš viso grįž- 
ti į Sovietų Sąjungą. Ligi čia — 
nieko naujo. Tai nebuvo pirmas kvie- 
timas Alechinui grįžti į tėvynę, Bet 
dabar seka staigmena: Alechinas 
“graužęsis"" dėl padarytos “baisios 
klaidos", pabėgant iš Sov. Sąjungos. 
Jis karštai norėjęs “atitaisyti ją pir- 
ma patogia proga'' — eventualiai su- 
lošiant mačą su pačiu Botvinniku. Ir 
Botvinnikui tereikėjo tik 10 metų, 
kad, jau po Alechino mirties, atiden- 
gus pasauliui šitą nuostabų “atsiver- 
timą", kuris įvyko, deja, be jokių 
liudininkų. Botvinniko tartas žodis 
buvo ženklu pilnai Alechino rehabili- 
tacijai sovietų spaudoje. Prieita net 
prie to, kad Alechinas jau atvirai 
vadinamas “tarybiniu žachmatinin- 
ku"! 

Pats Alechino gyvenimas yra ge- 
riausias atsakymas į šituos absur- 
diškus išvedžiojimus. Veiksmais, 
nuomonėmis išreikštomis raštu ir Žo- 


džiuų, tūkstantį kartų jis pasirodė 
antikomunistu. Pagal  Botvinn ką, 
atsivertimas" įvykęs 1938 m. Bet 
rašančiam šias eilutes atsitiktinai 


pačiam teko girdėti Alechiną svars- 
tant kelionės į Sov. Sąjungą galimy- 
bę 1939 m. antroje pusėje. Pasikal- 


bėjimas vyko Buenos Aires olimpia- 
dos užkulisiuose, Alechinas rodė vie- 
nam mano gerai pažįstamam meis- 
teriui raštu kvietimą gastrolių Sov. 
Sąjungoje puikiausiomis materialinė- 
mis sąlygomis. Jis visai neslėpė di- 
delės baimės, kad jam gali “kas nors 
nutikti," nuvykus ten, iš kur jo pri- 
siminimai buvo kalėjimas, priversti- 
nių darbų stovykla, baisioji čeka. 
Minėtasis mano pažįstamas įrodinė- 
jo, kad rusai nedrįstų jam ko dary- 
ti, bijodami blogo įspūdžio, nes Ale- 
chinas esąs perdaug jau plačiai žino- 
mas. Man neatrodė tačiau, kad Ale- 
chinas būtų buvęs tuo įtikintas. Kiek- 
vienu atveju tai tikrai nebuvo pana- 
šu į “atgailaujantį sūnų palaidūną"'. 
Alechino tik norėta — jo paties žo- 
džiais — "išvysti dar kartą prieš 
mirtį savo tėvynę“. Nelieka abejoji- 
mo, kad turime reikalą su eiliniu 
sovietišku istorijos klastojimu. 


Alechinas mirė nenugalėtas. Mirė, 
kaip paskutinysis tikras šachmatų 
karalius. Dabar Botvinnikas nešioja 
tą karūną. Bet, tarsi prisitaikyda- 
mas prie moderniškųjų šios žemės 
monarchų, jis nevaldo. Dar daugiau 
— jis net nėra pirmas, o tik atsi- 
tiktinis, tarpe lygių. Keres, Reševs- 
kis, Bronšteinas ir Smyslovas laimė- 
jo visus didžiuosius turnyrus per 
paskutinius 8 metus, kai naujasis 
pasaulio meisteris arba iš viso neda- 
lyvaudavo, arba buvo priverstas ten- 
kintis žemesnėmis vietomis. 


Alechino palikimas ateinančioms 
šachmatininkų kartoms yra neišskai- 
čiuojamas. Naujos idėjos partijų 
pradmėse, baigmės įėjusios pavyz- 
džiais į baigmių teoriją, o labiausiai 
niekieno dar nepasiektas painiausio 
partijos vidurio apvaldymas suteikė 
jo lošimui tokį neišsemiamą turinį, 
kad jo partijos liks studijų objektu 
ateinantiems šimtmečiams, 

Bet visai išskirtinas Alechino nuo- 
pelnas yra praskynimas kelių nauja- 
jai šachmatų mokyklai. štai pagrin- 
diniai jos bruožai. 

šachmatuose  nesama visuotinių 
taisyklių ar išbaigtinės logikos. Vis- 
kas čia — tapimas ir vyksmas. Di- 
naminiai veiksmai yra pranašaują. 
Todėl gamtos ir fizikos mokslų — O 
ne tiek matematikos — metodų pri- 
taikymas yra labiau galimas. Iš ki- 
tos pusės randame ir tam tikrų sta- 
tinių veiksnių. Pvz, figūra pati vie- 
na nereiškia nieko, o tik ryšyje su 
kitomis. Čia turime užuomazgą eilės 
priežastingumo reiškinių. Tad ir ma- 
tematikos mokslo metodai randa bent 
dalinį pritaikymą, ypač baigmėse, 
medžiagiškai suprastintose padčtyse, 
bet taip pat ir kai kurių žaidimo 
pradmės ar vidurio nuostatų suda- 
ryme. Didžioji mįslė tačiau — tai tų 

dinaminių ir statinių jėgų santykis, 
kurs yra ne tik kintamas, bet ir iš 
viso sunkiai susekamas, taisyklėms 
ar logikai nepaklusnus. Tuo užrėžia- 
ma riba bet kurių mokslinių metodų 
panaudojimui: galutino kurios pozi- 
cijos sprendinio jais nepasiekiama. 


Tyrinėdami šachmatų poziciją, ran- 
dame eilę įtampos mazgų. Partijos 
eigoje jie darosi permainingi, jud- 
rūs. Be to, keli ar keliolika persi- 
laužimo momentų esmėje saisto par- 
tijos pusiausvyrą. Sugebėjimas su- 
vokti tų mazgų ir momentų dinami- 
nį pobūdį, slypinčią juose prasmę ir 
kryptį, t. y. suprasti tikrąjį šach- 
matų pozicijos turinį, yra prigimto 
šachmatų talento rodiklis. šitaip iš- 
ryškinus ribotas galimybes moksli- 
nėms priemonėms panaudoti, atiden- 
giama naujos ir neaprėpiamos plot- 
mės individualiam pasireiškimui, 

Rusai šią naująją mokyklą vadina 
realistine. Jie yra teisūs, kiek jie 
realizmą apibūdina kaip dogmatizmo 
antipodą. Bet tvirtinimai, kad Stei- 
nitzas - Laskeris - Tarraschas atsu- 
kę atgal “šachmatų pažangos laik- 
rodi", rodo, kad, kovodami su dog- 
ma, jie susikūrė savąją, tapdami pas- 
tarosios trumparegiais vergais. Kla- 
sikinis laikotarpis šachmatuose buvo 
svarbi ir būtina pakopa, be kurios, 
aišku, nebūtų ir jokios naujos mo- 
kyklos. 

Alechinas pats niekad pilnai nefor- 
mulavo naujųjų dėsnių. Daug kas 
buvo iššifruota iš jo lošimo būdo. 
analizių ir komentarų jau po jo mir- 
ties. 

Ir taip išaugo nauja šachmatų ga- 
liūnų karta, lošianti—arba bent ban- 
danti lošti — dinamiškų „Alechino 
stiiumi. “Lygiųjų mirtis" ar “šach- 
matų išsisemimas" atrodo dabar se- 
niai pamirštu neramios nakties sap- 
nu. šachmatų autoritetai Vakaruose 
ir Rytuose retu sutarimu pripažįsta, 
kad tik Alechinas prakirto langą toje 
tvankioje patalpoje, kur jau baigia- 
ma buvo uždusti. O pro tą langą ma- 
tyti nauji neapžvelgiami plotai, nau- 
ja veiklos erdvė nenumalšinamajam 
žmogaus troškuliui — siekti, jieško- 
ti, pažinti. 

Alechino gyvenimas praėjo didžių- 
jų Žmonijos sukrėtimų ženkle, kai 
homo sapiens klaidžiojo sutemose, 
veltui laukdamas ryto prošvaistės. 
Tačiau niekas negalėjo nukreipti jo 
nuo jo užbrėžtųjų tikslų, Kur tik 
žengė, jis metė ilgą šešėlį, ir tai bu- 
vo šešėlis nepailstančio kovotojo 
dviejuose pasauliuose. Ir jei šiandie- 
ną burtininko lazdelės mostu galė- 
tume grąžinti Alechinui tą tolimą, 
bet nepamirštamą akimirką, kai, at- 
našaudamas pirmąją -auką  Kaisai, 
karštais troškimais, nuskaidrintais 

L VY KIA 


e Alto vykdomasis komitetas pra- 
neša, kad 1957 balandžio 11-12 Va- 
šingtone buvo pasitarimai Lietuvos 
laisvinimc klausimu. Dalyvavo iš 
Alto L. Šimutis, P. Grigaitis, M. Vai- 
dyla ir M. Kižytė, iš Vliko J. Matu- 
lionis, J. Kaminskas, H. Blazas ir A. 
Devenienė, iš L. Laisvės Komiteto 
V. Sidzikauskas. 


Pasitarimas pritarė Alto 1956 su- 
važiavimo planui rengti masinę pe- 
ticiją Jungt. Valstybių prezidentui. 
Peticija prašys panaudoti visas tai- 
kingas priemones, tarp jų ir Jungti- 
nes Tautas, Lietuvai išlaisvinti. 

Sutarta budėti, kad akivaizdoje ki- 
lusio demilitarizuotos Europos juo - 
tos projekto nebūtų pažeisti Lietu- 
vos reikalai. 

Alto pareigūnai lankėsi valstybės 
departamente ir pas Kongreso na- 
rius. Su Vliku tarėsi dėl informaci- 
jos anglų kalba sustiprinimo, 


e Povilui Žadeikiui, Lietuvos mi- 
nisteriui Vašingtone, suėjo 70 metai 
amžiaus. Jubiliatas Lietuvos reika- 
lais atvyko į Ameriką 1919 m, Po 
trejų metų (1923) buvo paskirtas 
Lietuvos konsulu Čikagoje. Nuo 1928 
m. buvo konsulu Niujorke. Nuo 1935 
m. liepos mėn. yra įgaliotas minis- 
teris Vašingtone. 


e Kanados Liet. Bendr. Kultūros 
Fondas kovo 30-31 d. Toronte suruo- 
še Mokytojų ir Tėvų Dienas. Svars- 
tyta lietuviškojo auklėjimo klausi- 
mai. Suvažiavime buvo šios paskai- 
tos: dr. A. šidlauskaitė — Vaiko 
brendimas svetimoje aplinkoje, Iz. 
Matusevičiūtė — Augštesnysis litua- 
nistinis švietimas bei meninės mcki- 
nių pramogos, prof. I. Malėnas — 
Naujasis metodas vaikus išmokyti 
skaityti. 


e Birželio 23-27 dienomis Balti- 
morėje įvyksta LRKSA šešiasdešim- 
tasis seimas. Susivienijimo pirmi- 
ninkas yra L, Šimutis. Neseniai su- 
sivienijimas išleido savo istoriją, ku- 
rią parašė dr. A. Kučas. 


e Kovo 3 d. Čikagoje buvo atida- 
rytas Lietuvių Menininkų klubas. Jo 
pirmininkas yra dail. Z. Kolba. 


jaunystės viltimi, lydėjo tiesiai iš au- 
kuro bekylantį melsvąjį dūmą, ir 
duotume jam pačiam pasirinkti — 
ar pakeistų jis ką savo pramintame 
take?! Vargu. Įspūdingesnio pamink- 
lo šachmatų pasaulyje Alechinas ne- 
galėjo sau net linkėti. 


Povilas Tautvaišas 


o Kovo 16 d. Waterburyje mirė 
prcf. Jurgis Žilinskas, ilgametis 
anatomijos dėstytojas Vyt. D. uni- 
versitete. 


o Čikagoje kovo 30-31 d. seserų 
kazimieriečių Marijos mokyklos sa- 
lėje pastatyta Rigoletto opera prae- 
jo su didžiu pasisekimu. Salėje, tal- 
pinančioje 1,400 žmonių, pritrūko 
vietų. Bilietai buvo iš anksto išpirk- 
ti. Operoje dainavo žymūs solistai: 
A, Brazis, J. Krištolaitytė, V. Bal- 
tružaitis, S. Citvaras ir kt. šios ope- 
ros pastatymas lietuviškomis jėgo- 
mis yra didelis įvykis mūsų kultū- 
riniame gyvenime. 


o Dail. Adomo Galdiko tapybos 
darbų paroda Niujorke Feigle gale- 
rijoje buvo kovo 27—bal. 13 d. Iška- 
Dinta 24 paveik:zlai — žiemos ir ru- 
dens peisažai, kuriuose duota visiš- 
ka pirmenybė spalvai bei jos sudėtin- 
goms problemoms. šioje Galdiko pa- 
veikslų serijoje spalva nustelbia mū- 
sų regimąją tikrovę. Tuo savo spal- 
viniai abstrakciniu pobūdžiu dabar- 
tinė A. Galdiko paroda išsiskiria iš 
visų ankstesniųjų. Ji susilaukė gyvo 
dėmesio žymių meno žinovų sluogs- 
niuose. Parduota trečdalis paveikslų. 
Juos pirko didieji Amerikos meno 
kolekcionieriai. Ateinančiame nume- 
ryje apie ją bus išsamesnis žodis. 


o Lietuvių Dailės Institutas pa- 
kviestas suruošti tris meno parodas 
Colorado universitete, Denver (Boul- 
der), galerijoje. Pirmoji lietuvių liau- 
dies meno paroda įvyko vasario 5-19 
d.d, Ją sudarė liaudies skulptūros, 
architektūros, medžio raižinių ir 
kryžių bei koplytėlių autentiškos 
nuotraukos ir audinių criginalai. Ant- 
roji paroda reprezentavo mūsų gra- 
fiką ir buvo atidaryta vasario 19 d.- 
kovo 5 d. Trečioji skirta tapybai, 
skulptūrai, keramikai. Ji buvo kovo 
5-19 d.d. šias parodas globoja Lietu- 
vos valstybės konsulas dr. Petras 
Daužvardis.  Ketvirtąją  apžvalginę 
parcdą Institutas yra numatęs su- 
ruošti šį pavasarį Čikagoje. šioje pa- 
rodoje bus reprezentuojamos visos 
dailės šakos. Lietuvių Dailės Insti- 
tutas šiemet švenčia savo veiklos de- 
šimtmetį. 

e Balandžio 3 d. Lietuvoje mirė 
dainininkas Juozas Babravičius. Bu- 
vo gimęs 1882 m. kovo 21 d. Vilka- 
viškyje. 


PATIKSLINIMAS 


Pernai “Aidų" 10 nr. 456 p. spaus- 
dintų Juan Ramon Jiminez eilių ver- 
tėjas yra Juozas Kėkštas. 


JAUNIMO DĖMESIUI 


Lietuviai pranciškonai praėjusį rudenį Ken- 
nebunkporte, Maine, atidarę savo gimnaziją 
(High School), kviečia į ją stoti pradžios mokyk- 
lą baigusius moksleivius. Pradžioje veikia pir- 
moji klasė. Ši rudeni atidaroma ir antroji. Vie- 
tos bendrabutyje yra 30-čiai naujų mokinių. 

Mokyklai ir bendrabučiui vadovauja patys 
lietuviai pranciškonai. 

Gimnazijoj išeinamas visas valdžios viduri- 
nėms mokykloms nustatytas kursas su lotynų 
kalba ir lituanistika. 

Už mokslą ir bendrabutį atlyginimas 300 dol. 
metams. Neturtinai, bet gabūs mokiniai dalinai 
ar visai nuo mokesčio atleidžiami. 

Pirmenybė teikiama norintiems stoti i lie- 
tuvių pranciškonų eiles, kur jie vienuolijos lė- 
šomis bus mokomi ir ruošiami kunigais Lietuvai. 


Visais gimnazijos reikalais prašoma rašyti 
rektoriui šiuo adresu: 


TEV. J. GAILIUŠIS, O. F: M. 
FRANCISCAN FATHERS 
KENNEBUNKPORT, MAINE 

GEGUŽĖS 5 DiENA, 3 VAL. PO PIETŲ 


WATERBURY šV. JUOZAPO PARAPIJOS MOKYKLOS SALĖJE 


įvyksta 


Kultūros žurnalo A I D Ų metinis 


MUZIKOS - LITERATŪROS 
VA ASA RE 


Muzikinę programos dalį išpildys: 


Sol. Vaclovas -:Verikaitis, 
bosas-baritonas. 


Šv. Juozapo parapijos choras, 
vedamas prof. A. Aleksio. 


Solistui akompanuos 


A:7 M 0-11 ns k'ažs 


Literatūrinėje programoje dalyvaus rašytojai: 


Nelė  Mazalaitė 
Antanas Vaičiulaitis 
Paulius. laškkius 


Koncerte bus įteikta kultūros žurnalo “Aidų" 500 dol. premija 
už mokslo veikalą 


KRENGIA “AIDŲ" LEIDEĖJAI — PRANCIšKONAI 


Visi yra maloniai kviečiami savo atsilankymu paremti kultūros žurnalą 

